পৰিৱেশ ভূগােল - দশম শ্ৰেণী - ELECTIVE GEOGRAPHY - SEBA - CLASS X - Gorajan Goodluck Tutor Centre\nHome Class 10 দশম শ্ৰেণী ভূগোল পৰিৱেশ ভূগােল - দশম শ্ৰেণী - ELECTIVE GEOGRAPHY - SEBA - CLASS X\nপৰিৱেশ ভূগােল - দশম শ্ৰেণী - ELECTIVE GEOGRAPHY - SEBA - CLASS X\nAdmin August 16, 2020 Class 10, দশম শ্ৰেণী, ভূগোল,\n১। পৰিৱেশ বুলিলে কি বুজা? পৰিৱেশক কিয় এটা তন্ত্ৰ হিচাপে বিবেচনা কৰা হয় ?\nউত্তৰঃ পৰিৱেশ’ শব্দৰ দ্বাৰা একোটা জীৱৰ চৌপাশে বিৰাজ কৰা প্রাকৃতিক অৱস্থাক সূচোৱা হয়। অন্যাৰ্থত এটা জীৱৰ জীৱ-সম্প্রদায়ৰ চৌপাশৰ বিভিন্ন উপাদানক পৰিৱেশ বুলি বুজা যায়। ভৌগােলিক প্ৰসংগত পৰিৱেশ শব্দটোৱে পৃথিৱীৰ চৌপাশৰ অঞ্চলক সূচায় যাৰ অন্তৰ্গত স্থলমণ্ডল, জলমণ্ডল, বায়ুমণ্ডল আৰু জীৱমণ্ডলক সাঙুৰি লােৱা হৈছে। এই প্রাকৃতিক সজ্জাৰ জৰিয়তে জীৱ আৰু জড়ই সন্তুলিত ধৰণে সহ-অৱস্থান কৰে।\n‘পৰিৱেশ’ শব্দটোৰ বিস্তৃত অর্থ আছে। ই একোটা তন্ত্ৰ আৰু ইয়াৰ অন্তৰ্গত বহুতাে উপতন্ত্র সামৰি লােৱা হৈছে। তন্ত্ৰ হিচাপে ইয়াত নিশ্চিত একতা আৰু সংশক্তি বিৰাজমান। ইয়াৰ অন্তৰ্গত সাঙুৰি লােৱা উপতন্ত্রবােৰ হৈছে জীৱীয় পৰিৱেশ, অজীৱীয় পৰিৱেশ, জলচক্র, কার্বন চক্র, শক্তি চক্র ইত্যাদি। এই তন্ত্রৰ এটা অনন্য বৈশিষ্ট্য এয়ে যে পৰিৱেশৰ বিভিন্ন উপতন্ত্রবােৰে পৰিৱেশত সন্তুলিত ধৰণে সহ-অৱস্থান। কৰে। এই তন্ত্ৰৰ বিভিন্ন উপাদানৰ মাজত অত্যধিক আন্তঃনির্ভৰশীলতা আৰু আন্তঃসম্পর্ক থাকে।\n২। পৃথিৱীৰ বায়ুমণ্ডল, স্থলমণ্ডল, জলমণ্ডল আৰু জীৱমণ্ডলৰ মাজৰ সম্পর্ক উদাহৰণ দি বুজোৱা।\nউত্তৰঃ পৰিৱেশ চাৰিটা উপাদানৰ দ্বাৰা গঠিত। এই উপাদান চাৰিটা হৈছে স্থলমণ্ডল, বায়ুমণ্ডল, জলমণ্ডল আৰু জীৱমণ্ডল। পৰিৱেশৰ এই উপাদান চাৰিটাৰ মাজত আন্তঃনিৰ্ভৰশীলতা আৰু আন্তঃক্রিয়া বিদ্যমান। প্রকৃততে, সিহঁতৰ অস্তিত্ব ৰক্ষাৰ বাবেই সিহঁত আন্তঃনিৰ্ভৰশীল হয়। প্রকৃতিৰ বিভিন্ন চক্র যেনে জলচক্র, কার্বন চক্র, নাইট্রজেন চক্র, শক্তি চক্ৰ আদিয়ে এই চাৰিওটা উপাদানৰ মাজেৰে অতিক্রম কৰে। দ্বিতীয়তে, চাৰিওটা উপাদানতে জীৱীয় আৰু অজীৱীয় কাৰক থাকে। এই উপাদানবােৰৰ বিভিন্ন কাৰকৰ মাজত আন্তঃসম্পর্কৰ জটিল তালিকা আছে। পৰিৱেশৰ উপাদান চাৰিটাৰ ভিতৰত যিকোনাে এটাত সংঘটিত হােৱা পৰিৱর্তনে আন তিনিটা উপাদানৰ ওপৰত প্ৰভাৱ বিস্তাৰ কৰে। সূৰ্যৰ অত্যধিক বিকিৰণৰ দ্বাৰা বায়ুমণ্ডল প্রভাৱিত হলে ই জলমণ্ডল, স্থলমণ্ডল আৰু জীৱমণ্ডলৰ ওপৰত প্ৰভাৱ পেলায়। ইয়াৰ ফলত সংঘটিত হােৱা বৰফৰ গলনৰ ফলত সমুদ্রপৃষ্ঠৰ উচ্চতা বৃদ্ধি পায় যিয়ে উপকূল অঞ্চলৰ যথেষ্ট পৰিৱৰ্তন সাধন কৰে। ফলস্বৰূপে স্থলমণ্ডলৰ বহুতাে অঞ্চল জলমগ্ন হয়। বায়ুমণ্ডলৰ এই উত্তাপনৰ ফলত স্থলমণ্ডলত বাস কৰা বিভিন্ন অণুজীৱ, উদ্ভিদ, প্রাণী আদিৰ মৃত্যু হয়। পৰিৱেশৰ উপাদানবােৰৰ মাজৰ আন্তঃসম্পৰ্কৰ অন্য এটা উদাহৰণ হ'ল বৃষ্টিপাত সাগৰ তথা উদ্ভিদ জগতৰ পৰা হােৱা বাষ্পীভৱনৰ ফলস্বৰূপে ডাৱৰ সৃষ্টি হয়। স্থলমণ্ডল আৰু জীৱমণ্ডলত বর্তি থকা জীৱৰ বাবে বৃষ্টিপাত অতি আৱশ্যকীয়। জলাশয়ৰ পানী শুকোৱাৰ ফলত বায়ুমণ্ডল, স্থলমণ্ডল আৰু জীৱমণ্ডলত নেতিবাচক প্রভাৱ পৰে। স্থলমণ্ডলত সংঘটিত হােৱা নিৰ্বানীকৰণৰ ফলস্বৰূপে বায়ুমণ্ডলত সেউজগৃহ গেছৰ পৰিমাণ বৃদ্ধি পায়। ইয়াৰ ফলত সৃষ্টি হােৱা গােলকীয় উত্তাপনে ভূপৃষ্ঠত বাস কৰা জীৱৰ লগতে সমুদ্রতলত থকা জীৱকো প্ৰভাৱিত কৰে। গতিকে, এইটো স্পষ্ট যে পৰিৱেশৰ চাৰিওটা উপাদানৰ মাজত নিকট সম্পর্ক আছে আৰু ইহঁত পৰস্পৰৰ ওপৰত নিৰ্ভৰশীল।\n৩। পৃথিৱীৰ সকলাে অঞ্চলৰ পৰিৱেশ কিয় একে নহয় চমুকৈ লিখা।\nউত্তৰঃ পৰিৱেশৰ এক অতুলনীয় বৈশিষ্ট্য হৈছে যে পৃথিৱীৰ প্ৰায় সকলাে প্রান্তৰে পৰিৱেশ ভিন ভিন। উদাহৰণস্বৰূপে, বিযুৱীয় অঞ্চলৰ পাৰিৱেশিক অৱস্থা মেৰু অঞ্চলৰ পাৰিৱেশিক অৱস্থাতকৈ ভিন্ন। বিষুৱীয় অঞ্চলৰ পৰিৱেশৰ বৈশিষ্ট্য এয়ে যে ইয়াত গােটেই বছৰ জুৰি অধিক উষ্ণতা বিৰাজ কৰাৰ লগতে অধিক পৰিমাণৰ বৃষ্টিপাত হয়। ইয়াৰ বিপৰীতে মেৰু অঞ্চলৰ উষ্ণতা কম আৰু ইয়াত বৃষ্টিপাত নহয়। কিছুমান নির্দিষ্ট কাৰক যেনে অৱস্থিতি, ভূ-প্রকৃতি, জলাশয়ৰ পৰা দূৰত্ব, উচ্চতা, জলবায়ু,\nউদ্ভিদকুল আৰু প্রাণীকুলৰ প্ৰকৃতি আদিৰ বাবে পাৰিৱেশিক অৱস্থাৰ তাৰতম্য ঘটে। স্থানবিশেষে এই কাৰকবােৰ ভিন্ন হােৱাৰ বাবে পৰিৱেশাে ভিন ভিন হয়। প্রকৃততে, ভূ-পৃষ্ঠৰ বিভিন্ন প্রাকৃতিক অঞ্চলৰ চিনাক্তকৰণৰ ভিত্তি হ’ল সংশ্লিষ্ট অঞ্চলৰ পাৰিৱেশিক অৱস্থা। গতিকে, পৃথিৱীৰ সকলাে অঞ্চলৰ পৰিৱেশ একে নহয়।\n৪। পৰিৱেশ ভূগােলৰ সংজ্ঞা দিয়া।\nউত্তৰঃ ভূগােলৰ যি শাখাই গােলকীয় পৰিৱেশৰ প্রকৃতি অধ্যয়ন কৰাৰ লগতে ইয়াৰ স্থানগতকালগত পৰিৱৰ্তনবােৰ অধ্যয়ন কৰে আৰু মানুহৰ ক্রিয়াকলাপৰ দ্বাৰা সৃষ্টি হােৱা বিভিন্ন পাৰিৱেশিক সমস্যাৰ সম্ভাৱ্য সমাধান নির্ণয়ৰ প্ৰয়াস কৰে তাকে পৰিৱেশ ভূগােল বুলি কোৱা হয়। সংক্ষেপে ব্যক্ত কৰিবলৈ গলে পৰিৱেশ ভূগােল হৈছে ভূগােলৰ এক শাখা যি পৰিৱেশক ভৌগােলিক দৃষ্টিভংগীৰে অধ্যয়ন কৰে। অন্যার্থত ই হৈছে বিজ্ঞানৰ এক শাখা যিয়ে মানুহৰ ওপৰত পৰিৱেশৰ প্ৰভাৱ আৰু পৰিৱেশৰ। ওপৰত মানুহৰ প্ৰভাৱৰ বিষয়ে অধ্যয়ন কৰে।\n৫। ভূগােল বিষয়টোৰ এটা শাখা হিচাপে পৰিৱেশ ভূগােলৰ গুৰুত্ব আলােচনা কৰা।\nউত্তৰঃ বর্তমান পৰিৱেশ ভূগােলৰ গুৰুত্ব যথেষ্ট বৃদ্ধিপাইছে। বিভিন্ন পাৰিৱেশিক সমস্যাই পৃথিৱীত আমাৰ জীৱন দুর্বিষহ কৰি তােলাৰ পৰিপ্ৰেক্ষিতত গৱেষকসকলৰ মাজত এই শাখাটোৰ অধ্যয়ন জনপ্রিয় হৈ উঠিছে। নির্বনানীকৰণ, গােলকীয় উত্তাপন, বায়ু প্ৰদূষণ, পানী প্ৰদূষণ আদি পাৰিৱেশিক সমস্যাই পৃথিৱীত আমাৰ অস্তিত্ব বিপন্ন কৰি তুলিছে। এই সমস্যাবােৰৰ ফলত মানুহৰ আয়ুস, অর্থনৈতিক সম্বল, স্বাস্থ্য।আদি প্ৰভাৱিত হ’ব ধৰিছে। নতুন ৰােগৰ আৱিৰ্ভাৱ হােৱা পৰিলক্ষিত হৈছে।অলৱণাক্ত পানীৰ উৎসসমূহ শুকাবলৈ ধৰিছে। এই পৰিৱৰ্তনসমূহে পৃথিৱীত মানুহৰ জীৱন ধাৰণ দুঃসাহ কৰি তুলিছে। এই সমস্যাবােৰৰ সঠিক প্রতিকাৰ আৰু এই ক্ষেত্ৰত মানুহৰ তাৎক্ষণিক পদক্ষেপৰ প্ৰয়ােজন হােৱাৰ বাবে পৰিৱেশ ভূগােলে সকলােৰে দৃষ্টি আকর্ষণ কৰিবলৈ সক্ষম হৈছে। দ্বিতীয়তে, পৰিৱেশ ভূগােলষ বিষয়বস্তুৰ অধ্যয়নৰ অন্যান্য শাখা যেনে পদার্থ বিজ্ঞান, পৰিৱেশ বিজ্ঞান, ৰসায়ন বিজ্ঞান, জীৱ বিজ্ঞান, ভূতত্ত্ব, ভূগােল, জলবায়ু বিজ্ঞান আদিৰ সৈতে সাদৃশ্য আছে। কাৰণে এই শাখাবােৰৰাে বিষয়বস্তু একে। এই দিশটোৱেও পৰিৱেশ ভূগােলৰ গুৰুত্ব বৃদ্ধি কৰিছে। বর্তমানৰ পাৰিৱেশিক সমস্যাসমূহৰ লগত মােকাবিলা কৰিবলৈ পৰম্পৰাগত ধাৰণা, আহিলা আৰু কৌশলসমূহ পর্যাপ্ত নহয় বুলি বিবেচনা কৰা হৈছে। সেয়ে, পৰিৱেশ আৰু ইয়াৰ লগত জড়িত সমস্যাসমূহৰ লগত মােকাবিলা কৰিবলৈ পাৰিৱেশিক ভূগােলৰ বিকাশ সাধন কৰা বিধেয় বুলি ভবা হৈছে।\n৬। পৰিৱেশ ভূগােলৰ উদ্দেশ্য আৰু অধ্যয়ন পৰিসৰৰ এটি আভাস দিয়া।\nউত্তৰঃ পৰিৱেশ ভূগােলৰ পৰিসৰঃ\n(১) গােলকীয় পৰিৱেশৰ প্রকৃতি।\n(২) অদূৰ অতীতত পৰিৱেশত হােৱা পৰিৱৰ্তনবােৰ।\n(৩) বিভিন্ন পাৰিৱেশিক সমস্যা।\n(৪) খনিজ সম্পদক আর্থহিতৈষী ব্যৱহাৰ।\n(৫) বহনক্ষম উন্নয়ন।\n(৬) জনসংখ্যা বৃদ্ধি আৰু পৰিৱেশৰ ওপৰত ইয়াৰ প্ৰভাৱ।\n(৭) প্রাকৃতিক দুর্যোগ আৰু ইয়াৰ ব্যৱস্থাপনা।\n(৮)পাৰিৱেশিক বিষয়ৰ অধ্যয়নত অত্যাধুনিক যন্ত্রপাতিৰ ব্যৱহাৰ।\n৭। পৰিৱেশৰ উপাদান বুলিলে কি বুজা? জীৱীয় আৰু অজীৱীয় উপাদানৰ অৰ্থ লিখা।\nউত্তৰঃ পৰিৱেশৰ উপাদানৰ দ্বাৰা পৰিৱেশ গঠনকাৰী বিভিন্ন কাৰক সূচোৱা হয়। দুই শ্ৰেণীৰ উপাদানৰ দ্বাৰা পৰিৱেশ গঠিত। এইকেইটা হৈছে – জীৱীয় উপাদান আৰু অজীৱীয় উপাদান।\n(১) জীৱীয় উপাদানঃ জীৱনী শক্তি থকা উপাদানবােৰক জীৱীয় উপাদান বুলি কোৱা হয়। উদাহৰণস্বৰূপে মানুহ, উদ্ভিদ, প্রাণী, অণুজীৱ, সামুদ্রিক প্রাণী ইত্যাদি। জীৱীয় উপাদানবােৰ জীৱমণ্ডলৰ অন্তর্ভুক্ত।\n(২) অজীৱীয় উপাদান ও নির্জীৱ উপাদানবােৰক অজীৱীয় উপাদান বুলি কোৱা হয়। উদাহৰণস্বৰূপে, মাটি, পানী, শিল, বালি, বায়ু, সূৰ্যৰ পােহৰ, আদ্রতা ইত্যাদি। অজীৱীয় উপাদানবােৰ স্থলমণ্ডল, জলমণ্ডল, বায়ুমণ্ডল আৰু জীৱমণ্ডলত পােৱা যায়।\nপৰিৱেশৰ দুয়ােবিধ উপাদানৰ দুটা উল্লেখযােগ্য বৈশিষ্ট্য আছে। এই বৈশিষ্ট্য কেইটা হৈছে:\n(১) দুয়ােধৰণৰ উপাদানৰ নিকট সম্পর্ক আছে আৰুপৰস্পৰে পৰস্পৰৰ ওপৰত নির্ভশীল।\n(2) জীৱীয় আৰু অজীৱীয় এই দুয়ােবিধ উপাদানৰ বৈশিষ্ট্য অঞ্চলভেদে ভিন্ন হ'ব পাৰে।\n৮। তলত উল্লেখ কৰা উপাদানবােৰ জীৱীয় আৰু অজীৱীয় এই দুই ভাগত বিভক্ত কৰি লগত দিয়া তালিকাখন পুৰােৱা।\nউপাদানঃ বালি, মণিক, বেক্টেৰিয়া, উদ্ভিদপ্লৱক (Phytoplankton) ঘাঁহ, বৰষুণ, আদ্রর্তা (humidity), মাটি, পানী, অৰণ্য, কীট-পতংগ, ভাইৰাছ, কয়লা, খনিজ তেল, মেনগ্রভ, সৌৰ শক্তি।\nজীৱীয় উপাদান অজীবীয় উপাদান\nবেক্টেৰিয়া, উদ্ভিদপ্লৱক বালি, মণিক, বৰষুণ, আদ্রতা,\nঘাঁহ, অৰণ্য, কীট-পতংগ, মাটি, পানী, কয়লা, খনিজ\nভাইৰাছ, মেনগ্রভ। তেল, সৌৰশক্তি।\n৯। পৰিৱেশিক সমস্যা মানে কি?\nউত্তৰঃ যিবােৰ সমস্যাই পৰিৱেশৰ বিভিন্ন উপাদানবােৰৰ স্বাভাৱিক কার্য সম্পাদনত গভীৰভাৱে প্ৰভাৱ বিস্তাৰ কৰে, সেই সমস্যাবােৰকে পাৰিৱেশিক সমস্যা বুলি কোৱা হয়। অন্যাৰ্থত পাৰিৱেশিক সমস্যা হৈছে প্রাকৃতিক বা মানবসৃষ্ট এনে কিছুমান সমস্যা যিবােৰে প্ৰকৃতিৰ ভাৰসাম্যতা বিঘ্নিত কৰে। বেছিভাগ পাৰিৱেশিক সমস্যাই মানৱসৃষ্ট। গতিকে মানুহে সঠিক পদক্ষেপ গ্রহণ কৰি এইবােৰৰ সংশােধন বা প্রতিবােধ কৰিব পাৰে।\n১০। পৃথিৱীৰ পাৰিৱেশিক সমস্যা ক্রমে বৃদ্ধি পাই অহাৰ কাৰণবােৰ উল্লেখ কৰা।\nউত্তৰঃ সম্প্রতি সমগ্র বিশ্বৰ জনসাধাৰণে নিজৰ দ্বাৰাই সৃষ্ট জটিল পাৰিৱেশিক সমস্যাৰ সন্মুখীন হৈছে। এই পাৰিৱেশিক সমস্যাবােৰ হৈছে নির্বনানীকৰণ, পাৰিৱেশিক নিম্নীকৰণ, গােলকীয় উত্তাপন, বায়ু প্ৰদূষণ, পানী প্রদূষণ, শব্দ প্ৰদূষণ ইত্যাদি। এই সমস্যাবােৰ সৃষ্টি হােৱাৰ প্ৰধান কাৰণবােৰ হ’লঃ\n(১) জনসংখ্যা দ্রুত বৃদ্ধি ও অৰণ্য, পানী, খনিজ পদার্থ আদি প্রাকৃতিক সম্পদৰ অৱক্ষয়ৰ দ্রুত নগৰীকৰণ, ঔদ্যোগিকৰণ, জনবসতিৰ বিস্তাৰ আদিয়েই দায়ী। ২০০০ চনত বিশ্ব জনসংখ্যা ৬ বিলিয়ন আছিল। যদিও সম্প্রতি এই পৰিমাণ ৭ বিলিয়ন হৈছে। বিশ্বৰ মুঠ জনসংখ্যাৰ, নগৰীয়া জনসংখ্যাৰ শতাংশও দ্রুতভাৱে বৃদ্ধি পাইছে। ১৮০০ চনত নগৰীয়া জনসংখ্যাৰ পৰিমাণ আছিল পৃথিৱীৰ মুঠ জনসংখ্যাৰ ২ শতাংশ। এই পৰিমাণ ক্রমান্বয়ে বৃদ্ধি পাই বর্তমান প্রায় ৫০ শতাংশ হৈছে। জনসংখ্যা অত্যধিক বৃদ্ধি হােৱাৰ ফলত প্রাকৃতিক সম্পদৰ ব্যৱহাৰ বৃদ্ধি পায়। ইয়াৰ ফলত ক্ষিপ্ৰভাৱে এইবােৰৰ অৱক্ষয় সাধন হয় যাৰ ফলত পাৰিৱেশিক ভাৰসাম্যতা বিঘ্নিত হয়।\n(২) সম্পদৰ অত্যধিক ব্যৱহাৰঃ প্রকৃতিয়ে জনসাধাৰণৰ বাবে পর্যাপ্ত পৰিমাণৰ সম্পদৰ যােগান ধৰিছে। কিন্তু, দুর্ভাগ্যবশতঃ মানুহে সম্পদসমূহ সঠিকভাৱে বা বিজ্ঞানসম্মতভাৱে সদ্ব্যৱহাৰ নকৰে। নিষ্কাশনৰ পৰা ব্যৱহাৰলৈকে বিস্তৃতভাৱে সম্পদৰ অপচয় হােৱাৰ পৰিপ্ৰেক্ষিতত পৃথিৱীত সেইবােৰৰ অৱক্ষয় সাধন হৈছে। জীৱন ধাৰণৰ বাবে অধিক মাত্রাত সম্পদ প্রয়ােজন হােৱাৰ বাবে মানুহে এইবােৰ দ্রুতভাৱে আহৰণ কৰে। ইয়াৰ ফলত প্রকৃতিত\nভাৰসাম্যহীনতাৰ সৃষ্টি হােৱাৰ ফলশ্ৰুতিত বহুতাে পাৰিৱেশিক সমস্যাৰ উদ্ভৱ হয়।\n(৩) ঔদ্যোগিক খণ্ডৰ দ্রুত বিস্তাৰঃ উদ্যোগিক বিপ্লৱৰ সময়ৰ পৰা ঔদ্যোগিক খণ্ডৰ বহুল বৃদ্ধিয়ে বিভিন্ন সম্পদৰ ব্যৱহাৰ ত্বৰান্বিত কৰে আৰু সেইবােৰৰ ব্যৱহাৰে পৃথিৱীত অধিক প্ৰদূষণৰ সৃষ্টি কৰে। যােৱা শতিকাত ঔদ্যোগিক উৎপাদন প্রায় ১০০ গুণ বৃদ্ধি পায়। প্রায় সকলাে উদ্যোগেই কার্বন ডাই - অক্সাইড, মিথেন, ছালফাৰ ডাই-অক্সাইড, নাইট্রজেন ডাই-অক্সাইড, ক্ল’ৰফুৰ'কার্বন আদিৰ দৰে সেউজগৃহ গেছ উন্মুক্ত কৰাৰ ফলত গােলকীয় উত্তাপনৰ সৃষ্টি হয়।\n(৪) যানবাহনৰ অধিক ব্যৱহাৰঃ উদ্যোগিক বিকাশ, নগৰীকৰণ আৰু জীৱনৰ মানদণ্ডৰ উন্নতিৰ অন্যতম অনিবার্য ফল হৈছে যানবাহনৰ অত্যধিক ব্যৱহাৰ। ইয়াৰ ফলত অধিক মাত্রাত ধোঁৱা নির্গত হােৱাৰ লগতে সেউজগৃহ গেছৰ সৃষ্টি কৰে যাৰ ফলত গােলকীয় উত্তাপনৰ সৃষ্টি হয়। বর্ধিত হাৰত আকাশীযান চলাচলৰ পৰিণতিত পুঞ্জীভূত হােৱা কিছুমান গেছে অ'জন স্তৰৰ ক্ষতি সাধন কৰে। অ'জন স্তৰৰ অৱক্ষয়ে পৃথিৱীত বৰ্তি থকা জীৱৰ ওপৰত বিৰূপ প্রভাৱ পেলায়।\n১১। পৰিৱেশৰ ভাৰসাম্য অবস্থা বুলিলে কি বুজা?\nউত্তৰঃ পৰিৱেশৰ ভাৰসাম্য অৱস্থা বুলিলে পৰিৱেশৰ বিভিন্ন উপাদানসমূহৰ দ্বাৰা নিয়ন্ত্রিত পাৰিৱেশিক ভাৰসাম্যতাকে বুজা যায়। প্রকৃতিয়ে পৰিৱেশত এক পাৰিপাৰ্শ্বিক ভাৰসাম্যতা নিয়ন্ত্রণ কৰে যদিহে এইভাৰসাম্যতা বিঘ্নিত হয়,ই বহুতাে পৰিৱেশজনিত\nসমস্যাৰ উৎপত্তি কৰে।\n(১) যিকোনাে দেশত প্ৰকৃতিত এক উপযুক্ত পাৰিপাৰ্শ্বিক ভাৰসাম্য বজাই 'ৰাখিবলৈ হ'লে ৩৩ শতাংশ অৰণ্য বা সেউজ আৱৰণ থকা উচিত। ই পৰ্বতীয়া প্ৰান্তত আৰু অধিক (প্রায় ৬০ শতাংশ) হােৱা উচিত, যদিহে এনে অঞ্চলত শতকৰা হাৰ কম হয় তেন্তে ভূমিক্ষয়, ভূ-স্থলন আৰু পানীৰ অভাৱৰ দৰে প্রাকৃতিক দুর্যোগ এনে স্থানত সৃষ্টি হ’ব।\n(২) পৰিৱেশৰ বিভিন্ন জীৱীয় আৰু অজীৱীয় উপাদানৰ মাজত এক পাৰিপাৰ্শ্বিক ভাৰসাম্যতা আছে। গতিকে এইউপাদানবােৰৰ যিকোনাে এটা বস্তুৰ অৱক্ষয়ে সমগ্ৰ পৰিৱেশৰ বিস্তৰ ক্ষতিসাধন কৰিব।\n(৩) জীৱীয় কাৰৰ বিভিন্ন জীৱৰ মাজত আৰু অজীৱীয় কাৰকৰ বিভিন্ন পদাৰ্থৰ মাজত পাৰিৱেশিক ভাৰসাম্যতা বিৰাজ কৰে।\n(৪) বিভিন্ন পাৰিপাৰ্শ্বিক চক্র যেনে জল কার্বন চক্র, নাইট্রজেন চক্র আছে। যিবােৰে পৰিৱেশৰ ভাৰসাম্য অৱস্থা বজাই ৰখাত অৱদান যােগায়।\n১২। “নির্বনানীকৰণ বহু সমস্যাৰ কাৰণ আৰু বহু উন্নয়নৰ ফল’-উক্তিটো যুক্তিৰে বিশ্লেষণ কৰা।\nউত্তৰঃ অৰণ্যৰ নির্মূলীকৰণ বর্তমান বিশ্বই সন্মুখীন হােৱা এক প্রধান পৰিৱেশজনিত সমস্যা। পৃথিৱীৰ সেউজ আৱৰণীখন বিপদজনক হাত হ্রাস পাইছে। যিকোনাে এখন দেশৰ বাবে সেউজ আৱৰণীৰ ন্যূনতম আৱশ্যকীয় শতকৰা হাৰ হৈছে ৩৩ শতাংশ। কিন্তু দুর্ভাগ্যবশতঃ বহুতাে ঔদ্যোগিকভাৱে উন্নত দেশৰ আৰু উন্নয়নশীল দেশৰ অৰণ্যাবৃত অঞ্চলৰ আৱশ্যকীয় বিস্তৃতিৰ অভাৱ। ই বিভিন্ন সমস্যাৰ সৃষ্টি কৰে যি পৃথিৱীত আমাৰ অৱস্থিতিৰ প্ৰতি ভাবুকিস্বৰূপ হৈ পৰিছে। একে সময়তে, অৰণ্যাঞ্চলবােৰ উদ্যোগ, মানুহৰ বাসস্থান, বিজুলি উৎপাদন ইত্যাদিৰ লগত জড়িত কিছুমান বিকাশমূলক কার্য আৰম্ভ কৰাৰ বাবে পৰিষ্কাৰ কৰিবলগীয়া হয়। এই প্রসংগতে, আমি কওঁ যে অৰণ্যৰ নিমূলকৰণ বহুতাে সমস্যাৰ কাৰণ আৰু বহুতাে বিকাশমূলক প্রক্রিয়াৰ ফল। নির্বনানীকৰণৰ ওপৰত কৰা এক অধ্যয়নত প্রকাশ পায় যে, ই পৃথিৱীততলত দিয়া সমস্যাবােৰৰ সৃষ্টি কৰে।\n(i) ইখৰাং পৰিস্থিতি আৰু বৃষ্টিপাতহীনতাৰ সৃষ্টি কৰে।\n(ii) প্রয়ােজনীয় বৃষ্টিপাতৰ অভাৱৰ ফলত ই কৃষি উৎপাদন হ্রাস কৰে।\n(ii) ই ভূমিস্থলন আৰু ভূমিক্ষয়ৰ সৃষ্টি কৰে।\n(iv) ই কার্বন ডাই-অক্সাইডৰ পৰিমাণ বৃদ্ধি কৰে, অন্যথা এয়া গছে শােষণ কৰিলেহেঁতেন।\n(v) ই পৃথিৱীৰ উষ্ণতা বৃদ্ধিৰ কাৰণ।।\n(vi) ই জৈৱ বৈচিত্র্যক প্ৰভাৱিত কৰে।\n(vii) ইপাৰিপাৰ্শ্বিক ভাৰসাম্যতা বিঘ্নিত কৰাৰ ফলত বহুতাে পাৰিৱেশিক সমস্যাৰ সৃষ্টি হয়। যদিও নির্বনানীণে বহুতাে সমস্যাৰ সৃষ্টি কৰে, তথাপিতাে ইয়াৰ কিছুমান ইতিবাচক দিশ আছে। প্রকৃততে, বহুতাে দেশত বিভিন্ন বিকাশমূলক আঁচনি আৰু প্রকল্প আৰম্ভ হােৱাৰ বাবে দায়ী নির্বনানীকৰণ। নির্বনানীকৰণৰ জৰিয়তে উদ্ভৱ হােৱা কিছুমান।\nপ্রধান উপকাৰ হৈছেঃ\n(i) ই মানৱৰ বসতিৰ বাবে অধিক স্থানৰ যােগান ধৰে।\n(ii) ইঔদ্যোগিক বিস্তাৰৰ বাবে অধিক স্থানৰ যােগান ধৰে।\n(i) অৰণ্যৰ পৰা লাভ কৰা কাঠৰ দ্বাৰা নিৰ্মাণ উদ্যোগসমূহ যথেষ্ট উপকৃত হয়।\n(iv) বিভিন্ন বনজ সম্পদৰ ব্যৱহাৰৰ ফলশ্ৰুতিত ৰে'ল, কাগজ উদ্যোগ, ৰাসায়নিক উদ্যোগ আদিয়ে বিস্তাৰ লাভ কৰে।\n(v) ইনগৰীয়া কেন্দ্ৰৰ বিস্তাৰত অৰিহণা যােগায়।\n(vi) অৰণ্যাঞ্চলৰ পৰিষ্কাৰকৰণে কৃষিযােগ্য মাটিৰ বিস্তৃতি বৃদ্ধি কৰে। ই দেশত খাদ্য উৎপাদন বৃদ্ধি কৰিব পাৰে।\n১৩। গােলকীয় উত্তাপ বৃদ্ধি মানে কি? ইয়াৰ প্ৰধান কাৰণবােৰ উল্লেখ কৰা।\nউত্তৰঃ বায়ুমণ্ডলত কার্বন ডাই-অক্সাইড, জলীয় বাষ্প আদি সেউজগৃহ গেছৰবৰ্ধিত নির্গমণে সৃষ্টি কৰা গােলকীয় উত্তাপনৰ পৰিঘটনাটোৱেই হৈছে গােলকীয় উষ্ণতা বৃদ্ধি। সম্প্রতি ই এক অন্যতম প্রধান পাৰিৱেশিক সমস্যাত পৰিণত হৈছে।\nগােলকীয় উত্তাপনৰ প্ৰধান কাৰণবােৰ হ’লঃ\n(i) জীবাশ্মী ইন্ধনৰ ব্যৱহাৰঃ বায়ুমণ্ডলত সেউজগৃহ গেছৰ বৃদ্ধি হােৱাৰ অন্যতম মুখ্য কাৰণ হৈছে স্ট্রেলিয়াম, ডিজেল, কেৰাচিন, কয়লা ইত্যাদি দৰে জীৱাশ্মী ইন্ধনৰ দহন। এই ইন্ধনবােৰ যানবাহন, উদ্যোগ, ঘৰ ইত্যাদিত ব্যৱহাৰ কৰাৰ ফলত কার্বন ডাই-অক্সাইড, কার্বন মনক্সাইড, ছালফাৰ অক্সাইড আদি গেছৰ নির্গমণ কৰে।\n(ii) নির্বনানীকৰণঃ ব্যাপক হাৰত হােৱা নির্বনানীকৰণৰ ফলত সেউজগৃহ গেছ সমূহ বিশেষতঃ কার্বন ডাই-অক্সাইডৰ পৰিমাণ বৃদ্ধি কৰিছে। বৃক্ষই সাধাৰণতে মানুহে'ত্যাগ কৰা কার্বন ডাই-অক্সাইডক অক্সিজেনলৈ ৰূপান্তৰিত।কৰে। কিন্তু বর্তমান সেউজ আৱৰণখন বিপদজনক হাৰত সংকুচিত হােৱা আৰু জনসংখ্যা।দ্রুত হাৰত বৃদ্ধি হােৱাটোৱেবায়ুমণ্ডলত কার্বন ডাই-অক্সাইড।পৰিমাণ বৃদ্ধি কৰিছে যাৰ ফলত বায়ুমণ্ডলৰ তাপমাত্রা বৃদ্ধি।পাইছে।\n(iii) ক্লৰফুৰ'কার্বনৰ পৰিমাণ বৃদ্ধি ও শীত তাপ নিয়ন্ত্রক যন্ত্র, প্রশীতক যন্ত্র আদিৰ ব্যৱহাৰ, ঔদ্যোগিক দ্ৰাৱকৰ বাষ্পীভৱন আৰু প্লাষ্টিক ফ’মৰ উৎপাদনৰ ফলস্বৰূপে বায়ুমণ্ডলত ক্ল’ৰফুৰ'কার্বনৰ পৰিমাণ বৃদ্ধি পায়। এই গেছসমূহে পৃথিৱীৰ উষ্ণতা বৃদ্ধি কৰে আৰু অ'জন স্তৰৰ বিস্তৃতি হ্রাস কৰে।\n(iv) মিথেনৰ বর্ধিত উৎপাদনঃ জলাহ, পিতনি আদিৰ দৰে অক্সিজেনৰ অভাৱ।থকা স্থানত বেক্টেৰিয়াই মৃত পদার্থক কৰা বিভংগনৰ ফলত মিথেন উৎপন্ন।হয়। তেল, প্রাকৃতিক গেছৰ ব্যৱহাৰ আৰু উৎপাদন আৰু জৈৱ পদার্থ। অসম্পূর্ণ দহনৰ ফলতাে মিথেন উৎপন্ন হয়। মৃত জন্তুৰ অৱশিষ্ট আৰু মানুহ তথা জন্তুৰ বিষ্ঠা মুকলি স্থানত নিক্ষেপ কৰা কাৰ্যইবায়ুমণ্ডলত মিথেনৰ পৰিমাণ বৃদ্ধি কৰে।\n(v) নাইট্রজেন ঃ বর্ধিত গােলকীয় উত্তাপনৰ বাবে নাইট্রজেন ডাই-অক্সাইড আৰু নাইট্রাঅক্সাইডৰ দৰে নাইট্রজেনযুক্ত গেছসমূহ দায়ী। আকাশীযান জৈৱ ভৰৰ দহন, নাইট্রজেন সমৃদ্ধ ইন্ধন, নাইট্রজেনযুক্ত সাৰ আদিৰ দ্বাৰা নির্গমণ ঘটে।\n(vi) আগ্নেয়গিৰীয় ক্রিয়াকলাপ ও আগ্নেয়গিৰিৰ উদগীৰণৰ ফলত বহু গেছ। বায়ুমণ্ডলত নির্গত হয়, আগ্নেয়গিৰিৰ উদগীৰণে সাধাৰণতে বায়ুমণ্ডলত।কার্বন ডাই-অক্সাইডৰ পৰিমাণ বৃদ্ধি কৰে। সকলাে সেউজগৃহ গেছৰ ভিতৰত কার্বন ডাই-অক্সাইডে পৃথিৱীৰ তাপমাত্রা বৃদ্ধিত সর্বাধিক মাত্রাত অৰিহণা যােগায়।\n১৪। গােলকীয় উত্তাপ বৃদ্ধিৰ ফলত উদ্ভৱ হ'ব পৰা সমস্যাবােৰৰ এটি আভাস দিয়া।\nউত্তৰঃ গােলকীয় উষ্ণতাৰ প্ৰভাৱ বহুমুখী। ই জলবায়ুৰ প্ৰকৃতিত আমূল পৰিৱৰ্তন সূচনা কৰিব পাৰে, যি তাৰ পিছত মানুহক আৰু তেওঁৰ ক্রিয়াকলাপ বিঘ্নিত কৰে আৰু পৃথিৱীৰ সকলাে জীৱৰ ওপৰত প্ৰভাৱ পেলায়। গােলকীয় উষ্ণতাৰ ফলত সৃষ্টি হ'ব পৰা কিছুমান সমস্যা তলত দিয়া হৈছেঃ\n(i) সমুদ্রপৃষ্ঠৰ উচ্চতা বৃদ্ধিঃ গােলকীয় উত্তাপনৰ এক অন্যতম প্রধান প্রভাৱ এয়ে যে ইয়াৰ ফলত মেৰু অঞ্চলৰ বৰফ গলি সমুদ্রপৃষ্ঠৰ উচ্চতা বৃদ্ধি পাব। নির্ধাৰণ কৰা হৈছে যে, মেৰু অঞ্চলত ২° ছেণ্টিগ্রেডৰ পৰা ৩° ছেন্টিগ্রেড পর্যন্ত উষ্ণতা বৃদ্ধিয়েও বৃহৎ মাত্ৰাত বৰফৰ গলন ঘটাই সমুদ্রপৃষ্ঠৰ উচ্চতা বৃদ্ধি কৰিব পাৰে। সমুদ্রপৃষ্ঠৰ উচ্চতা ১ মিটাৰ বৃদ্ধি হ'লেও উপকূলবর্তী অঞ্চলত ৫ নিযুত বর্গ কিল'মিটাৰ ভূ-খণ্ড জলমগ্ন হ'ব পাৰে। ইয়াৰ ফলত সামুদ্রিক দ্বীপ, প্রবাল দ্বীপ,বদ্বীপ অঞ্চল আদি যথেষ্ট প্রভাৱিত হ'ব।\n(ii) বেছিভাগ অঞ্চল খৰাং প্রান্ত হ’বঃ গােলকীয় উষ্ণতাৰ এক অনিবার্য ফল হৈছে, ই বেছিভাগ অঞ্চল খৰাং আৰু প্রায় মৰুভূমিৰ স্থিতি প্রদান কৰিব। উদ্ভিদ জগতৰ বেছিভাগ উদ্ভিদে উত্তাপ সহ্য কৰিবলৈ অক্ষম হ’ব আৰু মৃত্যু ঘটিব। অৰণ্য প্ৰান্তৰ বৃহৎ ভাগ তৃণভূমিত পৰিণত হ'ব আৰু পৰ্বতৰ হিমবাহ অঞ্চলবােৰ সংকুচিত হ'ব।\n(iii) কৃষিৰ ক্ষেত্ৰত প্ৰভাৱঃ গােলকীয় উষ্ণতাৰ অন্যতম গুৰুত্বপূৰ্ণ ক্ষতি হৈছে ই কৃষি উৎপাদনৰ ওপৰত ক্ষতিকাৰক প্ৰভাৱ পেলাব। বর্তমানৰ বেছিভাগ খাদ্য শস্যই বর্ধিত উত্তাপক সহ্য কৰাত অসমর্থ হ'ব আৰু ফলত কৃষি উৎপাদন নিম্নগামী হ’ব। ইদুর্ভিক্ষ আৰু দৰিদ্ৰতাৰ সৃষ্টি কৰিব। কৃষি ৰপ্তানি হ্রাস হ’ব আৰু খাদ্য সামগ্ৰীৰ আন্তঃৰাষ্ট্ৰীয় বাণিজ্য নিম্নগামী হ'ব। কৃষি নিম্নগামী হােৱাৰ ফলত গ্রাম্য অঞ্চলৰ পৰা নগৰী কেন্দ্ৰলৈ বৃহৎ ৰূপে লােকৰ প্ৰৱজন হ’ব, যি বহু সংখ্যক সামাজিক-অর্থনৈতিক সমস্যাৰ সৃষ্টি হব।\n(iv) পাৰিপাৰ্শ্বিক ভাৰসাম্যতাৰ ব্যাঘাত ঃ প্ৰকৃতিত পাৰিপাৰ্শ্বিক ভাৰসাম্যতা বিৰাজ কৰে। নির্বনানীকৰণ, গােলকীয় উত্তাপন, পানী প্ৰদূষণ আদি মানব সৃষ্ট কাৰকৰ দ্বাৰা এই পাৰিস্থিতিক ভাৰসাম্যতা বিঘ্নিত হলে প্রাকৃতিক দুর্যোগৰ সূচনা হ’ব পাৰে। উষ্ণতা বৃদ্ধিৰ ফলত বিভিন্ন শ্রেণীৰ অণুজীৱ ধ্বংস হ’ব। বর্ধিত তাপ সহ্য কৰিবলৈ কিছুমান উদ্ভিদ অক্ষম হ'ব। এই আটাইবােৰে পাৰিস্থিতিক ভাৰসাম্যতা বিঘ্নিত কৰাৰ ফলত গুৰুতৰ নেতিবাচক প্রভাৱ পৰিব।\n(v) অস্থিৰ জলবায়ু স্থিতিঃ গােলকীয় উষ্ণতাৰ অন্যতম গুরুত্বপূর্ণ ফলাফল হৈছেইবৃষ্টিপাত হ্রাস কৰিব আৰু অস্থিৰ জলবায়ুৰ পৰিস্থিতি উৎপন্ন কৰিব। অৰণ্য আৰু সেউজ আৱৰণ বৃষ্টিপাতৰ বাবে অতি আৱশ্যক। বর্ধিত উষ্ণতাই সেউজ আৱৰণৰ বিস্তৃতি হ্রাস কৰিব, যাৰ ফলত বৃষ্টিপাত কমিব। কম বৃষ্টিপাতৰ নেতিবাচক প্রভাৱ এয়ে যে ইয়াৰ ফলত অধিক অঞ্চল শুষ্ক হ’ব। কৃষি উৎপাদন নিম্নগামী হ'ব, অলৱণাক্ত পানী কম পৰিমাণে উপলব্ধ হ'ব।\n১৫। গােলকীয় উত্তাপ বৃদ্ধি নিয়ন্ত্ৰণৰ ক্ষেত্ৰত মানুহৰ কর্তব্য সম্বন্ধে চমুকৈ লিখা।\nউত্তৰঃ আমি বর্তমান সন্মুখীন হােৱা অন্যতম গুৰুত্বপূৰ্ণ পাৰিপাৰ্শ্বিক সমস্যা হৈছে গােলকীয় উষ্ণতাৰ সমস্যা। ইখৰাং পৰিস্থিতি, কৃষি হ্রাস, পাৰিপাৰ্শ্বিক ভাৰসাম্যহীনতা, বৰষুণৰ অভাৱ আদিৰ সৃষ্টি কৰে। গতিকে গােলকীয় উষ্ণতা বৃদ্ধিৰ পৰিসৰ হ্রাস কৰাৰ বাবে সকলাে পদক্ষেপ গ্রহণ কৰিব লাগিব। গােলকীয় উষ্ণতা বৃদ্ধিক নিয়ন্ত্রণ কৰিবৰ বাবে সাধাৰণ মানুহৰ কিছুমান কর্তব্য তলত দিয়া হৈছে।\n(i) জধে-মধে গছ কটাটো বন্ধ কৰা।\n(ii) য’তেই আৰু যেতিয়াই সম্ভৱ অধিক মাত্রাত বৃক্ষৰােপণ কৰিব লাগে।\n(iii) পৰিৱেশ হিতৈষী আধুনিক গেজেট/আহিলাবােৰ ব্যৱহাৰ\n(iv) জনসংখ্যা বৃদ্ধিৰ উচচ হাৰক নিয়ন্ত্রণ কৰা।\n(v) খনিজ তেল, প্রাকৃতিক গেছৰ দৰে জীৱাশ্ম ইন্ধনৰ ব্যৱহাৰ হ্রাস কৰা।\n(vi) সৌৰশক্তি, বতাহ শক্তি আৰু জৈৱিকশক্তিৰ দৰে অপৰম্পৰাগত শক্তিৰ উৎসবােৰৰ ব্যৱহাৰ বৃদ্ধি কৰা।\n(vii) বৈদ্যুতিক বাল্ব, শীত/তাপ নিয়ন্ত্রক যন্ত্র আদিৰ ব্যৱহাৰ হ্রাস কৰা।\n(viii) মুকলি স্থানত প্লাষ্টিক আৰু নাইলনৰ সামগ্ৰী জ্বলােৱাটো প্ৰতিৰােধ কৰা ।\n(ix) ব্যক্তিগত যান-বাহনতকৈ ৰাজহুৱা পৰিবহণ ব্যৱস্থা অধিক মাত্রাত ব্যৱহাৰ কৰা।\n(x) মৃত প্রাণী আৰু বর্জ্য পদার্থক মুকলি স্থানত নিক্ষেপ কৰাৰ পৰা বিৰত থকা কিয়নাে এনে কৰিলে মিথেন উৎপন্ন হ'ব পাৰে।\n১৬। সেউজগৃহ গেছ কেইটামানৰ নাম লিখা।\nউত্তৰঃ কিছুমান মুখ্য সেউজগৃহ গেছ হৈছে কার্বন ডাই-অক্সাইড (C0,), মিথেন (CH), নাইট্রাছ অক্সাইড (NO), ক্ল'ৰ'ৰ'কার্বন (CFCs), জলীয় বাষ্প ইত্যাদি।\n১৭। বায়ু প্ৰদূষণ বুলিলে কি বুজা? কি কি কাৰণত বায়ু প্ৰদূষিত হয় ?\nউত্তৰঃ পৃথিৱীপৃষ্ঠৰ বায়ুমণ্ডলত বিভিন্ন প্রদূষণকাৰী পদার্থ যােগ হােৱাৰ ফলত বায়ুৰ প্ৰদূষণ হয়। ই সম্পত্তি, উদ্ভিদ, প্রাণী তথা মানুহৰ ওপৰত বিৰূপ প্ৰভাৱ পেলায়। কার্বন ডাই-অক্সাইড, কার্বন মন’ক্সাইড, সীহ, নাইট্রজেন অক্সাইড, ধোঁৱা আৰু ছালফাৰ\nডাই অক্সাইড আদি হ’ল বায়ু প্ৰদূষণকাৰী পদার্থ।\nবায়ু প্ৰদূষণৰ উৎসবােৰ দুটা ভাগত ভগাব পাৰি ঃ\n(ক) প্রাকৃতিক উৎসঃবায়ু প্ৰদূষণৰ প্ৰাকৃতিক উৎসবােৰ হ’ল আগ্নেয়গিৰি উৰ্গীৰণ, জৈৱিক পচন, বনজুই আদি। পৃথিৱীপৃষ্ঠত থকা তেজস্ক্রিয় খনিজ পদার্থবােৰ বায়ুমণ্ডলীয় তেজস্ক্রিয়তাৰ উৎস।\n(খ) মানুহৰ দ্বাৰা সৃষ্ট উৎসঃ তাপ শক্তি প্রকল্প, ঔদ্যোগিক প্রতিষ্ঠান, যানবাহনৰ নির্গমন, জীৱাশ্ম ইন্ধনৰ দহন আদি মানৱ সৃষ্ট প্ৰদূষণৰ উৎস। তাপশক্তি প্রকল্প, ঔদ্যোগিক প্রতিষ্ঠান আদিত কয়লা ব্যৱহাৰ হয় আৰু ইয়াৰ পৰা প্ৰদূষক, যেনেঃ বায়ুমণ্ডলীয় ছাই আৰু ছালফাৰ ডাই-অক্সাইড উৎপন্ন হয়। কার্বন মন’ক্সাইড, নাইট্রজেন অক্সাইড আৰু হাইড্রকার্বন যানবাহনৰ পৰা নির্গত হয়।\n১৮। বায়ু প্ৰদূষণে কেনে ধৰণৰ সমস্যাৰ সৃষ্টি কৰিব পাৰে লিখা।\nউত্তৰঃ বায়ু প্ৰদূষণে জীৱ আৰু জড় উভয়ৰে ওপৰত বিৰূপ প্ৰভাৱ পেলায়। বায়ু প্ৰদূষণৰ ফলত নিম্নোক্ত সমস্যাৰ সৃষ্টি হ’ব পাৰে ?\n(i) দীর্ঘসময় ধৰি বায়ু প্ৰদূষক (ছিগাৰেটৰ ধোঁৱাকে ধৰি)ৰ সংস্পৰ্শত থাকিলে বিভিন্ন ধৰণৰ ৰােগ যেনে হাওঁফাওঁৰ কৰ্কট ৰােগ, হাপানি, ক্রনিক ব্রংকাইটিছ আদি হ’ব পাৰে।\n(ii) বায়ু প্ৰদূষকৰবাৰে পাতৰ পত্ৰৰন্ধেৰে প্ৰৱেশ কৰি পাতৰ কোষত থকা ক্ল’ৰ’ফিল নষ্ট কৰে যাৰ ফলত সালােক সংশ্লেষণ কার্য ব্যাহত হয়।\n(ii) প্ৰদূষিত বায়ুমণ্ডলৰ মাজেৰে যেতিয়া বৰষুণ নামি আহে তেতিয়া এছিড বৰষুণ হয়। এছিড বৰষুণৰ লগত ছালফিউৰিক এছিড আৰু নাইট্রিক এছিড মিহলি হৈ থাকে। ই উদ্ভিদ আৰু প্ৰাণীৰ কাৰণে ক্ষতিকাৰক। এছিড বৰষুণে মার্বলেৰে তৈয়াৰী অট্টালিকাবােৰৰ ক্ষতিসাধন কৰে।\n(iv) বায়ু প্ৰদূষকবােৰ বৰষুণৰ পানীৰ লগত মিহলি হােৱাৰ ফলত হ্রদ আৰু অন্যান্য জলাধাৰবােৰৰ বিশুদ্ধ পানী আম্লিক হৈ পৰে। ফলত মাছ আৰু পানীত থকা অন্যান্য জীৱৰ জীৱনৰ ওপৰত বিৰূপ প্ৰভাৱ পৰে।\n(v) প্ৰদূষকবােৰে ক্ষয়ীভৱনৰ দ্বাৰা ঘৰৰ পকীবেৰ, ৰং আদি নষ্ট কৰে। বায়ুমণ্ডলত ছালফাৰ ডাই-অক্সাইড (SO,) আৰু জলীয় বাষ্পৰ উপস্থিতিয়ে পদাৰ্থৰ ওপৰত ক্ষয়ীভৱনৰ মাত্রা বঢ়ায়।\n১৯। পানী কিদৰে প্ৰদূষিত হয় ? পানী প্ৰদূষণৰ পৰা হ'ব পৰা ক্ষতিৰ বিষয়ে চমুকৈ লিখা।\nউত্তৰঃ পানীৰ ৰাসায়নিক, ভৌতিক আৰু জৈৱিক গুণবােৰ হ্রাস হােৱাকে জল প্ৰদূষণ বােলা হয়। বহুতাে কাৰণৰ বাবে পানী প্ৰদূষিত হয়। জল প্ৰদূষণৰ কেইটামান মুখ্য কাৰণ হৈছেঃ\n(i) সতেজ জলৰ উৎসত নলা আৰু মাটিৰ তলৰ নলাৰ দ্বাৰা পানী পেলােৱা।\n(ii) টক্সিক ৰসায়ন, এছিড, এলকালি, ধাতৱীয় লােণ, ফেন’ল, চাইনায়ড, এমনিয়াম ৰেডিঅ’ এক্টিভ সামগ্ৰীৰ দ্বাৰা গঠিত উদ্যোগিক আৱৰ্জনক পানীত পেলােৱা।\n(iii) সাৰ আৰু কীটনাশকৰ দৰে কৃষি ৰাসায়নিকৰ ব্যৱহাৰ, যিবােৰ বৰষুণৰ পানীৰ দ্বাৰা বৈ গৈ পানীত পৰেগৈ ।\n(iv) ধােৱা আৰু পৰিষ্কাৰ কৰাত চিন্থেটিক ডিটাৰজেণ্টৰ ব্যৱহাৰ।\n(v) খনন কাৰ্য আৰু জাহাজত মাল বােজাই কৰাৰ সময়ত তেল চিটিকি সমুদ্র পানীত পৰে।\nপ্ৰদূষিত পানীয়ে বিভিন্ন প্রকাৰে ক্ষতিসাধন কৰিব পাৰে। জল প্ৰদূষণৰ কিছুমান প্রধান ক্ষতি হৈছে।\n(i) জৈৱিক বস্তুবােৰ পানীত উপস্থিত থকা ক্ষুদ্র জীৱ অনুজীৱৰ দ্বাৰা পানীত ক্ষয় যায়। ইপানীত মিশ্রিত থকা অক্সিজেন হ্রাস কৰে, অক্সিজেনৰ নিম্নমানৰ মিশ্রণ হােৱাটো জলজাত প্রাণী বিশেষকৈ মৎস্য জগতৰ বাবে ক্ষতিকাৰক।\n(i) কলেৰা, ডিচেণ্টি, টাইফয়ড, জণ্ডিচ ইত্যাদিৰ দৰে জল জনিত ৰােগবােৰ, আৱৰ্জনাৰ দ্বাৰা পানী প্ৰদূষিত হােৱাৰ ফলত প্ৰসাৰিত হয়।\n(i) জল প্রদূষণে ভূমিৰ উৎপাদনশীলতা হ্রাস কৰিব পাৰে।\n(iv) গধুৰ ধাতু, কীটনাশক, চায়নাইড আৰু অন্যান্য জৈৱ আৰুঅজৈৱ যৌগৰ দৰে প্রদূষকবােৰ জলজ জীৱবােৰৰ বাবে ক্ষতিকাৰক।\n(v) খােৱা পানীৰ যােগেদি কীটনাশক অৱশেষত মানুহৰ সংস্পৰ্শলৈ আহে আৰু বহুতাে স্বাস্থ্যজনিত সমস্যাৰ সৃষ্টি কৰে।\n২০। পাৰিৱেশিক সমস্যা সমাধানৰ কাৰণে মানুহে কেনে ধৰণৰ পদক্ষেপ ল’ব পাৰে বহলাই লিখা।\nউত্তৰঃ বর্তমান পৃথিৱী নির্বনানীকৰণ, গােলকীয় উত্তাপন, বায়ু প্ৰদূষণ, জল প্রদূষণ, ভূমি প্রদূষণ, শব্দ প্ৰদূষণ, পাৰিৱেশিক নিম্নীকৰণ আদি সমস্যাৰ সন্মুখীন হৈছে। এই সমস্যাবোেৰৰ প্ৰধান কাৰণবােৰ হৈছে জনসংখ্যা বৃদ্ধি, ঔদ্যোগিকৰণ, যানবাহনৰ বর্ধিত ব্যৱহাৰ, খনিজ পদার্থৰ ব্যৱহাৰ, জীৱষ্ম ইন্ধনৰ দহন ইত্যাদি। এই পাৰিৱেশিক সমস্যাবােৰৰ সমাধানত মানুহে উল্লেখযােগ্য অৱদান আগবঢ়াব পাৰে। পাৰিৱেশিক সমস্যাৰ সমাধানত মানুহে গ্ৰহণ কৰিব পৰা কেইটামান পদক্ষেপ হৈছেঃ\n(i) জনসংখ্যা বৃদ্ধিক নিয়ন্ত্রণ কৰা, যাতে বিভিন্ন সম্পদৰ চাহিদা নিয়ন্ত্রণত থাকে।\n(ii) গছ কটা বন্ধ কৰাৰ বাবে কঠোৰ আইন প্ৰৱৰ্তন কৰা ।\n(iii) সেউজ আৱৰণী বা অৰণ্যৰ আৱৰণীৰ অধীনলৈ অধিক অঞ্চল অনাৰ বাবে পৰিকল্পিত প্রয়াস কৰা।\n(iv) ৰাসায়নিক সাৰ আৰু কীটনাশকৰ ব্যৱহাৰ কম কৰা। জৈৱিক সাৰৰ ব্যৱহাৰ অনুপ্রাণিত কৰা।\n(v) সৌৰ, বতাহ, আৰু জৈৱিক শক্তিৰ দৰে অপৰম্পৰাগত শক্তিৰ উৎসবােৰৰ ব্যৱহাৰ অধিক কৰা।\n(vi) প্লাষ্টিক আৰু নাইলনৰ দৰে পচন নােহােৱা বস্তুবােৰৰ ব্যৱহাৰ নকৰা।\n(vi) সকলাে আৱৰ্জনা বিশেষকৈ ঔদ্যোগিক আৰু নগৰীয়া আৱৰ্জনবােৰৰ পুনৰাৱৰ্তন কৰা।\n(vi) অ'জন স্তৰক ধ্বংস কৰা ক্ল'ৰ'ফুৰ'কার্বন উৎপাদনকাৰী সামগ্রীক ব্যৱহাৰ নকৰা।\n(ix) জীৱাশ্ম ইন্ধন বিশেষকৈ কয়লা আৰু তেলৰ ওপৰত নিৰ্ভৰশীলতা হ্রাস কৰা।\n(x) প্রয়ােজন নােহােৱা সময়ত বৈদ্যুতিক আহিলাৰ ছুইছ বন্ধ কৰাৰ দ্বাৰা বিজুলী বচোৱা ।\n(xi) নবীকৰণযােগ্য শক্তিৰ উৎসৱােৰ জনপ্রিয় কৰা আৰু গ্ৰহণ কৰা।\n(xii) উদ্যোগিক সৌচাগাৰৰ আৱৰ্জনা নদীত পেলােৱা কার্য নিষিদ্ধ কৰা।\n🌑 তলৰ প্রশ্নবােৰৰ উত্তৰ দিয়া ।\n১। পৰিৱেশৰ উপাদানবােৰৰ বর্ণনা দিয়া।\nউত্তৰঃ পৰিৱেশ মুখ্যতঃ চাৰিটা উপাদানৰ দ্বাৰা গঠিত। এই উপাদানবােৰ হৈছে স্থলমণ্ডল, জলমণ্ডল, জীৱমণ্ডল আৰু বায়ুমণ্ডল।\n(i) স্থলমণ্ডল ও স্থলমণ্ডলে পৃথিৱীৰ উপৰিভাগৰ ভূমি অংশক বুজায়। ইশিল, খনিজ পদার্থ, মাটি, বালি ইত্যাদিৰ দ্বাৰা গঠিত আৰু পৃথিৱীৰ উপৰিভাগৰ প্রায় ২৯ শতাংশ আৱৰি আছে। বিভিন্ন প্রকাৰৰ উদ্ভিদ আৰু মানুহ প্রমুখ্যে বিভিন্ন প্রাণী স্থলমণ্ডলত বাস কৰে।\n(ii) জলমণ্ডলঃ পৃথিৱীৰ জলভাগক জলমণ্ডল বুলি কোৱা হয়। ই সাগৰ, মহাসাগৰ, নদী, হ্রদ ইত্যাদিৰে গঠিত। জলমণ্ডলৰ দ্বাৰা পৃথিৱীৰ উপৰিভাগৰ প্রায় ৭০ শতাংশ আবৃত।\n(ii) জীবমণ্ডল ও পৃথিৱী আৰু ইয়াৰ বায়ুমণ্ডলৰ জীৱবৰ্তি থকা ভাগক জীৱমণ্ডল বুলি কোৱা হয়। উদ্ভিদ, প্রাণী সমন্বিতে সকলাে প্ৰকাৰৰ জীৱ জীৱমণ্ডলত বাস কৰে।\n(iv) বায়ুমণ্ডল ও পৃথিৱীৰ চৌদিশে থকা বায়ুৰ তৰপক বায়ুমণ্ডল হিচাপে জনা যায়। নাইট্রজেন, অক্সিজেন, কার্বন ডাই-অক্সাইড, হাইড্রজেন আদি বিভিন্ন গেছৰ দ্বাৰা বায়ুমণ্ডল গঠিত। বায়ুমণ্ডলৰ উচ্চতা পৃথিৱীৰ উপৰিভাগৰ পৰা প্রায় ৪৮০ কিঃমিঃ লৈ বিস্তৃত হৈ থাকে।\n২। পানী প্ৰদূষণৰ নিয়ন্ত্ৰণৰ ওপৰত এটা টোকা লিখা।\nউত্তৰঃ বর্তমান আমি সম্মুখীন হােৱা পাৰিপাৰ্শ্বিক সমস্যাৰ ভিতৰত জল প্রদূষণ এক অন্যতম সমস্যা। পানী প্ৰদূষণৰ কাৰণবােৰ হ’ল নগৰীয়া কেন্দ্ৰবােৰৰ প্ৰতি জল ঔদ্যোগিক আৱৰ্জনাৰ নিক্ষেপণ, কৃষি ভিত্তিক ৰাসায়নিক পদার্থৰ ব্যৱহাৰ, সাংশ্লেষিক তাপমাজক,\nতৈল পদাৰ্থৰ সংযােজন ইত্যাদি।\nনিম্নোক্ত ব্যৱস্থাসমূহ গ্ৰহণ কৰি পানী প্ৰদূষণ নিয়ন্ত্রণ কৰিব পাৰিঃ\n(i) মানুহৰ আৰু জন্তুৰ বিষ্ঠা আৰু আৱৰ্জনা পানীত পেলােৱাৰ পৰা সংশ্লিষ্ট লােকসকল বিৰত থাকিব লাগিব।\n(ii) ঔদ্যোগিক আৱৰ্জনবােৰ পানীত পেলােৱাৰ আগতে পৰিশােধিত কৰিব লাগে।\n(i) চৰকাৰে জল প্ৰদূষণ নিয়ন্ত্রণ কাৰ্যসূচীৰ বাবে পর্যাপ্ত পুঁজিৰ যােগান ধৰিব লাগে।\n(iv) চৰকাৰে জল প্রদূষণ কৰা সকলক কঠোৰ শাস্তি বিহিব লাগে।\n(v) সঠিক পুনৰাৱৰ্তন প্রকল্পৰ অবিহনে ঔদ্যোগিক গােটসমূহক কার্যসম্পাদনৰ অনুমতি প্রদান কৰিব নালাগে।\n(vi) চৰকাৰে কাৰ্যত ঔদ্যোগিক গােটবােৰ আৱৰ্জনা শােধন প্রকল্প আৰম্ভ কৰাত সহায় কৰিব লাগে।\n(vii) প্ৰদূষিত নদী আৰু জলাশয়বােৰৰ একত্রিত আৱৰ্জনা আধুনিক পদ্ধতিৰে পৰিষ্কাৰ কৰিব লাগে।\n৩। গংগা কার্য পৰিকল্পনা (Ganga Action Plan) কি?\nউত্তৰঃ গংগা নদীৰ পাৰত থকা নগৰ, মহানগৰ আৰু ঔদ্যোগিক গােটবােৰৰ পৰা ওলােৱা আৱৰ্জনাবােৰ ইয়াত পেলােৱাৰ ফলত ই পৃথিৱীৰ এক অন্যতম প্ৰদূষিত নদী হিচাপে পৰিগণিত হৈছে। গতিকে, চৰকাৰে এই নদীক প্ৰদূষণ মুক্ত কৰিবৰ বাবে গংগা কার্য পৰিকল্পনা (Ganga Action Plan) নামেৰে এক কাৰ্যসূচী আৰম্ভ কৰিছে। কিন্তু বর্তমানলৈকে এই পৰিকল্পনাৰ ফলাফলবােৰ সন্তোষজনক নহয়।\nTags # Class 10 # দশম শ্ৰেণী # ভূগোল\nTags: Class 10, দশম শ্ৰেণী, ভূগোল


Bimat Ls Tm in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Bimat Ls Tm ar byavahar, ppali, parshwakriya, upkaar, kriya-pratikriya aaru satarkatabani\nBimat Ls Tm की जानकारी\nBimat Ls Tm ৰ লাভ আৰু ব্যৱহাৰসমূহ- Bimat Ls Tm Benefits & Uses in Assamese- Bimat Ls Tm ar laabh aaru byavaharsamuh\nBimat Ls Tm ৰ পালি আৰু সেয়া কেনেদৰে ল'ব- Bimat Ls Tm Dosage & How to Take in Assamese - Bimat Ls Tm ar paali aaru xeya kenedore lobo\nBimat Ls Tm ৰ পাৰ্শ্চক্ৰিয়াসমূহ- Bimat Ls Tm Side Effects in Assamese- Bimat Ls Tm ar parshwakriyasamuh\nBimat Ls Tm সংক্ৰান্ত সতৰ্কতাবাণীসমূহ- Bimat Ls Tm Related Warnings in Assamese- Bimat Ls Tm xonkranta xatarkatabanisamuh\nঅইন দৰৱৰ সৈতে Bimat Ls Tmৰ গুৰুতৰ ক্ৰিয়া-প্ৰতিক্ৰিয়া- Severe Interaction of Bimat Ls Tm with Other Drugs in Assamese- Oinor xoite Bimat Ls Tm ar gurutor kriya-pratikriya\nBimat Ls Tm মতভেদসমূহ- Bimat Ls Tm Contraindications in Assamese- Bimat Ls Tm nishedhsamuh\nBimat Ls Tm ৰ বিষয়ে সততে সোধা প্ৰশ্নসমূহ- Frequently asked Questions about Bimat Ls Tm in Assamese- Bimat Ls Tm ar bikhoye satate xodha prashnasamuh\nখাদ্য আৰু মদৰ সৈতে Bimat Ls Tm ক্ৰিয়া-প্ৰতিক্ৰিয়া- Bimat Ls Tm Interactions with Food and Alcohol in Assamese- khadya aaru modor xoite Bimat Ls Tm kriya-pratikriya\nBimat Ls Tm ৰ লাভ আৰু ব্যৱহাৰসমূহ - Bimat Ls Tm Benefits & Uses in Assamese - Bimat Ls Tm ar laabh aaru byavaharsamuh\nBimat Ls Tm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBimat Ls Tm ৰ পালি আৰু সেয়া কেনেদৰে ল'ব - Bimat Ls Tm Dosage & How to Take in Assamese - Bimat Ls Tm ar paali aaru xeya kenedore lobo\nBimat Ls Tm-ৰ উপাদানসমূহ - Bimat Ls Tm Active Ingredients in Assamese - Bimat Ls Tm-ar upadaansamuh\nBimat Ls Tm ৰ পাৰ্শ্চক্ৰিয়াসমূহ - Bimat Ls Tm Side Effects in Assamese - Bimat Ls Tm ar parshwakriyasamuh\nগৱেষণাৰ ভিত্তিত, Bimat Ls Tm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBimat Ls Tm সংক্ৰান্ত সতৰ্কতাবাণীসমূহ - Bimat Ls Tm Related Warnings in Assamese - Bimat Ls Tm xonkranta xatarkatabanisamuh\nBimat Ls Tm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nप्रेेग्नेंट महिलाओं के शरीर में Bimat Ls Tm के विपरीत प्रभाव भी हो सकते है। इसलिए इसको लेने से पहले दवा के बारे में डॉक्टर से पूरी तरह जानकारी लेना जरूरी होता है।\nBimat Ls Tm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nस्तनपान कराने वाली औरतों पर Bimat Ls Tm के दुष्प्रभाव हो सकते हैं। अगर आप इसके दुष्प्रभावों को महसूस करें तो दवा को लेना तुरंत बंद कर दें और डॉक्टर जब कहें तब ही इसको दोबारा लें।\nবৃক্কত Bimat Ls Tm কি প্ৰভাৱ দেখা গৈছে?\nकभी-कभी Bimat Ls Tm से किडनी को नुकसान पहुंच सकता है।\nযকৃতত Bimat Ls Tm কি প্ৰভাৱ দেখা গৈছে?\nBimat Ls Tm से लीवर को किसी भी तरह की हानि नहीं पहुंचती है और आपके लीवर पर होने वाले इसके बुरे प्रभाव कम होते है।\nহৃদযন্ত্ৰৰ ক্ষেত্ৰত Bimat Ls Tm ৰ কি প্ৰভাৱ দেখা গৈছে?\nकुछ मामलों में Bimat Ls Tm हृदय पर साइड इफेक्ट दिखा देती है। लेकिन यह प्रभाव मामूली अवस्था में होगा।\nঅইন দৰৱৰ সৈতে Bimat Ls Tmৰ গুৰুতৰ ক্ৰিয়া-প্ৰতিক্ৰিয়া - Severe Interaction of Bimat Ls Tm with Other Drugs in Assamese - Oinor xoite Bimat Ls Tm ar gurutor kriya-pratikriya\nBimat Ls Tm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBimat Ls Tm মতভেদসমূহ - Bimat Ls Tm Contraindications in Assamese - Bimat Ls Tm nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Bimat Ls Tm লোৱা অনুচিত যাতে -\nBimat Ls Tm ৰ বিষয়ে সততে সোধা প্ৰশ্নসমূহ - Frequently asked Questions about Bimat Ls Tm in Assamese - Bimat Ls Tm ar bikhoye satate xodha prashnasamuh\nএই Bimat Ls Tm-এ অভ্য়াস বা নিচাৰ সৃষ্টি কৰে নেকি?\nमस्तिष्क विकारों के लिए Bimat Ls Tm को लेने से कोई फायदा नहीं हो पाता।\nখাদ্য আৰু মদৰ সৈতে Bimat Ls Tm ক্ৰিয়া-প্ৰতিক্ৰিয়া - Bimat Ls Tm Interactions with Food and Alcohol in Assamese - khadya aaru modor xoite Bimat Ls Tm kriya-pratikriya\nখাদ্য আৰু Bimat Ls Tmৰ ক্ৰিয়া-প্ৰতিক্ৰিয়া\nशोध कार्यों न हो पाने के कारण इस बारे में कहना मुश्किल है कि Bimat Ls Tm और खाने को साथ में लेने से क्या असर होगा।\nমদ আৰু Bimat Ls Tmৰ মাজৰ প্ৰতিক্ৰিয়া\nशराब के साथ Bimat Ls Tm लेने से आपकी सेहत पर हानिकारक प्रभाव पड़ सकता है।\nBimat Ls Tm ৰ অনুকল্প - Substitutes for Bimat Ls Tm in Assamese\nBimat Ls Tm के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Bimat Ls Tm লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Bimat Ls Tm ব্যৱহাৰ কৰিছিল নেকি?\nআপুনি কিমান পৰিমাণে Bimat Ls Tm সেৱন কৰিছিল?\nআপুনি Bimat Ls Tm ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Bimat Ls Tm সেৱন কৰে?


বিশ্লেষণঃ কৃষি আৰু কৃষকঃ অস্তিত্বৰ সংকট আৰু তাৰ ঐতিহাসিক পটভূমি :: ইন্দ্ৰজিৎ বৰা - অসমীয়াৰ সুখ-দুখ\nHome ANALYSIS ARTICLE Indrajit Borah INDRAJIT-BORA RECENT ইন্দ্ৰজিত বৰা ইন্দ্ৰজিতবৰা প্ৰৱন্ধ বিশ্লেষণঃ কৃষি আৰু কৃষকঃ অস্তিত্বৰ সংকট আৰু তাৰ ঐতিহাসিক পটভূমি :: ইন্দ্ৰজিৎ বৰা\nবিশ্লেষণঃ কৃষি আৰু কৃষকঃ অস্তিত্বৰ সংকট আৰু তাৰ ঐতিহাসিক পটভূমি :: ইন্দ্ৰজিৎ বৰা\nxukhdukh.com December 06, 2020 ANALYSIS, ARTICLE, Indrajit Borah, INDRAJIT-BORA, RECENT, ইন্দ্ৰজিত বৰা, ইন্দ্ৰজিতবৰা, প্ৰৱন্ধ,\nকৃষি আৰু কৃষকঃ অস্তিত্বৰ সংকট আৰু তাৰ ঐতিহাসিক পটভূমি\nকৃষি উৎপাদন মানুহৰ মৌলিক শক্তি উৎস বুলি কওঁতে কথাষাৰ যিমান সহজ আৰু পোনপটিয়া যেন লাগে, ইতিহাসৰ বুকুত কৃষিখণ্ডৰ লগত জৰিত মানুহখিনিৰ আৰ্থ-সামাজিক স্থিতি কিন্তু সিমানেই জটিল । সাম্প্ৰতিক ঐতিহাসিক সন্ধিক্ষণৰ ডাইলেমাটো হ’ল কৃষিখণ্ডত স্থিতাৱস্থাবাদী স্বাৰ্থই বৰ্তাই ৰখা ছদ্মবেশী জীৱনটোৱেই হওঁক অথবা পুঁজিবাদৰ উচ্ছেদ অভিযানে চহৰীয়া উপকন্ঠলৈ খেদি পঠোৱা অন্য এক ছদ্মবেশী জীৱনেই হওঁক কোনোটোতেই এই মেহনতী মানুহখিনিক এক নিৰ্বাহক জীৱনৰ সন্ধান দিব নোৱাৰে। গতিকে মনকৰিবলগীয়া যে সম্প্ৰতি যি দ্বিবিভাজিত ৰাগধাৰাই ৰাজনৈতিক প্ৰেক্ষাপটত তোলপাৰ লগাই আছে সেয়া প্ৰকৃততে কৃষিখণ্ডৰ লগত জৰিত মেহনতী মানুহখিনি অথবা ক্ষুদ্ৰ চহাৰ স্বাৰ্থৰ পৰা বহু নিলগত, বৰঞ্চ স্থিতাৱস্থাবাদী আৰু আগ্ৰাসনবাদী শ্ৰেণীস্বাৰ্থৰ সংঘাতেহে ৰাজনৈতিকভাৱে আত্মপ্ৰকাশ কৰিছে । পাশ্চাত্যৰ পুঁজিবাদী বিকাশৰ ক্ৰমনিকাৰ দোহাই দি এনে এটা সন্ধিক্ষণক অনিবাৰ্য হিচাবে জনমানসত প্ৰতিষ্ঠা কৰিবলৈ যেনেকৈ ৰাষ্ট্ৰযন্ত্ৰটো ব্যৱহৃত হৈ আহিছে, তেনেকৈ কৃষিখণ্ডত পৰম্পৰাগতভাৱে বৰ্তি থকা স্থিতাৱস্থাবাদী স্বাৰ্থইও নিজৰ আৰ্থ-সামাজিক সুৰক্ষাৰ বাবে ৰাষ্ট্ৰযন্ত্ৰক পৰিচালিত কৰা ক্ষমতাৰ অংশীদাৰিত্ব লাভ কৰি আহিছে ।\nএই অংশীদাৰিত্বৰ পটভূমিটো এনেধৰণৰ। অৰ্দ্ধ-পুঁজিবাদী বিকাশ উত্তৰ-ঔপনিৱেশিক ৰাষ্ট্ৰ এখনৰ বৈশিষ্ট্য। এই ৰাষ্ট্ৰবিলাকৰ ক্ষেত্ৰত পুঁজিপতিসকলৰ সামন্তীয় সম্পৰ্কৰ বিৰুদ্ধে গণতান্ত্ৰিক বিপ্লৱ গঢ়ি তোলাৰ ক্ষেত্ৰত সদিচ্ছাৰ অভাৱ। পুঁজিপতিসকলে সামন্তীয় সম্পৰ্কৰ লগত আপোচ কৰিলৈ লয় আৰু তেনে আপোচে গণতান্ত্ৰিক আকাংক্ষাৰ বিপৰীতে চহা জনগণৰ ওপৰত সামন্তীয় দমন অব্যাহত ৰাখিলে। পুঁজিপতিৰ সামন্তীয় শক্তিবিলাকৰ লগত সন্মিলনৰ মূল কাৰণ শ্ৰমিকৰ পুঁজিপতিৰ সম্পত্তিৰ ওপৰত সাম্ভাব্য আক্ৰমণৰ আশংকা। ফৰাচী বিপ্লৱৰ সময়ত চহা আৰু পুঁজিপতিসকল লগ লাগি সামন্তীয় ব্যৱস্থাক প্ৰত্যাহ্বান জনাইছিল। চহা আৰু পুঁজিপতিৰ উমৈহতীয়া স্বাৰ্থ আছিল ব্যক্তিগত সম্পত্তিৰ ৰক্ষণাবেক্ষণ।\nগতিকে কৃষিখণ্ডত কৃষিজীৱিৰ অস্তিত্বৰ সংকট যেনেকৈ ঐতিহাসিক, তেনেকৈ এনে সংকট অৱসানৰ গাঁথনিগত প্ৰত্যাহ্বানবোৰো ঐতিহাসিক৷ পশ্চিম ইউৰোপীয় দেশবিলাকৰ পুঁজিবাদী বিকাশৰ ক্ৰমনিকাই কৃষিখণ্ডৰ কেৱল সংকোচন প্ৰক্ৰিয়াক যুক্তিযুক্ত কৰাই নহয় ইয়াক ত্বৰাম্বিত কৰাৰো যুক্তিবাদ প্ৰতিষ্ঠা কৰে। সংকোচন মানে দেশৰ ৰাষ্ট্ৰীয় আয়লৈ কৃষিখণ্ডৰ অৰিহনাৰ সংকোচন আৰু লগে লগে কৃষিখণ্ডক উদ্যোগিক বিনিয়োগলৈ ৰূপান্তৰ । এই বিৱৰ্তিত প্ৰক্ৰিয়াৰ এক গতানুগতিক পৰিনাতি হ’ল কৃষিখণ্ডৰ নিজস্ব নিয়োগ ক্ষমতাৰ হ্ৰাস আৰু অনিশ্চয়তাৰ গহ্বৰত বন্দী হৈ পৰা কৃষিবনুৱাৰ অৱধাৰিত উদ্যোগিক প্ৰব্ৰজন । ভাৰতবৰ্ষৰ কৃষিখণ্ডৰ লগত এতিয়াও মুঠ জনসংখ্যাৰ ৫০ শতাংশতকৈও অধিক লোক জৰিত হৈ আছে আৰু তাৰ বিপৰীতে কৃষিখণ্ডই দেশৰ ৰাষ্ট্ৰীয় উৎপাদনৰ মাত্ৰ ১৮ শতাংশহে অৰিহণা যোগায় । সম্প্ৰতি উপযোগীতাৰ (প্ৰকৃত ভোক্তব্য পৰিমাণ তথাকথিত উপযোগীতাতকৈ বহুত বেছি) ফালৰ পৰা মূল ফচলৰ উৎপাদনত ভাৰতবৰ্ষ আত্মনিৰ্ভৰশীল হ’লেও কৃষিৰ সৈতে জৰিত মানুহখিনিৰ দুৰাৱস্থাৰ সম্ভেদ পোনপটীয়াকৈ উপৰোক্ত সংখ্যা দুটাই দিয়ে । তাৰোপৰি কৃষিখণ্ডৰ শ্ৰেণী সমীকৰণে কৃষিখণ্ডৰ লগত জৰিত গৰিষ্ঠসংখ্যক মানুহৰ জীৱনৰ অনিশ্চয়তাৰ প্ৰকৃত স্বৰূপ উদঙাই দিয়ে । কৃষকৰ আয় দুগুণ কৰাৰ ওপৰত দিহা-পৰামৰ্শৰ বাবে ২০১৬ চনত গঠিত কমিটিৰ প্ৰতিবেদন অনুসৰি ক্ষুদ্ৰ কৃষকৰ ২০১৫-১৬ চনৰ গড় জনমূৰি আয় আছিল ৭৯,৭৭৯ টকা । তাৰ বিপৰীতে, ১০ হেক্টৰতকৈ বছি মাটি থকা ধনী কৃষকৰ সেই গড় আয় প্ৰায় আঠ গুণ বেছি অৰ্থাৎ ৬,০৫,৩৯৩ টকা । তাৰোপৰি, মধ্যম শ্ৰেণীৰ কৃষকে প্ৰায় ২,০১,০৮৩ টকা অৰ্থাৎ তিনিগুণ বেছি উপাৰ্জন কৰে । তেনেকৈয়ে, কৃষিক্ষেত্ৰত অৰ্থনৈতিক অসমতাৰ ছবিখন স্পষ্ট । প্ৰায় ৮৫ শতাংশ কৃষকে কৃষিখণ্ডৰ ৯ শতাংশহে উপাৰ্জন কৰে আৰু বাকী ১৫ শতাংশই ৯১ শতাংশ উপাৰ্জন কৰে । অন্যহাতেদি, ১৯৬০ চনত আৰম্ভ কৰা সেউজ বিপ্লৱে কৃষিৰ উৎপাদনশীলতা আৰু উৎপাদন বৃদ্ধিৰ ক্ষেত্ৰত বিশেষ গুৰুত্ব দিয়ে । কিন্তু তেতিয়াৰ পৰা মাটিৰ মালিকীস্বত্বৰ ক্ষেত্ৰত বৈষম্য বৃদ্ধি হ’ল । যোৱা সময়ছোৱাত ক্ষুদ্ৰ কৃষকৰ সংখ্যা তিনিগুণলৈ বৃদ্ধি পালে, অৰ্থাৎ সম্প্ৰতি ৬৭ শতাংশ মাটিৰ মুঠ মালিকীস্বত্ব মাত্ৰ ০.৩৯ হেক্টৰৰ । উদাহৰণস্বৰূপে, ১০ হেক্টৰতকৈ বেছি মালিকীস্বত্বৰ কৃষকে বছৰি আয় দুগুণ কৰিবলৈ সক্ষম হয় যদিও ১ হেক্টৰতকৈ কম কৃষকে মাত্ৰ ৫০ শতাংশহে কৰিব পাৰে।\nপ্ৰকৃতাৰ্থত ভূমি সংস্কাৰৰ পাছত পুৰণা জমিদাৰীৰ আংশিক অৱসান আৰু এক নতুন শ্ৰেণীৰ ধনী খেতিয়কৰ উত্থান হ’লেও মালিকীস্বত্ব ১৫ শতাংশৰ মাজতেই কেন্দ্ৰীভূত হৈ ৰৈছিল । আচলতে এই প্ৰায় সুষম শ্ৰেণীটোক পুঁজিপতি কৃষক হিচাবে প্ৰতিষ্ঠা কৰিবলৈ বিভিন্ন চৰকাৰী আঁচনিৰ যোগেদি যথেষ্ট সাহায্য পাই আহিছে । গতিকে দেশৰ কৃষি অৰ্থনীতি প্ৰকৃততে ওপৰৰ ১৫ শতাংশ ধনী খেতিয়কৰ আশীৰ্বাদত চলে, যিসকলে যোৱা সময়ছোৱাত চৰকাৰৰ কৃষি নীতি নিৰূপনৰ ক্ষেত্ৰত এক শক্তিশালী দাবীদাৰ হিচাবে নিজৰ প্ৰভূত্ব বৰ্তাই আহিছে । কৃষিখণ্ডৰ সংকোচনে স্বাভাৱিকভাৱেই এই দাবীদাৰসকলৰ শক্তিও লাহে লাহে হ্ৰাস কৰি আহিছে আৰু তাৰ লগে লগে গোটেই খণ্ডটোৰ লগত জড়িত গৰিষ্ঠসংখ্যক জনগনৰ অনিশ্চয়তাও বৃদ্ধি পাইছে ।\nওপৰত উল্লেখ কৰা ১৫ শতাংশ ভূমিপ্ৰভূৰ বাদে, ক্ষুদ্ৰ খেতিয়ক আৰু ভূমিহীন বনুৱাসকল আচলতে ছদ্মবেশী বনুৱা, যিসকলৰ চহৰীয়া প্ৰব্ৰজন অৱশ্যম্ভাৱী হৈ পৰিছে । বিশ্বস্তৰত গড় চহৰীয়া জনসংখ্যাই ২০০৭ চনতেই ৫০ শতাংশ অতিক্ৰম কৰাৰ পাছতো ২০১১ চনৰ লোকপিয়ল মতে ভাৰতবৰ্ষৰ চহৰীয়া জনসংখ্যা আছিল প্ৰায় ৩১ শতাংশ আৰু ২০১৮ চনৰ বিশ্ব বেংকৰ তথ্য মতে প্ৰায় ৩৪ শতাংশ । বিশ্ববেংকৰ ২০১৪ চনৰ তথ্য মতে বিশ্বব্যাপী মুঠ চহৰীয়া জনসংখ্যাৰ ২৪ শতাংশ অস্বাস্থ্যকৰ বস্তি এলেকাত বসতি কৰে । গতিকে চহৰীয়া উপকণ্ঠটো অন্য এক শ্ৰেণীৰ ছদ্মবেশী বনুৱাৰ সৃষ্টি হৈছে । গ্ৰাম্য-চহৰৰ এই দুই ছদ্মৱেশী পৰিস্থিতিৰ মাজত বনুৱাসকল দোদোল্যমান হৈ আছে । গতিকে আমি পুঁজিবাদী আৰু পূৰ্ব-পুঁজিবাদী এই দুই ধৰণৰ আৰ্থ-সামাজিক সম্পৰ্কই গ্ৰাম্য জীৱনত দেখা পাওঁ যি বৃহৎ সংখ্যক ক্ষুদ্ৰ কৃষকৰ বাবে পৰম্পৰাগতভাৱে দমনাত্মক হৈ আছে।\nকৃষিখণ্ডৰ এনে জটিল সন্ধিক্ষণত ৰাষ্ট্ৰব্যৱস্থাৰ ভূমিকা কি হ’ব পাৰে? কোনো গণতান্ত্ৰিক ৰাষ্ট্ৰই যেনেকৈ দেশৰ গৰিষ্ঠসংখ্যক জনগনৰ এনে অনিশ্চয়তাক আওকাণ কৰি নোৱাৰে, তেনেকৈ সমকালীন আৰ্থ-সামাজিক গাঁথনিৰ মাজতেই কোনো ঐতিহাসিক বিকল্প বিচৰাৰ ক্ষেত্ৰতো সীমাবদ্ধতা আছে । কাৰণ ৰাষ্ট্ৰব্যৱস্থাই আৰ্থ-সামাজিক গাঁথনিৰ মাজত সম্পৃক্ত হৈ থকা শ্ৰেণীগত সংঘাতবিলাকৰ মধ্যস্থতা কৰি আহিছে। এইক্ষেত্ৰত গাঁও-চহৰৰ শ্ৰমিক শ্ৰেণীৰ মৌলিক সংগ্ৰামখনেই প্ৰাথমিক। দ্বিতীয়তে বিভিন্ন শাসক শ্ৰেণীবিলাকৰ মাজত প্ৰধানকৈ বিভিন্ন খণ্ডৰ উদ্যোগিক পুঁজিৰ লগত জৰিত শ্ৰেণীবিলাকৰ মাজত আৰু উদ্যোগিক আৰু কৃষিভিত্তিক পুঁজিপতিসকলৰ মাজৰ সংঘাত। অন্যহাতেদি শাসক শ্ৰেণী আৰু তাৰ ক্ষুদ্ৰ উৎপাদনকাৰী বৃহৎ জন-গাঁথনিৰ মাজৰ সংঘাত। প্ৰকৃততে দ্বিতীয় বিধ সংঘাতেহে ৰাজনৈতিক স্থিৰতা হিচাবে প্ৰকাশ পোৱা শ্ৰেণীগত ভাৰসাম্যতাৰ প্ৰধান নিৰ্ণায়ক ভূমিকা লৈ আহিছে। সংগঠিত শ্ৰমিক অথবা চহাৰ আসন্ন সংগ্ৰামৰ দৰে প্ৰত্যাহ্বানে শাসকগোষ্ঠীৰ ভিতৰতে থকা শক্তি সমীকৰণ পৰিৱৰ্তিত কৰি থাকে । তেনেদৰে প্ৰাক-পুঁজিবাদী শক্তিবিলাকৰ উপস্থিতিয়ে এক সংযুক্ত ৰাজনীতিৰ পটভূমি ৰচনা কৰে । ৰাষ্ট্ৰব্যৱস্থাই বিভিন্ন ৰাজনৈতিক কাৰ্যসূচীৰে বৃহৎ পুঁজিপতি, আঞ্চলিক পুঁজিপতি, ভূসম্পত্তিশালী আৰু ধনী কৃষকৰ মাজত সন্মিলনৰ সৃষ্টি কৰে যাতে দেশৰ শ্ৰমজীৱিসকলৰ সাম্ভাব্য প্ৰত্যাহ্বানৰ সৈতে মোকাবিলা কৰিব পৰা যায় ।\nপ্ৰসঙ্গক্ৰমে শ্ৰেণীৰ বিকাশ আৰু তাৰ লাগে লগে সমাজ গাঁথনিৰ গতিশীলতা উত্তৰ-ঔপনিৱেশিক সমাজ আৰু ৰাষ্ট্ৰৰ বিশেষত্ব । স্বৰাজোত্তৰ ভাৰতত নীতি আৰু আঁচনিবোৰ যেনে ভূমি সংস্কাৰক ভূমিহীনৰ মাজলৈকে লৈ যোৱা, মাটিৰ ম্যাদীকৰণ সুনিশ্চিত কৰা অথবা থলুৱা পুঁজিৰ বিকাশ সাধন কৰা, তৃণমূল পৰ্যায়লৈকে সম্প্ৰসাৰিত কৰাৰ দিশত অহা তাৎকালিক প্ৰত্যাহ্বানবোৰ তেনে এটা পটভূমিতেই বিশ্লেষণ কৰিব পাৰি ৷ সামন্তীয় সমাজ গাঁথনিৰ অৱশেষ আৰু প্ৰশাসনত শিপাই থকা নব্য সামন্তীয় ঔপনিৱেশিক আমোলাতান্ত্ৰিক পৰম্পৰা তেনে এক গতিশীলতাৰেই নিদৰ্শন, যি দেশৰ কল্যানকামী নীতি আৰু আঁচনিবিলাকৰ বাস্তৱ ৰূপায়নলৈ সদায় প্ৰত্যাহ্বন জনাই আহিছে ৷ এই প্ৰশ্নবোৰ লৈ কৰা তৃণমূল পৰ্যায়ৰ আন্দোলনবোৰ নিৰ্বাচনী ৰাজনীতিয়ে কৌশলগতভাৱে আওকান কৰি আহিল ৷ কাৰণ সমাজ গাঁথনিটোলৈ পৰিৱৰ্তন আৰু তৃণমূল পৰ্যায়ৰ সংগঠনৰ প্ৰশ্নবোৰ শক্তিৱন্ত আৰু মুষ্টিমেয় আৰ্থ-সামাজিক শক্তিবোৰে কৌশলগতভাৱে ৰাজনৈতিক প্ৰশ্নৰ পৰা আঁতৰাই ৰাখিছিল ৷ তেনেকৈয়ে ইমাৰ্জেঞ্চিৰ সময়ৰ জনপ্ৰিয় কৃষক নেতৃত্বৰ লগত ভূমি সংস্কাৰ আৰু সেউজ বিপ্লৱৰ ঐতিহাসিক সম্পৰ্ক আছেনে? তেনেকৈয়ে অনাগত দিনত ১৫% ভূমিপ্ৰভু নিজৰ শক্তিপৰীক্ষাত কেনেকৈ অৱতীৰ্ণ হয় সেয়া লক্ষনীয় হ’ব । আগতে উল্লেখ কৰা দ্বিতীয়বিধ সংঘাত কোনো নতুন মৈত্ৰীবন্ধনেৰে অৱসান ঘটিবনে?\nসম্প্ৰতি কৃষিভূমিৰ তেনে এক ঐতিহাসিক দুৰাৱস্থাৰ মাজতেই ভাৰতবৰ্ষৰ দৰে উত্তৰ-ঔপনিৱেশিক ৰাষ্ট্ৰবিলাকত জনপ্ৰিয়তাৰ শিখৰত বিৰাজমান হৈ থকা বিকাশৰ পৰিভাষাই হ’ল নব্য উদাৰতাবাদৰ জয়গান । বিকাশৰ এই জনপ্ৰিয় পৰিভাষা হ’ল এনে ধৰণৰ । ক্ষুদ্ৰ, নিম্ন উৎপাদনশীল আৰু কৃষিৰ দৰে জনাকীৰ্ণ পৰম্পৰাগত খণ্ডৰ পৰা শ্ৰমিকসকলৰ অধিক উৎপাদনশীল আধুনিক পুঁজিবাদী খণ্ডলৈ প্ৰব্ৰজন এনে বিকাশৰ এক অপৰিহাৰ্য প্ৰক্ৰিয়া। এনে প্ৰব্ৰজনৰ বাবে অনিয়ন্ত্ৰিত পুঁজিবাদী বিকাশ হ’ব পূৰ্বচৰ্ত আৰু পুঁজিৰ জমা প্ৰক্ৰিয়াৰ বাটত দেখা দিয়া সকলো প্ৰতিবন্ধকতা নিঃশেষ কৰিলেহে সেয়া সম্ভৱ হ’ব । গতিকে পুঁজিবাদী বিকাশত কল-কাৰখানাৰ বাবে ক্ষুদ্ৰ কৃষকৰ কৃষিভূমিৰ আবণ্টনৰ দৰে ক্ষুদ্ৰ উৎপাদন খণ্ড স্থানচ্যুত হোৱাটো নিশ্চিত । কিন্তু তাক এক অন্তৰ্ৱৰ্তীকালীন সমস্যা হিচাবে নাকচ কৰা হৈছে কাৰণ সময়ৰ লগে লগে ক্ষুদ্ৰ উৎপাদন খণ্ডৰ পৰা অপসাৰিত শ্ৰমিকসকলে আধুনিক পুঁজিবাদী ক্ষেত্ৰত সম্পূৰ্ণকৈ কৰ্ম সংস্থাপন পাব । সেয়ে ক্ষুদ্ৰ উৎপাদনৰ সুৰক্ষাৰ নামত পুঁজিবাদী বিকাশক বাধা দিয়াটো অধঃপতনৰ লক্ষণ, যিটো কেৱল নিৰ্বাচনী ৰাজনীতিৰ পপুলিষ্ট বস্তু আৰু ইয়াৰ কোনো অৰ্থনৈতিক যুক্তিযুক্ততা নাই।\nউপৰোক্ত বাগধাৰাটো মূলতঃ পশ্চিম ইউৰোপীয় দেশবিলাকৰ পুঁজিবাদী বিকাশৰ তেনে এক ক্ৰমনিকাৰে যুক্তিযুক্ত কৰিবলৈ চেষ্টা কৰা হয় । কাৰণ এই প্ৰক্ৰিয়াত ক্ষুদ্ৰ উৎপাদনৰ পৰা অপসাৰিত শ্ৰমিকসকল এক যন্ত্ৰনাকাতৰ সময়ৰ অন্তত পুঁজিবাদী খণ্ডত সংস্থাপিত হৈছিল । গতিকে ভাৰতবৰ্ষৰ দৰে উত্তৰ-ঔপনিৱেশিক দেশত তেনে অভিজ্ঞতাৰ পুনৰাবৃত্তি হোৱা উচিত । আকৌ জনাকীৰ্ণ আৰু পৰম্পৰাগত ক্ষুদ্ৰ উৎপাদন ক্ষেত্ৰৰ মজুৰি একেবাৰে নিৰ্বাহক স্তৰৰ আৰু ই ক্ষেত্ৰটোৰ গড় জনমুৰি আয়কৈ অধিক হোৱাটো অসম্ভৱ । কিন্তু পুঁজিবাদী বিকাশত যিহেতু বনুৱাৰ উৎপাদনশীলতা বেছি, সেয়ে অধিক মুনাফাই অধিক বিনিয়োগৰ সৃষ্টি কৰিব যি অপসাৰিত শ্ৰমিকক সংস্থাপিত কৰিব পাৰিব । গতিকে নিবনুৱা আৰু দৰিদ্ৰতাৰ উত্তৰ অবাধ পুঁজিবাদী বিকাশৰ মাজতহে আছে ।\nকিন্তু এয়া প্ৰকৃততে এক অৰ্থনৈতিক ভ্ৰমহে মাত্ৰ । অনিয়ন্ত্ৰিত পুঁজিবাদী বিকাশত বনুৱাৰ উৎপাদনশীলতা বৃদ্ধি এক নিৰন্তৰ প্ৰক্ৰিয়া । গতিকে এক বিশেষ উৎপাদন বৃদ্ধিৰ হাৰ সাপেক্ষে নিয়োগ সৃষ্টিৰ ক্ষমতা হ্ৰাস হৈ গৈ থকাটো অৱশ্যম্ভাৱী । তেনেস্থলত অপসাৰিত বনুৱাৰ সংস্থাপন দূৰৰ কথা, উৎপাদনশীলতাই অন্তৰ্নিহিতভাৱে সৃষ্টি কৰা নিবনুৱাসকলৰ সংস্থাপনেই অসম্ভৱ হৈ পৰে। পশ্চিম ইউৰোপীয় দেশবিলাককৈ চালে দেখা যায় যে প্ৰকৃততে ক্ষুদ্ৰ উৎপাদনৰ পৰা অপসাৰিত শ্ৰমিকসকল সম্পূৰ্ণকৈ নিজৰ দেশৰ পুঁজিবাদী ক্ষেত্ৰত সংস্থাপিত হোৱা নাছিল । বৃহৎ সংখ্যক বনুৱা পশ্চিম ইউৰোপৰ উপনিৱেশবিলাকলৈ ৰপ্তানি হৈছিল আৰু সেই উপনিৱেশবিলাকত কম উৎপাদনশীল হিচাবে নিয়োজিত হৈছিল । একাংশ অপসাৰিত শ্ৰমিক আমেৰিকা, কানাডা, অষ্ট্ৰেলিয়া, নিউজিলেণ্ড আৰু দক্ষিণ আফ্ৰিকাৰ দৰে শীতোষ্ণ অঞ্চলৰ দেশবিলাকলৈ প্ৰব্ৰজন কৰি তাত কৃষক হিচাবেই জীৱন আৰম্ভ কৰিছিল। তেনেকৈয়ে পশ্চিম ইউৰোপীয় দেশবিলাকত অধিক উৎপাদনশীলতাৰ মাজতো নিবনুৱা সমস্যা আৰু দৰিদ্ৰতাক নিয়ন্ত্ৰণত ৰখাটো সম্ভৱ হৈছিল । গতিকে সেয়া পুঁজিবাদী বিকাশৰ অন্তৰ্নিহিত ফলশ্ৰুতি নাছিল, ব্যাপক প্ৰব্ৰজনৰ কাৰণেহে সম্ভৱ হৈছিল । সাম্প্ৰতিক পৃথিৱীত তেনে ব্যাপক প্ৰব্ৰজন এক অসম্ভৱ কথা, য’ত নেকি প্ৰব্ৰজনৰ ইতিহাস খিলঞ্জীয়াৰ সংজ্ঞা নিৰূপক হৈ পৰিছে।\nগতিকে, অধিক উৎপাদনশীলতাৰ দ্বাৰা সৃষ্টি হোৱা বৰ্ধিত নিবনুৱা পুঁজিবাদী বিকাশৰ এক অন্তৰ্নিহিত প্ৰক্ৰিয়া । পুঁজিবাদী বিকাশে নিজৰ পৰিসৰৰ ভিতৰত অপসাৰিত শ্ৰমিকসকলক সংস্থাপিত কৰিব নোৱাৰে । বৰঞ্চ নিবনুৱা সৃষ্টিৰ দ্বাৰাহে পুঁজিবাদী বিকাশ সম্ভৱ হয় । তেনেস্থলত পুঁজিবাদী বিকাশে যদি কৃষিভূমিৰ আবণ্টনৰ যোগেদি কৃষিখণ্ডৰ দৰে ক্ষুদ্ৰ উৎপাদনৰ লগত জৰিত শ্ৰমিকসকলক স্থানচ্যুত কৰে, তেন্তে অৰ্থনৈতিক বৈষম্যই ভয়াবহ ৰূপ লোৱাৰ সম্ভাৱনা প্ৰকট হৈ পৰে।\nএই ঐতিহাসিক বাস্তৱতাৰ পৰ্যালোচনা মানে প্ৰচলিত বাগধাৰাৰ দৰে উদ্যোগিক বিকাশৰ বিৰোধিতা কৰা নহয়। উদ্যোগীকৰণ লাগিব । কিন্তু ই কেতিয়াও ক্ষুদ্ৰ উৎপাদন আৰু তাৰ লগত জৰিত বনুৱাৰ অপসাৰণৰ যোগেদি নহয় । আজি যদি সঁচালৈয়ে থলুৱা অৰ্থনীতিক সুৰক্ষিত কৰি আত্মনিৰ্ভৰশীল কৰি তুলিব বিচাৰোঁ সেয়া ক্ষুদ্ৰ উৎপাদন ক্ষেত্ৰবোৰ উন্নিত কৰাৰ যোগেদিহে সম্ভৱ হ’ব । তাৰবাবে এক ব্যাপক স্বেচ্ছাসেৱী সমবায় ভিত্তিক গাঁথনি গঢ়ি তুলিব লাগিব যি ক্ষুদ্ৰ উৎপাদন ক্ষেত্ৰবোৰত বিনিয়োগ আৰু প্ৰযুক্তিগত বিকাশৰ নিৰ্ণায়ক ভূমিকা ল’ব । পিছে সেয়া কাৰ্যক্ষম কৰি তোলাটো সাম্প্ৰতিক আৰ্থ-সামাজিক সমীকৰণ, নব্য-উদাৰতাবাদ আৰু ৰাষ্ট্ৰব্যৱস্থাক প্ৰতিনিধিত্ব কৰিব বিচৰা আমোলাতান্ত্ৰিক যান্ত্ৰিকতাৰে সম্ভৱ হ’বনে ? অসংগঠিত শ্ৰেণীৰ সৃষ্টি যিহেতু পুঁজিবাদী বিকাশৰ এক অন্তৰ্নিহিত প্ৰক্ৰিয়া, সংগঠিত কৰাটো সদায় এক মৌলিক প্ৰশ্ন হৈ থাকিব।\nযি ৰাজকীয় কৰ ব্যৱস্থা দেশৰ কৃষিৰ লগত জড়িত ৫০ শতাংশতকৈ অধিক জনগণৰ বাবে একমাত্ৰ আশাৰ সাৰথি, তাক দেশৰ অৰ্থনৈতিক প্ৰক্ৰিয়াৰ পৰা সম্পূৰ্ণকৈ আঁতৰাই পেলোৱাত নব্য-উদাৰবাদ বদ্ধপৰিকৰ আৰু আজি নব্য-উদাৰবাদী আমোলত কৰ যন্ত্ৰটো পুনৰ্জীৱিত কৰাটো একেবাৰে অসম্ভৱ হৈ পৰিল । দেশৰ ৫০ শতাংশতকৈ অধিক জনগণৰ বাবে আঁচনি লোৱাটোক যদি কোনো ৰাজনৈতিক চিন্তাধাৰাই কেৱল তথাকথিত ৰাজনৈতিক বাধ্যবাধকতা (Political Compulsion) বুলি ভাৱে, তেনে এই ৰাজনীতি একেবাৰে অগণতান্ত্ৰিক । দেশৰ জনগণৰ বাবে ৰাজকৰ ব্যৱস্থা লাগিবই । আমি কি খেতিয়কক অনুদান (Subsidy) দিম, আচলতে আমাকহে আনুদান দি আহিছে । ওপৰৰ ১৫ শতাংশ খেতিয়কক বাদ দি বাকী ৮৫ শতাংশই ক্ষুদ্ৰ খেতিয়ক । তেওঁলোকৰ উৎপাদন প্ৰক্ৰিয়া হয়তো আজি বাণিজ্যিকভাৱে সাধ্যাতীত (Commercially infeasible) আৰু সেয়ে তেওঁলোকক ৰাজকৰ ব্যৱস্থাৰ যোগেদি নিৱেশ (Input) বা উৎপাদনৰ দামৰ ক্ষেত্ৰত অনুদান লাগিব । সেয়ে বিশ্বৰ প্ৰায়বিলাক দেশতেই কৃষিখণ্ড অনুদানৰ ওপৰত নিৰ্ভৰশীল । ৰাজকৰ অনুশাসনে (Fiscal Discipline) আচলতে ৰাষ্ট্ৰীয় অৰ্থনীতিত অনুশাসনহীনতাৰহে সৃষ্টি কৰিব পাৰে । বৃটিছ শাসনকালত ঔপনিৱেশিক চৰকাৰেহে সন্তুলিত বাজেট (Balanced Budget) প্ৰস্তুত কৰিছিল আৰু বিনিয়োগকাৰী খৰচৰ ক্ষেত্ৰটো কাঢ়া প্ৰতিফল দৰৰ (Strict Rate of Return) মাপকাঠি বান্ধি দিছিল । ফলস্বৰূপে পানীযোগান আৰু অন্যান্য কৃষিক্ষেত্ৰৰ বুনিয়াদী সা-সৰঞ্জামৰ ক্ষেত্ৰত বিনিয়োগ তেনেই সীমিত আছিল । এতিয়াও যদি ৰাষ্ট্ৰই ৰাজকৰ ঘাটি (Fiscal Deficit) নিম্ন স্তৰত ৰাখিবলৈ আই. এম. এফৰ চৰ্তসমূহ মানি লবলৈ বাধ্য হয় তেন্তে গণতান্ত্ৰিক ৰাষ্ট্ৰৰ পাৰ্থক্য ক’ত?\nলেখকৰ আনবোৰ প্ৰকাশিত লেখা পঢ়িবৰ বাবে তলৰ সূত্ৰত ক্লিক কৰকঃ # INDRAJIT-BORA (xukhdukh.com)\nTags # ANALYSIS # ARTICLE # Indrajit Borah # INDRAJIT-BORA # RECENT # ইন্দ্ৰজিত বৰা # ইন্দ্ৰজিতবৰা # প্ৰৱন্ধ\nBy xukhdukh.com on December 06, 2020\nLabels: ANALYSIS, ARTICLE, Indrajit Borah, INDRAJIT-BORA, RECENT, ইন্দ্ৰজিত বৰা, ইন্দ্ৰজিতবৰা, প্ৰৱন্ধ\nচিন্তনঃ সাংবাদিকৰ দায়বদ্ধতা বনাম দায়বদ্ধ সাংবাদিকত...\nশ্ৰদ্ধাঞ্জলিঃ আদৰ্শবান বাওঁপন্থী কুল দাসলৈ শ্ৰদ্ধা...\nপ্ৰৱন্ধঃ অপাৰেশ্যন “বৰফ”:: জাপানে পাৰ্ল হাৰ্বাৰত ক...\nজোনাকীঃ কাঁৰ বছেৰেকীয়া, কৃষকৰো বিদ্ৰোহঃ দেশ কোন দি...\nবিশ্লেষণঃ 'চান্দা অপ-সংস্কৃতি' বনাম 'অসমৰ অৰ্থনৈতি...\nবিশ্লেষণঃ মোদী চৰকাৰৰ নতুন লেবাৰ কোডঃ শ্ৰমিক-কৰ্মচ...\nআনপ্লাগডঃ নতুন কৃষি আইন আৰু অসমৰ কৃষক :: আশ্বিক জামান\nজোনাকীঃ হিন্দী, হিন্দুত্বৰ সম্প্ৰসাৰণবাদ বনাম স্থি...\nবিশ্লেষণঃ কৃষি আৰু কৃষকঃ অস্তিত্বৰ সংকট আৰু তাৰ ঐত...\nপ্ৰৱন্ধঃ অসম-নাগালেণ্ডৰ সীমা বিবাদ ও ইতিহাস, বাস্ত...


মনৰ কথাঃ জাতীয়তাবাদীৰ 'দিল্লীৱালা' ৰণকৌশলে তুলিছে কঁপনি :: শৈলেন বৰুৱা - অসমীয়াৰ সুখ-দুখ\nHome MONOR KATHA MONOR-KATHA RECENT SAILEN-BARUA মনৰ কথা মনৰ-কথা শৈলেন-বৰুৱা মনৰ কথাঃ জাতীয়তাবাদীৰ 'দিল্লীৱালা' ৰণকৌশলে তুলিছে কঁপনি :: শৈলেন বৰুৱা\nমনৰ কথাঃ জাতীয়তাবাদীৰ 'দিল্লীৱালা' ৰণকৌশলে তুলিছে কঁপনি :: শৈলেন বৰুৱা\nxukhdukh.com February 08, 2019 MONOR KATHA, MONOR-KATHA, RECENT, SAILEN-BARUA, মনৰ কথা, মনৰ-কথা, শৈলেন-বৰুৱা,\nসমুজ্জ্বল ভট্টাচাৰ্য, অখিল গগৈ, হীৰেণ গোহাঁই ছাৰকে ধৰি ৭০+ ৩০ সংগঠনৰ নেতৃত্বই বিৰোধী দলপতি ৰাহুল গান্ধীকে ধৰি বিভিন্ন সাংসদ, নেতাক সাক্ষাৎ কৰি নাগৰিকত্ব সংশোধনী বিধেয়ক বাতিলৰ বাবে ৰাজ্য সভাত ভোট দিবলৈ আহ্বান জনোৱা কাৰ্য সাম্প্ৰতিক প্ৰেক্ষাপটত একো ভুল কাম কৰা নাই ৷ ই সাম্প্ৰতিক আন্দোলনৰ অন্তিমপাট অস্ত্ৰ ৷ তাকে নকৰি তেওঁলোকে গোপনে উগ্ৰপন্থী সংগঠন বা নেতাক লগ কৰা হলেহে কামটো গৰ্হিত কাম হলহেঁতেন৷\nতেওঁলোকে তোলা ফটো তিনিখনে বিজেপিৰ কৰ্মী সমৰ্থকৰ বুকুত কঁপনি তোলাটো তেনেই স্বাভাৱিক কথা ৷ দিনত গৈছে, পোহৰত ফটো তুলিছে, ৰাজহুৱাকৈ ফটো প্ৰচাৰ কৰিছে ৷ জ্যোতি চিত্ৰবনৰ দৰে নিশা বৈঠক পাতি সংবাদ মাধ্যমৰ পৰা লুকুৱাই ৰখা নাই ৷ বিতৰ্ক হৈছে- ভাল হৈছে ৷ মানুহবোৰে বুজি উঠক অসমীয়াৰ অস্তিত্বৰ বাবে আমাৰ জাতীয়তাবাদী নেতাই শেষ মুহূৰ্তলৈকে যুঁজিছে ৷ একাংশৰ পেংলাই আৰু ইতিকিঙেৰে যাতে এই আন্দোলন আধাতে স্তব্ধ নহয়, তাকো নজৰ দিয়া উচিৎ ৷\nকংগ্ৰেছে ৰাজ্য সভাত বিধেয়কৰ বিৰুদ্ধে ভোট দিয়ক বা নিদিয়ক সেইটো দলটোৰ নিজা সিদ্ধান্ত ৷ সেই সিদ্ধান্তই নিৰূপন কৰিব অসমীয়াৰ ভৱিষ্যৎ অস্তিত্ব ৷ যদি কংগ্ৰেছে ভোট নিদিয়ে সেই কথাও লুকাই নাথাকিব ৷ সেইবুলি কংগ্ৰেছক আছু বা KMSSএ অনুৰোধ জনোৱাটো কোনখন শাস্ত্ৰমতে নিষিদ্ধ তাকহে বুজি পোৱা নাই ৷ যদি সেয়া ভুল কামেই হল, তেন্তে কি কৰিব লাগিছিল তাৰ উত্তৰো কালিৰে পৰা দেখা নাই ৷ অসমীয়া জাতীয়তাবাদী নেতা সকলৰ ৰণকৌশল ঠিকেই আছে ৷ বিপদত বাঘে ছাগে একেটা ঘাটত পানী খায় ৷ এইমুহূৰ্তত অসমীয়াৰ কাষত নাই সৰ্বানন্দ সোণোৱাল ৷ তেওঁক বহুবাৰ কোৱা হৈছিল - বিধেয়কৰ বিৰোধিতা কৰিবলৈ ৷ নকৰিলে আৰু ওলোটাই অসমীয়াই ভুল কৰিছে বুলিহে আস্ফালন কৰি আছে - যেন সকলো অসমীয়া মুৰ্খ, তেঁওহে পণ্ডিত ৷\nআমি নজৰ ৰাখিম ৰাজ্য সভাত কংগ্ৰেছে কি ভূমিকা লব ৷ আগত নিৰ্বাচন ৷ কোনোবা নহয় কোনোবা এটা দলে ৰাজপাটত বহিবই ৷ তাত আমাৰ কি আহে যায় ৷ কংগ্ৰেছেই বহিল যেনিবা তাত নো কি হল? বিজেপি আকৌ বহিবই লাগিব বুলি ক'ত লিখা আছে? বিজেপিও বহিব পাৰে ৷ কিন্তু আমাক লাগে অস্তিত্বৰ সুৰক্ষা ৷ হিন্দু- মুছলমান কোনো বিদেশী নালাগে ৷ অসমীয়াৰ অস্তিত্ব - প্ৰথম কথা ৷ বাদ বাকী বেলেগ কথা ৷ বিজেপি অলৰেডি টেষ্টেড-- অসমীয়াৰ পক্ষত নাই ৷\nঅসমীয়াৰ পক্ষত যি থাকিব সিয়ে ভোট পাব ৷ সেইটো আকৌ কব লগা কথানে? সেইটোকে নাভাবি আল্টু ফাল্টু কথাৰে (অখিল গগৈয়ে চেণ্ডেল পিন্ধা এতিয়াহে দেখা সকলক কৈছো- এইবোৰ আল্টু ফাল্টু কথা ৷ কোনে কি পিন্ধে, কোনে কি খায়- সেইবোৰ মানুহৰ নিজা পচন্দ ৷ তাকে ভাওনা, নাটক বুলি কৈ নিজে কিয় হীনমন্যতাৰ পৰিচয় দিয়ে ৷ অখিল গগৈক আপুনি ভাল নাপাই যদি নালাগে পাব ৷ সমুজ্জ্বল ভট্টক যদি ভাল নাপাই, নালাগে পাব ৷ কিন্তু সেই বুলি ভট্টৰ দাড়িত ধৰি কথা কোৱাটো ৰুচি বৰ্হিভূত কথা ৷ যেনেকৈ অবিবাহিত সোণোৱালৰো ব্যক্তিগত জীৱনক লৈ উপলুঙা কৰাটো সুস্থ মনৰ পৰিচায়ক নহয় ) অস্তিত্বৰ জটিল সন্ধিক্ষণত আন্দোলনৰ শেষ পৰ্যায়ত নেতাসকলৰ ব্যক্তিগত চৰিত্ৰহননেৰে আন্দোলনক বিপথে পৰিচালিত নকৰাই ভাল ৷ অসমীয়া সচেতন আৰু সুৰুচিপূৰ্ণ হৈ থাকক৷\nশেহতীয়াকৈ আছুৱে মুম্বাইত শিৱ সেনা প্ৰধানৰ সৈতেও নাগৰিকত্ব সংশোধনী বিধেয়কৰ বিৰোধিতাৰ বাবে সমৰ্থন আদায় কৰিবলৈ আলোচনাত বহিছে। ইফালে মেঘালয়ৰ মুখ্যমন্ত্ৰীয়ে কেন্দ্ৰীয় গৃহমন্ত্ৰীক সজোৰে কেবৰ প্ৰতিবাদ কৰিছে। প্ৰধানমন্ত্ৰীয়ে তেওঁক বোলে সাক্ষাতৰ সময়েই দিয়া নাই, মানে কান দিবৰ মনেই কৰা নাই। মিজোৰামৰ ৰাজ্যিক সভাপতিয়ে নিজেই এই বিধেয়কৰ বিৰুদ্ধে লাগিলে পদত্যাগ কৰিবলৈ ৰাজী বুলি প্ৰকাশ কৰিছে। সমান্তৰালকৈ NDAৰ সহযোগী দল জেডিইউ, বিৰোধী আপ, টিডিপি আদিয়েও সংসদৰ উচ্চ সদনত কেবৰ বিৰোধিতা কৰি ভোট দিব বুলি প্ৰকাশ কৰিছে। সংখ্যাৰ খেলক সংখ্যাৰে পৰাভূত কৰাৰ শক্তি গোটোৱা এই দিল্লী-মুম্বাইত জাতীয়তাবাদী শিবিৰে লোৱা প্ৰচেষ্টাই যে শাসকীয় দলৰ ভিতৰত কঁপনি তুলিছে, সেয়া সিদিনা ফটোৱে কথা কয় ধৰণৰ চ'চিয়েল মেডিয়া ভৰাই পেলোৱা বিভ্ৰান্তকাৰী অপ্ৰচাৰৰ অপচেষ্টাই ইতিমধ্যে প্ৰমাণ কৰিছেই।\nসেয়ে কও, বিজেপিৰ স্থিতি গম পোৱা গলেই ৷ এতিয়া কংগ্ৰেছৰ আচল স্থিতি সংসদত গম পোৱা যাব ৷ তাৰ পিছতহে গম পোৱা যাব অসমীয়াৰ অস্তিত্ব কি হব, ভৱিষ্যতে!!!\nTags # MONOR KATHA # MONOR-KATHA # RECENT # SAILEN-BARUA # মনৰ কথা # মনৰ-কথা # শৈলেন-বৰুৱা\nLabels: MONOR KATHA, MONOR-KATHA, RECENT, SAILEN-BARUA, মনৰ কথা, মনৰ-কথা, শৈলেন-বৰুৱা


নতুন আদৰ্শ ধাৰাপাত - দুলেন চমুৱা - সাহিত্য ডট অৰ্গ\nAugust 21, 2018 March 10, 2021 1 Comment\nপাণ-তামোল খোৱাৰ অভ্যাস নথকাৰ বাবে কিনা নহয়৷ সিদিনা আবেলি বজাৰলৈ ওলাওঁতে শ্ৰীমতীয়ে পাণ এগুচি আনিবলৈ ক’লে৷ পাণ দোকানী ভোলাৰ দোকানত উপস্থিত হৈ ভাল পাণ এগুচি দিবলৈ ক’লো৷ ভোলাই দিয়া পাণগুচি তেনেই সৰু দেখি হিচাপ কৰি চাই দেখিলোঁ পাণ ১৫ খিলাহে আছে৷\nমই তালৈ চাই ক’লো- এগুচি পাণত ২০খিলা থাকে বুলি ধাৰাপাতত পঢ়িছিলোঁ৷ তুমি দেখোন ১৫ খিলাহে দিলা? সি তপৰাই উত্তৰ দিলে – আগৰ দিন নাই নহয়! আজিকালি ১৫খিলা পাণেই এগুচি হয়৷ কি কথাতনো আগৰ দিন আছে? সকলোতে ভেজাল৷\nবজাৰৰ পৰা ওলাই কাগজ এদিস্তা লওঁ বুলি গগৈ ব্ৰাদাৰ্ছত সোমালোঁ৷ কাগজ কিনিয়েই থাকোঁ যদিও হিচাপ কৰা নহয়৷ কাগজ দিস্তা লৈ হিচাপ কৰি দেখিলোঁ ১৯ খিলাহে আছে৷ দোকানৰ চিনাকি ল’ৰাটোক সুধিলোঁ- এক দিস্তাত ২৪খিলা থাকে বুলিহে জানো৷ ইয়াত দেখোন ১৯ খিলাহে আছে!\nসি স্বাভাৱিকভাৱে উত্তৰ দিলে- আজিকালি ক’ত এক দিস্তাত ২৪খিলা পাব? ১৮/১৯ খিলাই থাকে দিস্তাত৷\nনেওঁতাখন সলনি হ’ল বুলি তাকে খুজি ’আদৰ্শ ধাৰাপাত’খন চালোঁ৷ তাত দেখোন এক দিস্তাত ২৪ খিলা, এক গুচিত ২০খিলা বুলিয়েই আছে৷\nকথাটো আঙুলিয়াই দিয়াত ক’লে- সেইবোৰ কিতাপৰ হিচাপ, বাস্তৱৰ নহয়৷\nঘৰলৈ আহোঁতে মনে মনে ভাবি আহিলোঁ – বাস্তৱৰ লগত সংগতি ৰাখিবলৈকে ’নতুন আদৰ্শ ধাৰাপাত’ এখনৰ দৰকাৰ৷\nসভা-সমিতিবোৰত সৰহসংখ্যক বক্তাই দীঘলীয়া আৰু একঘেয়ী ভাষণ দিয়ে বাবে সভাবোৰলৈ যাবলৈ মোৰ অনীহা৷ পিছে অলপতে এখন সভালৈ গৈ এটা নতুন কথা শিকিলোঁ৷ সভাখনত উপস্থিত হৈ দেখিলোঁ অঞ্চলটোৰ এজন লেখত ল’বলগীয়া ব্যক্তিয়ে ভাষণ দি আছে৷ ভাষণৰ নামত এজন ব্যক্তিৰ গুণানুকীৰ্তন৷ মাতত কৃত্ৰিমতা সানি ব্যক্তিজনে ক’লে- ’বিশিষ্ট সমাজসেৱক পানীৰাম হাজৰিকা এগৰাকী অসাধাৰণ ব্যক্তিত্বসম্পন্ন মানুহ৷ এনে ব্যক্তি অঞ্চলটোৰ গৌৰৱ৷ ’ তেওঁৰ ভাষণ শুনি মোৰ কাষতে বহি থকা নন্দ মাষ্টৰ চকীৰপৰা জাঁপ মাৰি উঠিল৷\nনন্দ মাষ্টৰে মোলৈ চাই ক’লে – ’দাদা, এই পানীৰাম হাজৰিকা দেখোন এটা মস্ত দালাল৷ কাৰোবাক চাকৰি দিয়াৰ নামত, কাৰোবাক ঠিকা দিয়াৰ নামত, কাৰোবাক চাকৰি ইঠাইৰপৰা সিঠাইলৈ বদলি কৰি দিয়াৰ নামত কমিছন খোৱা এজেণ্ট তেওঁ৷ তদুপৰি অঞ্চলটোৰ সকলো অনুষ্ঠানতে মানুহ ফিটিং কৰি সভাপতি, সম্পাদকৰ পদ লোৱা, অনুষ্ঠান পাতিবৰ বাবে চান্দা সংগ্ৰহ কৰি সেই ধনৰ পৰাই মদে-মাংসৰে উদৰ পূৰ কৰা মানুহ৷ চান্দাৰ ধনৰ পৰাই আনক ধন দান কৰি ’দাতা কৰ্ণ’ৰ ভাও দিয়া মানুহ৷ অৰ্থাৎ মাছৰ তেলেৰে মাছ ভজা মানুহ এই ধুৰন্ধৰ পানীৰাম৷ তেওঁ দোকানৰ বাকী খাই পৰিশোধ নকৰা মানুহ৷ সেইজন কেনেকৈ বিশিষ্ট সমাজসেৱক হ’ল, অসাধাৰণ ব্যক্তিত্বৰ অধিকাৰী হ’ল?\nনন্দৰ উষ্মাভৰা মুখখনলৈ চাই মই ক’লো, আজিকালি আগৰ দিন নাই৷ পানীৰামে মানুহক ঠগি খাব পাৰিছে৷ চলে-বলে-কৌশলে অঞ্চলটোৰ প্ৰতিটো অনুষ্ঠানৰ গুৰুত্বপূৰ্ণ পদ দখল কৰিব পাৰিছে৷ প্ৰশাসক, আৰক্ষীয়েও সমীহ কৰে৷ দুই নম্বৰী কৰি লাখ লাখ টকা উপাৰ্জন কৰিছে৷ বাকী খোৱা দোকানৰ মালিকে কোনো দিনেই বাকী খুজিবলৈ সাহস কৰিব নোৱাৰে৷ কাৰণ ওলোটাই দোকানীহে থানাত সোমাব লাগিব৷ গতিকে ইমান শক্তিশালী কায়দা-কিটিপ জনা মানুহক অসাধাৰণ ব্যক্তিত্বৰ অধিকাৰী বুলি কোৱাত আপত্তিৰ কাৰণ নাথাকে৷ অঞ্চলটোৰ প্ৰতিটো অনুষ্ঠানত বিষয়বাব লোৱা পানীৰামকতো দালাল অথবা কমিছনভোগী এজেণ্ট বুলি সভা এখনত ক’ব নোৱাৰি৷ গতিকে একেবাৰে সহজ বিশেষণটোৱেই হ’ল সমাজসেৱক৷ পুৰণি ধাৰাপাত সলনি হ’ল নন্দ৷\nনন্দই মোৰ ফালে হাঁ কৰি মুখখন মেলি ৰ’ল৷\nলেখক -সাহিত্যিকসকলে বঁটা পোৱা দেখিলে অথবা সভা-সমিতিবোৰলৈ বিশিষ্ট অতিথি, নিৰ্দিষ্ট বক্তাৰ নাম দি ভাষণ দিবলৈ নিমন্ত্ৰণ কৰা দেখিলে নিজৰো কেতিয়াবা লেখক হ’বলৈ মন যায়৷ চেষ্টাও কৰোঁ৷ কাৰণ চেষ্টাৰ একো নাই৷ কেতিয়াবা স্থানীয় ৰূপালী জয়ন্তী, হীৰক জয়ন্তী, বিহু সন্মিলন আদিৰ বাবে প্ৰকাশ কৰি উলিওৱা স্মৃতিগ্ৰন্থ আদিত জোৰা-টাপলি মাৰি লেখা একোটা দিবলৈ যত্ন কৰোঁ৷ আনে লিখা অ’ৰ এটুকুৰা, ত’ৰ এটুকুৰা মিলাই প্ৰবন্ধ সজাওঁ৷ প্ৰকাশো হয়৷ প্ৰকাশ পালে নিজকে সাহিত্যিক সাহিত্যিক যেন লাগে৷ দুই-এজনক চাহ-পানী, মিঠাইয়ো খুৱাও৷ কেতিয়াবা স্থানীয় স্মৃতিগ্ৰন্থ সম্পাদনাৰ দায়িত্ব পোৱা সম্পাদকে লেখা নাপালে মোলৈ ফোন কৰি লেখা এটা দিবলৈ কয়৷ তেতিয়া নিজকে প্ৰতিষ্ঠিত লেখক যেনেই লাগি যায়৷\nসিদিনা হঠাতে বজাৰত লগ পাই স্থানীয় আলোচনী এখনৰ সম্পাদকে আলোচনী এখন দিলে৷ আলোচনীখনত মোৰো প্ৰবন্ধ এটা প্ৰকাশ পাইছে৷ আলোচনীখনৰ পাত দুটা লুটিয়াই চাওঁতে দেখিলোঁ – অঞ্চলটোৰ লেখক, সাহিত্যিক, সাংবাদিকসকলৰ ওপৰত লিখা প্ৰবন্ধ এটাত মোৰ নামটো দেখোন ’প্ৰতিষ্ঠিত লেখক’ বুলি উল্লেখ কৰিছে৷ আলোচনীখন মোনাত ভৰাই একেকোবে তৃপ্তি হোটেল পালোঁগৈ৷ ভাল চাই মিঠাই কেইটামান লৈ ঘৰলৈ তীব্ৰবেগে চাইকেল মাৰিলোঁ৷ ঘৰ পায়েই শ্ৰীমতীক ওচৰলৈ মাতি কথা কোৱাৰ সুযোগ নিদিয়াকৈ মিঠাই এটা খুৱাই দিলোঁ৷\nশ্ৰীমতীয়ে আবতৰীয়া মৰম দেখি সুধিলে – আজি দেখোন বৰ স্ফূৰ্তি! হ’ল বা কি?\nগৰ্বৰে আলোচনীখন মেলি পৃষ্ঠাটো আঙুলিয়াই দি ক’লো – দেখিলা, তুমিহে শলাগ নোলোৱা৷ অমুকাই মোক কেনেদৰে ’প্ৰতিষ্ঠিত লেখক’ বুলি স্বীকৃতি দিলে দেখিলা?\nশ্ৰীমতীয়ে ঢেকঢেকাই হাঁহি ক’লে – তোমাক প্ৰতিষ্ঠিত লেখক বুলি কোৱাটো আৰু ডাঃ অঞ্জনজ্যোতি চৌধুৰীয়ে জন্মদিনত উপহাৰ পোৱা শিল-বালি, ইটা, চিমেণ্টেৰে ঘৰ সজা বুলি কোৱা অথবা মাইকৰ লাউড স্পীকাৰত গোবৰ-মাটি সানি মাটিৰ গোন্ধ থকা গানৰ জন্ম দিবলৈ চেষ্টা কৰা বুলি লিখাটো একেই গাজাখুৰি কথা৷ হোমেন বৰগোহাঞি, নগেন শইকীয়া, লক্ষ্মীনন্দন বৰা ইত্যাদি লেখকসকলহে প্ৰতিষ্ঠিত লেখক বুলি ক’ব পাৰি৷ তোমাৰ দৰে বছৰেকত কোনোবা এখন স্মৃতিগ্ৰন্থত অ’ৰ-ত’ৰপৰা লেখা সংগ্ৰহ কৰি প্ৰবন্ধ এটা লিখিলেই প্ৰতিষ্ঠিত লেখক নহয়৷ ’প্ৰতিষ্ঠিত লেখক’তো নহয়েই, তোমাক লেখক বুলিও ক’ব নোৱাৰি৷\nশ্ৰীমতীৰ কথাত মনটো সেমেকি গ’ল যদিও দমি নগ’লো৷ গহীনাই ক’লো- এতিয়ালৈকে মোৰ ভালেকেইটা প্ৰবন্ধ প্ৰকাশ হৈছে৷ ইয়াৰোপৰি বাতৰি কাকততো কেইবাখনো চিঠি প্ৰকাশ হৈছে৷ সাহিত্যৰ নামত ’স’টো নজনাটোৱেও যদি সাহিত্য সভাৰ বিষয়ববীয়া হ’ব পাৰে, ’ৰমনী’ নামৰ সূদ খোৰ কাবুলী আৰু দালালটো যদি শাখা সাহিত্য সভাৰ সম্পাদক হ’ব পাৰে, ১৫খিলা পাণে যদি এগুচি হ’ব পাৰে অথবা ১৯খিলা কাগজে যদি এক দিস্তা হ’ব পাৰে, তেন্তে মই ’প্ৰতিষ্ঠিত লেখক’ হ’ব নোৱাৰিম কিয়? সলনি হ’লে চব সলনি হ’ব৷ প্ৰত্যেকৰ নিজৰ নিজৰ পচন্দৰ ’নতুন আদৰ্শ ধাৰাপাত’ হোৱাত আপত্তি ক’ত?\n← ধোঁৱাময় দুনীয়াৰ ভয়াবহতা – কৌশিক তালুকদাৰ\nখৰিচাৰে কলমৌ শাক ভাজি – ৰূপলেখা দেৱী →\nজাতীয় ধাৰাপাত - Growhills Publishing\n[…] আদর্শ ধাৰাপাত […]


Cefasyn in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cefasyn ar byavahar, ppali, parshwakriya, upkaar, kriya-pratikriya aaru satarkatabani\nCefasyn ৰ লাভ আৰু ব্যৱহাৰসমূহ- Cefasyn Benefits & Uses in Assamese- Cefasyn ar laabh aaru byavaharsamuh\nCefasyn ৰ পালি আৰু সেয়া কেনেদৰে ল'ব- Cefasyn Dosage & How to Take in Assamese - Cefasyn ar paali aaru xeya kenedore lobo\nCefasyn ৰ পাৰ্শ্চক্ৰিয়াসমূহ- Cefasyn Side Effects in Assamese- Cefasyn ar parshwakriyasamuh\nCefasyn সংক্ৰান্ত সতৰ্কতাবাণীসমূহ- Cefasyn Related Warnings in Assamese- Cefasyn xonkranta xatarkatabanisamuh\nঅইন দৰৱৰ সৈতে Cefasynৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cefasyn with Other Drugs in Assamese- Oinor xoite Cefasyn ar gurutor kriya-pratikriya\nCefasyn মতভেদসমূহ- Cefasyn Contraindications in Assamese- Cefasyn nishedhsamuh\nCefasyn ৰ বিষয়ে সততে সোধা প্ৰশ্নসমূহ- Frequently asked Questions about Cefasyn in Assamese- Cefasyn ar bikhoye satate xodha prashnasamuh\nখাদ্য আৰু মদৰ সৈতে Cefasyn ক্ৰিয়া-প্ৰতিক্ৰিয়া- Cefasyn Interactions with Food and Alcohol in Assamese- khadya aaru modor xoite Cefasyn kriya-pratikriya\nCefasyn ৰ লাভ আৰু ব্যৱহাৰসমূহ - Cefasyn Benefits & Uses in Assamese - Cefasyn ar laabh aaru byavaharsamuh\nCefasyn তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCefasyn ৰ পালি আৰু সেয়া কেনেদৰে ল'ব - Cefasyn Dosage & How to Take in Assamese - Cefasyn ar paali aaru xeya kenedore lobo\nCefasyn-ৰ উপাদানসমূহ - Cefasyn Active Ingredients in Assamese - Cefasyn-ar upadaansamuh\nCefasyn ৰ পাৰ্শ্চক্ৰিয়াসমূহ - Cefasyn Side Effects in Assamese - Cefasyn ar parshwakriyasamuh\nগৱেষণাৰ ভিত্তিত, Cefasyn ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCefasyn সংক্ৰান্ত সতৰ্কতাবাণীসমূহ - Cefasyn Related Warnings in Assamese - Cefasyn xonkranta xatarkatabanisamuh\nCefasyn-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCefasyn গৰ্ভাবস্থাৰ সময়ত গ্ৰহণ কৰা সুৰক্ষিত।\nCefasyn-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCefasynস্তন্যপায়ী মহিলাৰ বাবে সুৰক্ষিত।\nবৃক্কত Cefasyn কি প্ৰভাৱ দেখা গৈছে?\nCefasynৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Cefasyn কি প্ৰভাৱ দেখা গৈছে?\nCefasynৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Cefasyn ৰ কি প্ৰভাৱ দেখা গৈছে?\nCefasynৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Cefasynৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cefasyn with Other Drugs in Assamese - Oinor xoite Cefasyn ar gurutor kriya-pratikriya\nCefasyn তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCefasyn মতভেদসমূহ - Cefasyn Contraindications in Assamese - Cefasyn nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cefasyn লোৱা অনুচিত যাতে -\nCefasyn ৰ বিষয়ে সততে সোধা প্ৰশ্নসমূহ - Frequently asked Questions about Cefasyn in Assamese - Cefasyn ar bikhoye satate xodha prashnasamuh\nএই Cefasyn-এ অভ্য়াস বা নিচাৰ সৃষ্টি কৰে নেকি?\nনহয়, Cefasyn লোৱাটোৱে কোনো আসক্তিৰ সৃষ্টি নকৰে।\nCefasyn লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Cefasyn লওক।\nCefasyn য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Cefasyn ক্ৰিয়া-প্ৰতিক্ৰিয়া - Cefasyn Interactions with Food and Alcohol in Assamese - khadya aaru modor xoite Cefasyn kriya-pratikriya\nখাদ্য আৰু Cefasynৰ ক্ৰিয়া-প্ৰতিক্ৰিয়া\nখাদ্যৰ সৈতে Cefasyn লোৱাটো স্বাভাৱিক।\nমদ আৰু Cefasynৰ মাজৰ প্ৰতিক্ৰিয়া\nCefasynৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nCefasyn ৰ অনুকল্প - Substitutes for Cefasyn in Assamese\nআপুনি বা আপোনাৰ পৰিয়ালৰ কোনোবাই Cefasyn লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cefasyn ব্যৱহাৰ কৰিছিল নেকি?\nআপুনি কিমান পৰিমাণে Cefasyn সেৱন কৰিছিল?\nআপুনি Cefasyn ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cefasyn সেৱন কৰে?


‘বানপানী সমস্যা’–এক নিৰ্বাচনী এজেণ্ডা – Mahabahoo\nHome/Assam News & Articles/‘বানপানী সমস্যা’–এক নিৰ্বাচনী এজেণ্ডা\nসংবাদ মাধ্যমৰ ওপৰত দৃষ্টি নিবদ্ধ কৰিলেই যোৱা কেইদিনমানৰপৰা আমি প্ৰত্যক্ষ কৰিছো পানী আৰু কেৱল পানী। তাৰ কেইদিনমান আগত প্ৰত্যক্ষ কৰিছিলো আকৌ বিশুদ্ধ খোৱাপানীৰ অভাৱৰ জলজল, পটপট ছবি। এতিয়া বৰুণদেৱতাই হোৰা-হোৰে পানী বৰ্ষণ কৰিছে যদিও তাত জনগণৰ ব্যৱহার্য বিশুদ্ধ খোৱাপানীটুপি নাই। খোৱাপানীটো নায়েই লগতে তেওঁলোকৰ আশা-প্ৰত্যাশা, কষ্টৰ ফল বাসস্থানকো তচনচ কৰি পেলাইছে সংহাৰীৰূপী পানীয়ে।\nবানপানী আমাৰ ৰাজ্যখনৰ কোনো নতুনকৈ হোৱা প্ৰাকৃতিক দুৰ্যোগ নহয়। অৱশ্যে শস্য-শ্যামলা প্ৰাকৃতিক সৌন্দর্যেৰে ভৰপূৰ এসময়ৰ এই ভূ-খণ্ডত বানে এই ধৰণে তাণ্ডৱ সৃষ্টি কৰিব পৰা নাছিল। জনসংখ্যা বৃদ্ধি, বিশ্বায়নৰ ধাৰণাবোৰ ক্ৰমাৎ গা-কৰি উঠাত বানপানীৰ লগতে আনুষংগিক দুৰ্যোগবোৰ—গৰাখহনীয়া, ভূমিস্খলন আদি ৰাজ্যখনত বাঢ়ি আহিছে ক্ৰমশঃ। অৱশ্যে স্বাধীনতাৰ পিছত লাখ, কোটি টকা বানপানী সমস্যা সমাধানৰ নামত আবণ্টন কৰা দেখি আহিছো যদিও বিজ্ঞানসন্মত পদ্ধতিৰে আগ নবঢ়াৰ বাবেই ইয়াৰপৰা জনগণে দীৰ্ঘম্যাদী ফল লাভ কৰিবলৈ আজিও সক্ষম হোৱা নাই। এতিয়া প্ৰশ্ন হ’ল ৰাজ্যখনৰ ভৌগোলিক অৱস্থানৰ কথা আগত ৰাখি ৰাজ্যখনত ক্ৰমাৎ বাঢ়ি আহি ভয়ানক ৰূপ লোৱা বান পৰিস্থিতি নিৰ্মূল কৰাৰ কোনো উপায়ৰ কথা চিন্তা কৰিব নোৱাৰি নেকি।\nআমাৰ নদীমাতৃক ৰাজ্যখনৰ প্ৰচুৰ সম্ভাৱনাময় জলসম্পদসমূহ চূড়ান্ত অৱহেলা-অপপ্ৰয়োগৰ ফলত সম্প্ৰতি অভিশাপ হৈ দেখা দিছে। বিভিন্ন মহলত বাৰে বাৰে প্ৰশ্ন উঠিছে—‘‘চীনে যদি হোৱাংহো নদীক এসময়ৰ চীনৰ চকুলোৰপৰা আনন্দ বনাব পাৰে, আমাৰ ব্ৰহ্মপুত্ৰখনক কিয় নোৱাৰি। যুক্তিসংগত চিন্তা এয়া। নিশ্চয় পাৰি যদিহে চীনৰ দৰে আমাৰ দেশখনৰ চৰকাৰ আৰু সমাজতান্ত্ৰিক ভাব-আদর্শেৰে পৰিচালিত মনৰ হ’ল হয়। জনগণৰ স্বাৰ্থত কাম কৰাৰ সদিচ্ছা থাকিল হয়। বিজ্ঞানসন্মত চিন্তা-চৰ্চাৰে, ৰাজনৈতিক স্বাৰ্থক আঁতৰত ৰাখি অসমৰ প্ৰধান নদ দুখনে বছৰে বছৰে জনগণক সৰ্বনাশ কৰিছে। এই বানপানীৰ নামত কিমানে ঘৰৰ ভেটি, আপোনজনক হেৰুৱাইছে তাৰ লেখ-জোখ পাবলৈ নাই। ৰাজ্যখনে কিমান মানৱ সম্পদ হেৰুৱাইছো সেয়াও হিচাপ কৰি পাবলৈ নাই। প্ৰলয়ংকৰী বানে আমাৰপৰা সম্পদ, ৰাজহ সকলো আঁজুৰি নিছে, আমাক হ’লে শূন্যতা, হতাশাৰ বাদে আন একো দিয়া নাই। ইয়াৰদ্বাৰা লাভৱান হৈছে কেৱল মন্ত্ৰী-বিধায়ক অথবা ৰাজনৈতিক ব্যক্তি-দলসমূহ। নিৰ্বাচনী এজেণ্ডা হিচাপে এইসমূহ ৰাখি বছৰে বছৰে নিৰীহ জনতাক কৰিছে ঠগ-প্ৰৱঞ্চনা। ‘‘ৰাষ্ট্ৰীয় সমস্যা’’ বিষয়টোক লৈয়ে কোনে কিমান নিকৃষ্ট ৰাজনীতি কৰিলে সচেতন জনগণ সেই বিষয়ে জ্ঞাত। আজি আকৌ সেই বিৰোধীৰে সংসদত ওলোটা খৰ (?) সত্ৰৰপৰা দীপৰ বিল, ৰাষ্ট্ৰীয় অভয়াৰণ্য অথবা জাতীয় সম্পদ ৰক্ষাৰ্থে প্ৰাথমিক উদ্বিগ্নতা প্ৰকাশ কৰাৰ বাদে কোনটো ৰাজনৈতিক দলে সুদূৰপ্ৰসাৰী বিজ্ঞানসন্মত পদক্ষেপ গ্ৰহণ কৰিছে? জাতীয় সমস্যা হিচাপে অসমৰ সাংসদ, মন্ত্ৰী-বিধায়কসকলেনো অসমৰ বানপানী নিৰ্মূল কৰাত ইমান বছৰে কিমান ফলপ্ৰসূ ব্যৱস্থা গ্ৰহণ আমি দেখিয়েই আহিছো। আচলতে এই আটাইবোৰ পণ্য গণতান্ত্ৰিক ব্যৱস্থাৰ একো-একোটা অংগ হৈ পৰিছে। স্বাধীনোত্তৰ ৭০ বছৰ পিছতো এই পণ্য ব্যৱস্থাই চলি আছে। আৰু অসমীয়াৰ আৱেগপ্ৰৱণ স্বভাৱৰ সুযোগ লৈ এই ব্যৱস্থাই চলি যাব। প্ৰতি নিৰ্বাচনৰ আগে আগে এইসমূহ বিষয়কে সজাই-পৰাই আকৰ্ষণীয় ৰূপত পণ্য গণতান্ত্ৰিক ব্যৱস্থাৰ অন্যতম অংশীদাৰ আমাৰ আগত প্ৰস্তুত কৰিব। শেষত শাসনাধিষ্ঠিত চৰকাৰখনলৈ, ‘‘এই ধৰণৰ ধাপ্পাবাজিৰ ৰাজনীতি ক’ত কৰিব যেতিয়া এই ভূ-খণ্ডই নাইকিয়া হৈ যাব?’’


Dictionary entry: ফা(Language: Tai; Transcription: fa)\nMeaning 1:(Abstract Noun) A colorless, odorless, tasteless, gaseous mixture, mainly nitrogen (approximately 78 percent) and oxygen (approximately 21 percent) with lesser amounts of argon, carbon dioxide, hydrogen, neon, helium, and other gases. This mixture with varying amounts of moisture and particulate matter, envelops the earth.\nকেইবাবিধো গেছীয় পদাৰ্থৰ এক বৰ্ণহীন, স্বাদহীন মিশ্ৰণ, য’ত প্ৰধানকৈ নাইট্ৰোজেন (প্ৰায় ৭৮ শতাংশ) আৰু অম্লজান বা অক্সিজেন (প্ৰায় ২১ শতাংশ) থাকে আৰু লগতে থাকে আৰ্গন, কাৰ্বন-ডাই-অক্সাইদ, হাইদ্ৰোজেন, নিয়’ন, হিলিয়াম আৰু অন্য কেতবোৰ গেছৰ সামান্য অংশ ৷ ভিন্ন পৰিমাণৰ জলীয় বাষ্প আৰু গোটা বস্তুৰ কণিকাৰে সৈতে এই মিশ্ৰণটোৱে পৃথিৱীখনক আৱৰি থাকে ৷\nAssamese: অগ্নিসখ অনিল অগ্নিসখা বায়ু মৰুত্বি জগতায়ু জগদ্বল\nMeeteilon: nungshit malangba\nBishnupriya Manipuri: বৌ\nTai: ফা লুম্\nRelated Ideas: wind অগ্নিবৰ্দ্ধক অগ্নিবৰ্ধক অনিল গন্ধবহatmosphere বায়ুমণ্ডলgas গেছ ges manil haihudi\nMeaning 2:(Material Noun) the part of the inner surface of the hand that extends from the wrist to the bases of the fingers\nAssamese: ৰিঙ্গ তলুৱা\nBodo: आखाइ थारखा\nTai: ফা টিন্ ফা\nDeori: otun yopa\nRelated Ideas: claw হাতোৰা\nMeaning 3:(Abstract Noun) the atmosphere and outer space as viewed from the earth\nMeaning 4:(Abstract Noun) Violent atmospheric disturbance with strong wind and usually with thunder, hail and rain.\nEnglish: gust tumult tempest storm\nAssamese: তুফান অতিবাত বা-মৰলি বা-মাৰলি ধুমুহা জঞ্জা বানাহ প্ৰভঞ্জন ঝঞ্ঝা\nBishnupriya Manipuri: বৌবরণ\nDimasa: barhadi bar yung ma\nMeaning 5:(Material Noun) An upright structure of masonry, wood, plaster, or other building material serving to enclose, divide, or protect an area, especiallyavertical construction forming an inner partition or exterior siding ofabuilding.\nকোনো এলেকা আৱৰা, ভাগ কৰা বা ৰক্ষা কৰাৰ উদ্দেশ্যে পকা, কাঠ বা অন্য নিৰ্মাণ সামগ্ৰীৰে নিৰ্মাণ কৰা এক থিয় গাঁথনি\nAssamese: প্ৰাচীৰ বেৰ দেৱাল প্ৰাকাৰ\nBodo: बेरा इन्जुर\nMeeteilon: chekpal faklang\nMeaning 6:(Verb-Trans.) To pull apart or in pieces by force.\nবলেৰে কোনো বস্তুক খণ্ড-খণ্ড কৰ্|\nEnglish: split tear\nAssamese: চিৰ্ ছিন্দ্ বিদীৰ্ণ কৰ্ ছিং ছিণ্ড্ ফোড়্ ফাল বিদাৰণ কৰ্ চিৰাচিৰ কৰ্ বিদাৰ ফালি-চিৰি পেলা ফঁহিয়া ফাড়্ দাৰ্\nMising: পেত্ ত\nBishnupriya Manipuri: ফারাণি\nDimasa: daingkao rakao pikao jikhao\nTai: ফিট্ ফা\nRelated Ideas: splitted ফলীয়া


ঘোৰ অন্ধকাৰ! দিল্লীত গৈ মমতাৰ লাগিল কেনা... -\nHomeব্ৰেকিং নিউজঘোৰ অন্ধকাৰ! দিল্লীত গৈ মমতাৰ লাগিল কেনা...\nঘোৰ অন্ধকাৰ! দিল্লীত গৈ মমতাৰ লাগিল কেনা…\nঘোৰ অন্ধকাৰ! দিল্লীত গৈ মমতাৰ লাগিল কেনা...\nডিজিটেল ডেস্কঃ ঘোৰ অন্ধকাৰৰ মাজত বেংগল দিদি মমতা বেনাৰ্জী। ৰাজনীতিৰ জটিল সমীকৰণ মিলাবলৈ গৈ সোমবাৰে দিল্লীত উপস্থিত হৈছিল বংগৰ মুখ্যমন্ত্ৰী মমতা বেনাৰ্জী। কিন্তু ৰাজনীতিৰ মেৰপাক মিলাবলৈ নৌপাওতেই দিল্লীত গৈ দিদিৰ লাগিল কেনা৷ বংগৰ মুখ্যমন্ত্ৰী গৰাকীয়ে দেশৰ ৰাজধানীত উপস্থিত হোৱাৰ প্ৰথম দিনটোতে প্ৰায় ৩ ঘণ্টা অন্ধকাৰ ত কটাব লগা হৈছিল।\nতেওঁৰ বাসগৃহৰ কাষৰ দিল্লীৰ চাউথ এভিনিউ এলেকাত যান্ত্ৰিক বিভ্ৰাটৰ বাবে প্ৰায় ৩ ঘণ্টা বাবে বিদ্যুৎ কৰ্তন কৰা হৈছিল আৰু ইয়াৰ পাছতে দিদিৰ চৰকাৰী বাসগৃহসহ আন সকলো ঘৰ বিদ্যুত সংযোগ ব্যহত হৈ পৰিছিল৷ উল্লেখ্য যে, হেভিৱেট নেতা আৰু মন্ত্ৰী, সাংসদসকলে এই চাউথ এভিনিউত বাস কৰে। সাধাৰণতে সেই অঞ্চলটোত বিদ্যুত কৰ্তন নকৰে৷ কিন্তু মমতা বেনাৰ্জী দিল্লীত উপস্থিত হৈ সন্মুখীন হোৱা এই কাৰ্যৰ প্ৰতি কোনো কোনোৱে ৰহস্যৰ গোন্ধ পাইছে৷\nমমতা বেনাৰ্জী সোমবাৰে আবেলি ৪ঃ৩০ বজাত উপস্থিত হৈছিল দিল্লীৰ বিমান বন্দৰত আৰু তাৰ পাছত তেওঁ পোনে-পোনে উপস্থিত হৈছিল চাউথ এভিনিউত৷ তেওঁ উপস্থিত হোৱাৰ কিছু সময়ৰ পাছতে অঞ্চলটোত বিদ্যুত কৰ্তন হৈ নিশা প্ৰায় ৭ঃ৩০ বজাত পুনৰ বিদ্যুত সংযোগ আগৰ অৱস্থালৈ ঘুৰি আহে৷ প্ৰায় ৩ ঘণ্টা ঘোৰ অন্ধকাৰ ত কটাব লগা হ’ল বেংগল দিদি আৰু ইয়াকৈ লৈ তেওঁ এতিয়া ক্ষোভিত হৈ পৰিছে লগতে তেওঁ ক’য় যে এই কাৰ্যত শাসক পক্ষৰ কু-অভিসন্ধি হ’ব পাৰে বুলি তেওঁ অভিযোগ কৰিছে৷ ইফালে বিদ্যু বিভাগৰ ফালৰ পৰা ক’য় যে, যান্ত্ৰিক বিজুতিৰ ফলতে অঞ্চলটোত বিদ্যু সংযোগ ব্যহত হৈ পৰিছিল৷\nদিল্লীলৈ ৰাওনা হোৱাৰ পূৰ্বে সাংবাদিকৰ মুখামুখি হৈ মুখ্যমন্ত্ৰীগৰাকীয়ে কয়, “বিজেপি শাসিত ৰাজ্যখনত গণতন্ত্ৰৰ কংকাল ওলাই পৰিছে। ত্ৰিপুৰা প্ৰসংগতো দিদিয়ে ক’য় যে, বিপ্লব দেৱ ৰাজ্যত কোনো গণতন্ত্ৰ নাই। গুণ্ডাৰ বাবে মুকলি ৰম্যভূমি হৈ পৰিছে ত্ৰিপুৰা৷ গুণ্ডাই চুৰিৰ অস্ত্ৰ বাহিৰে আন একোৱেই কথা নাপাতে ত্ৰিপুৰাত৷\nPrevious article‘আন্দোলনৰ বাবে বিধায়ক পদ ত্যাগ কৰিবলৈও সাজু” : আদালতত অখিল গগৈ\nNext articleএইয়া কেৱল তোমাৰ বাবে… স্বামীয়ে পত্নীক উপহাৰ দিলে তাজমহল!\nসাংসাৰিক জীৱনত জঠৰতা আহিছে নেকি? কৰক এই কাম..সম্পৰ্ক হ’ব মধুৰ


viral-video-elephant-pranks-with-a-women-skd– News18 assam\nপ্ৰেংক ভিডিঅ’ আপুনি নিশ্চয় দেখিছে, কিন্তু হাতীয়ে মানুহৰ সৈতে প্ৰেংক কৰা দেখিছেনে? চাওক ইণ্টাৰনেটত চাঞ্চল্যৰ সৃষ্টি কৰা এই ভিডিঅ’\nহাতীটোৱে শুৰডাল আগবঢ়াই আনি মহিলাগৰাকীৰ মূৰৰ পৰা টুপিতো চুৰ কৰি নিয়ে আৰু লুকুৱাই থয়।\nLast Updated : March 22, 2021, 14:35 IST\nব্যস্ততাপূৰ্ণ জীৱনত অৱসাদ দূৰ কৰিবলৈ অকণমান ধেমালিৰ অতিকৈ প্ৰয়োজন। ধেমালিৰ এক অংশ হিচাপে আমি কেতিয়াবা ‘প্ৰেংক’ৰ সন্মুখীন হওঁ। তেনেধৰণৰ প্ৰেংক ভিডিঅ’ এটাই এতিয়া যথেষ্ট চৰ্চা লাভ কৰিছে ইণ্টাৰনেটত। হাতী এটাৰ লগত ফটো উঠিব চেষ্টা কৰাত হাতীটোৱে মহিলাগৰাকীৰ সৈতে কৰা ধেমালিৰ ভিডিঅ’ এটা বৰ্তমান ভাইৰেল হৈ পৰিছে ইণ্টাৰনেটত। এই ভিডিঅ’ ক্লিপটোত হাতীটোৱে প্ৰথমে মহিলাগৰাকীয়ে পিন্ধা টুপীটো চুৰি কৰে আৰু তাৰ কেইটামান মুহূৰ্ত পিছত পুনৰ ওভতাই দিয়ে। এই আমোদজনক ভিডিঅ’টোৱে সকলোকে আনন্দিত কৰিছে।\nআমেৰিকান বাস্কেটবল খেলুৱৈ ৰেক্স চেপমেনে জনপ্ৰিয় মাইক্ৰ’ব্লগিং চাইট টুইটাৰত এই ভিডিঅ’টো শ্বেয়াৰ কৰিছিল। তেওঁ লিখিছিল “এটা হাতীয়ে এগৰাকী মহিলাৰ সৈতে কৰা কৌতুক। তেওঁলোক অতিকৈ বুদ্ধিমান।“ এই সৰু ভিডিঅ’টোৱে বৰ্তমানলৈ ৩২০.৩ হাজাৰ ভিউজ পোৱাৰ লগতে ১৩.৪ হাজাৰ লাইক আৰু দুহেজাৰ ৰিটুইট লাভ কৰি লৈ সক্ষম হৈছে।\nএই ভিডিঅ’টোত এগৰাকী মহিলাই বৃহৎ হাতী এটাৰ সমুখত থিয় হৈ থকা দেখা যায়। ভিডিঅ’ ক্লিপটো চাই অনুমান কৰিব পাৰি যে তেওঁ হাতীটোৰ সৈতে ফটো উঠিবলৈ প’জ দি আছিল। হাতীটোৱে শুৰডাল আগবঢ়াই আনি মহিলাগৰাকীৰ মূৰৰ পৰা টুপিতো চুৰ কৰি নিয়ে আৰু লুকুৱাই থয়। ইয়াৰ পিছত মহিলাগৰাকীয়ে তেখেৰ টুপীটো ওভতাই দিবলৈ অনুৰোধ কৰে। কেইটামান মুহূৰ্তৰ পিছত শান্ত প্ৰকৃতিৰ হাতীটোৱে টুপিটো তেখেতক ওভতাই দিয়ে।\nইণ্টাৰনেটত মিশ্ৰিত প্ৰতিক্ৰিয়া লাভ কৰা এই ভিডিঅ’টোৰ বিষয়ে সাংবাদিক য়াছৰ আলীয়ে কৈছে যে এই ঘটনাটি জিম্বাবুৱেৰ এখন চাফাৰী উদ্যানৰ। একাংশ লোকে এই ভিডিঅ’টি আমোদজনক পালেও আন একাংশই ভিডিঅ’টো শ্বেয়াৰ কৰা কাৰণে ৰেক্স চেপমেনক সমালোচনা কৰিছে।\nAn elephant playingajoke onalady. They’re so brilliant... pic.twitter.com/T3ySSxAWoz\n— Rex Chapman🏇🏼 (@RexChapman) February 10, 2021\nএগৰাকী টুইটাৰ ব্যৱহাৰকাৰীয়ে এই বিষয়ে মন্তব্য দিছে, “অনুগ্ৰহ কৰি এইটো নকৰিব, ইয়াক সমৰ্থন নকৰিব আৰু হাতীক এইটো কৰিবলৈ প্ৰশিক্ষণ প্ৰদান কৰা ব্যৱসায় উপভোগ নকৰিব যাতে মানুহে ভিডিঅ' ল'ব পাৰে। এইতো মানৱীয় নহয়। মানুহে এই সুন্দৰ জন্তুবোৰৰ পৰা দূৰত্ব বজাই ৰাখিব লাগে।“\nFirst published: February 12, 2021, 15:25 IST


অপৰ্ণা সেন - অসমীয়া ৱিকিপিডিয়া\n২০১৪ৰ আন্তঃৰাষ্ট্ৰীয় গ্ৰন্থমেলাত অপৰ্ণা সেন\n২৫ অক্টোবৰ, ১৯৪৫ (৭৬ বছৰ)\nঅভিনয়, পৰিচালনা, চিত্ৰনাট্য লেখন\n১৯৬১ৰ পৰা বৰ্তমানলৈ\nকংকনা সেন শৰ্মাৰ সৈতে মুঠ ২জন\nঅপৰ্ণা সেন (ইংৰাজী: Aparna Sen; বিবাহৰ পূৰ্বে অপৰ্ণা দাসগুপ্ত; জন্ম:২৫ অক্টোবৰ, ১৯৪৫) এগৰাকী ভাৰতীয় চলচ্চিত্ৰ পৰিচালিকা আৰু অভিনেত্ৰী, যি বঙালী চলচ্চিত্ৰলৈ আগবঢ়োৱা অৱদানৰ বাবে জনাজাত। তেওঁ নটাকৈ ৰাষ্ট্ৰীয় চলচ্চিত্ৰ বঁটা পোৱাৰ উপৰিও ভাৰত চৰকাৰৰ পদ্মশ্ৰী সন্মান লাভ কৰিছে।\nসেনৰ জন্ম এটা বঙালী পৰিয়ালত হৈছিল। তেওঁলোক বৰ্তমানৰ বাংলাদেশৰ চিটাগং জিলাৰ কক্সবজাৰৰ মূল নিবাসী আছিল। তেওঁৰ দেউতাক চিদানন্দ দাসগুপ্ত এজন চলচ্চিত্ৰ পৰিচালক আৰু প্ৰবীন সমালোচক আছিল। তেওঁৰ মাতৃ সুপ্ৰিয়া দাসগুপ্ত এগৰাকী কষ্টিউম ডিজাইনাৰ আছিল, যিয়ে ৭৩ বছৰ বয়সত স্বামীৰ পৰিচালনাৰ ‘আমোদিনী’ (১৯৯৫) ছবিৰ কষ্টিউম ডিজাইনৰ বাবে ৰাষ্ট্ৰীয় চলচ্চিত্ৰ বঁটা লাভ কৰিছিল। সেন এগৰাকী প্ৰখ্যাত বঙালী কবি জীৱনানন্দ দাসৰ সম্পৰ্কীয় আছিল। সেনে তেওঁৰ শৈশৱ হাজাৰীবাগ আৰু কলকাতাত কটাইছিল। তেওঁ স্কুলীয়া শিক্ষা কলকাতাৰ কলকাতাৰ মডাৰ্ণ হাইস্কুলত গ্ৰহণ কৰিছিল, যিখন এখন ছোৱালীৰ স্কুল আছিল। তেওঁ প্ৰেচিডেঞ্চি কলেজৰ পৰা ইংৰাজী বিষয়ত স্নাতক শ্ৰেণীত ভৰ্তি হৈছিল যদিও ডিগ্ৰী লব নোৱাৰিলে।\nসেনে ১৫ বছৰ বয়সত, প্ৰেচিডেঞ্চি কলেজত পঢ়ি থকা অৱস্থাতে ১৯৬১ চনৰ ছবি ‘তিন কন্যা’ৰ সমাপ্তি অংশৰ মৃণ্ময়ী চৰিত্ৰটোৰ যোগে চলচ্চিত্ৰ জগতত ভৰি দিছিল। এই ছবিখনৰ পৰিচালক আছিল সত্যজিৎ ৰায়, যিগৰাকী ব্যক্তি সেনৰ দেউতাকৰ দীৰ্ঘদিনীয়া বন্ধু আছিল। প্ৰখ্যাত ফটোগ্ৰাফাৰ ব্ৰায়ান ব্ৰেকে ১৫ বছৰত বয়সত তোলা তেওঁৰ ফটো লাইফ মেগাজিনৰ বেটুপাতত প্ৰকাশ পায়।\n২০০৯ত সেনে শৰ্মিলা ঠাকুৰ আৰু ৰাহুল বসুৰ সৈতে অনিৰুদ্ধ ৰয়চৌধুৰীৰ ছবি অন্তহীনত অৱতীৰ্ণ হয়। ছবিখনে চাৰিটাকৈ ৰাষ্ট্ৰীয় চলচ্চিত্ৰ বঁটা পাবলৈ সক্ষম হৈছিল।\n১৯৮১ চনত সেনে শশী কাপুৰে প্ৰযোজনা কৰা ‘৩৬ চৌৰঙ্গী লেন’ৰে পৰিচালনাৰ ক্ষেত্ৰখনত প্ৰবেশ কৰে, যিখন ছবিয়ে দুটাকৈ ৰাষ্ট্ৰীয় বঁটা অৰ্জন কৰিবলৈ সক্ষম হৈছিল। তেওঁ পৰিচালনা কৰা ৰাষ্ট্ৰীয় বঁটাপ্ৰাপ্ত কেইখনমান ছবি- 'পাৰমিতাৰে একদিন', 'মিষ্টাৰ এণ্ড মিচেছ আয়াৰ', '১৫ পাৰ্ক এভিনিউ', 'যুগান্ত', 'পৰমা' আদি।\n১৯৮৬ৰ পৰা ২০০৫লৈ সেনে বঙালী পষেকীয়া মহিলা আলোচনী সানন্দাৰ সম্পাদক হয়। আনন্দবাজাৰ পত্ৰিকা গোষ্ঠীৰ দ্বাৰা প্ৰকাশিত এই আলোচনীখন পশ্চিমবঙ্গ আৰু বাংলাদেশ উভয়তে সমানে জনপ্ৰিয় আছিল। ২০০৫ৰ নবেম্বৰৰ পৰা ২০০৬ৰ ডিচেম্বৰলৈ তেওঁ ‘কলকাতা টিভি’ চেলেনৰ ক্ৰিয়েটিভ ডিৰেক্টৰ হিচাপে জড়িত আছিল। ২০১১ত সাৰদা গ্ৰুপে আৰম্ভ কৰা ‘পৰমা’ আলোচনীৰ সম্পাদনাৰ দায়িত্ব লয়। ২০১৩ৰ ১৪ এপ্ৰিলত ই বন্ধ হৈ যায়। সেন আৰু তেওঁৰ সম্পাদনা দলটোৱে ‘প্ৰথমা এখন’ বুলি আন এখন আলোচনী প্ৰকাশ কৰে, যিখন বেছিদিন জীয়াই নাথাকিল।\nসেনে এগৰাকী জুৰী হিচাপে বিশ্বৰ বিভিন্ন চলচ্চিত্ৰ মহোৎসৱত অংশগ্ৰহণ কৰিছে। ১৯৮৯ত তেওঁ ১৬তম মস্কো আন্তঃৰাষ্ট্ৰীয় চলচ্চিত্ৰ মহোৎসৱৰ জুৰী আছিল। ২০০৮ত এছিয়া পেচিফিক স্ক্ৰীণ এৱাৰ্ডৰ আৰু ২০১৩ত ২য় লাডাখ আন্তঃৰাষ্ট্ৰীয় চলচ্চিত্ৰ মহোৎসৱৰ জুৰী নিৰ্বাচিত হয়।\n১৯৮৭ত ভাৰতৰ ৰাষ্ট্ৰপতি গিয়ানী জায়েল সিঙে চলচ্চিত্ৰ জগতলৈ আগবঢ়োৱা অৱদানৰ বাবে পদ্মশ্ৰী প্ৰদান কৰে।\n↑ "Aparna Sen — A River Plunging into its Own Depths" (en-GB ভাষাত). Journal of Indian Cinema. 2020-10-25. https://filmcriticscircle.com/journal/aparna-sen/। আহৰণ কৰা হৈছে: 2020-10-26.\n↑ "Aparna Sen Gets Candid At DIFF" (en ভাষাত). The Daily Star. 2018-01-17. http://www.thedailystar.net/arts-entertainment/event/aparna-sen-gets-candid-diff-1520797.\n↑ "Aparna Sen Biography". filmibeat.com. https://www.filmibeat.com/celebs/aparna-sen/biography.html। আহৰণ কৰা হৈছে:4January 2019.\n↑ "Monsoon girl". Te Papa. https://teara.govt.nz/files/43221-wmu.jpg। আহৰণ কৰা হৈছে: 14 January 2018.\n↑ "Bollywood wins big at National Film Awards". Reuters India. 23 January 2010. http://in.reuters.com/article/bollywoodNews/idINIndia-45633220100123। আহৰণ কৰা হৈছে:2February 2010.\n↑ "Master Of Her Art: Aparna Sen As An Actor And Filmmaker". Sethepeople, The Women's Channel. https://www.shethepeople.tv/home-top-video/master-of-her-art-aparna-sen-actor-filmmaker-bengali-cinema/। আহৰণ কৰা হৈছে:3February 2021.\n↑ "Paroma, the fortnightly magazine of Saradha launched by CM". Events at Saradha Realty. http://www.saradhagroup.biz/realty/events.php। আহৰণ কৰা হৈছে: 1 May 2017.\n↑ Sengupta, Reshmi (21 August 2014). "Why I did not quit". The Telegraph. https://www.telegraphindia.com/1140821/jsp/frontpage/story_18743324.jsp#.WQlVnIh97IU.\n↑ "16th Moscow International Film Festival (1989)". MIFF. http://www.moscowfilmfestival.ru/miff34/eng/archives/?year=1989। আহৰণ কৰা হৈছে: 24 February 2013.\n↑ "Aparna Sen to head Ladakh international film festival jury". The Times of India. 13 June 2013. http://timesofindia.indiatimes.com/entertainment/hindi/bollywood/news/Aparna-Sen-to-head-Ladakh-international-film-festival-jury/articleshow/20568865.cms?.\nঅপৰ্ণা সেন সম্পৰ্কে ইণ্টাৰনেট মুভি ডাটাবেছত থকা তথ্য।\nৱিকিমিডিয়া কমন্সত অপৰ্ণা সেন সম্পৰ্কীয় মিডিয়া ফাইল।\n"https://as.wikipedia.org/w/index.php?title=অপৰ্ণা_সেন&oldid=291173"ৰ পৰা অনা হৈছে\nইংৰাজী ভাষাৰ চলচ্চিত্ৰ পৰিচালক\nএই পৃষ্ঠাখন ১৪ আগষ্ট, ২০২১ তাৰিখে ১৯:৪৯ বজাত অন্তিম সংশোধন কৰা হৈছিল।


Eze 34 | AsmULB | STEP | পুনৰায় যিহোৱাৰ বাক্য মোৰ ওচৰলৈ আহিল, বোলে,\n1পুনৰায় যিহোৱাৰ বাক্য মোৰ ওচৰলৈ আহিল, বোলে, 2হে মনুষ্য সন্তান তুমি ইস্ৰায়েলৰ ভেড়া-ৰখীয়াবিলাকৰ বিষয়ে ভাববাণী প্ৰচাৰ কৰা, ভাববাণী প্ৰচাৰ কৰি তেওঁবিলাকক কোৱা, প্ৰভূ যিহোৱাই এই কথা কৈছে, নিজকেই প্ৰতিপালন কৰা ইস্ৰায়েলৰ ভেড়াৰখীয়াবিলাক সন্তাপৰ পাত্ৰ; ভেড়া-ৰখীয়াবিলাকে জানো ভেড়াবোৰক প্ৰতিপালন কৰিব নালাগে? 3তোমালোকে তেল খোৱা, তোমালোকে নোমেৰে কাপোৰ কৰি লোৱা, তোমালোকে হৃষ্টপুষ্ট ভেড়াবোৰ বধ কৰা, কিন্তু জাকক হ’লে তোমালোকে প্ৰতিপালন নকৰা।\n4তোমালোকে দুৰ্ব্বলবোৰক সবল নকৰিলা, ৰোগীয়াটোক সুস্থ নকৰিলা, হাৰ ভগাটোৰ ভগা ঠাই নাবান্ধিলা, নাইবা খেদি লৈ যোৱাটোক পুনৰাই নানিলা, বা হেৰোৱাটোক নিবিচাৰিলা; কিন্তু বল আৰু উপদ্ৰৱেৰে তোমালোকে সেইবোৰক শাসন কৰিলা। 5আৰু ৰখীয়া নোহোৱাত সেইবোৰ ছিন্ন-ভিন্ন হ’ল, আৰু সেইবোৰ আটাই বনৰীয়া জন্তুৰ আহাৰ হ’ল, ছিন্ন-ভিন্ন হৈ গ’ল। 6মোৰ ভেড়াবোৰে পৰ্ব্বতে পৰ্ব্বতে আৰু প্ৰত্যেক ওখ গিৰিৰ ওপৰত ভ্ৰমণ কৰিছে; এনে কি, মোৰ ভেড়াবোৰ গোটেই পৃথিৱীত ছিন্ন-ভিন্ন হ’ল, আৰু সেইবোৰক চাওঁতা কি বিচাৰোঁতা কোনো নাই।\n7এই হেতুকে হে ভেড়া-ৰখীয়াবিলাক, যিহোৱাৰ বাক্য শুনা। 8প্ৰভূ যিহোৱাই কৈছে, মোৰ জীৱনৰ শপত, ভেড়া-ৰখীয়াবিলাকে মোৰ ভেড়াবোৰ নিবিচৰাত, আৰু মোৰ ভেড়াবোৰ প্ৰতিপালন নকৰি নিজকেই প্ৰতিপালন কৰাত, ৰখীয়া নাইকিয়াতেই মোৰ ভেড়াবোৰ লুটদ্ৰব্য আৰু আটাই বনৰীয়া জন্তুৰ আহাৰ হ’ল।\n9এই হেতুকে হে ভেড়া-ৰখীয়াবিলাক, যিহোৱাৰ বাক্য শুনা। 10প্ৰভূ যিহোৱাই এই কথা কৈছে, চোৱা, মই ভেড়া-ৰখীয়াবিলাকৰ বিপক্ষ; মই সিবিলাকৰ হাতৰ পৰা মোৰ ভেড়াবোৰ আদায় কৰিম, আৰু সিবিলাকক ভেড়া-ৰখীয়া বাবৰ পৰা গুচাম; ভেড়া ৰখীয়াবিলাকে নিজদকেই আৰু প্ৰতিপালন নকৰিব, আৰু মোৰ ভেড়াবোৰ সিবিলাকলৈ আহাৰ নহ’বৰ নিমিত্তে মই সিবিলাকৰ মুখৰ পৰা সেইবোৰক উদ্ধাৰ কৰিম।\n11কিয়নো প্ৰভূ যিহোৱাই এই কথা কৈছে, চোৱা, মই ময়েই মোৰ ভেড়াবোৰৰ বুজ বিচাৰ ল’ম, আৰু সেইবোৰক বিচাৰি উলিয়াম। 12ভেড়া ৰখীয়াই ছিন্ন-ভিন্ন হোৱা নিজ ভেড়াবোৰৰ মাজত থকা দিনা নিজৰ ভেড়াৰ জাকক বিচাৰি উলিুওৱাৰ নিচিনাকৈ, মই মোৰ ভেড়াৰ জাকক বিচাৰি উলিয়াম; আৰু মেঘে ঢাকি আন্ধাৰ কৰা দিনা সেইবোৰ ছিন্ন-ভিন্ন হোৱা আটাই ঠাইৰ পৰা মই সেইবোৰক উদ্ধাৰ কৰিম। 13আৰু মই জাতিবিলাকৰ মাজৰ পৰা সেইবোৰক উলিয়াই আৰু দেশবোৰৰ পৰা সেইবোৰক গোটাই সেইবোৰৰ নিজ দেশলৈ নিম; আৰু ইস্ৰায়েলৰ পৰ্ব্বতত, জুৰিবোৰৰ কাষত আৰু বসতিৰ যোগ্য ঠাইবোৰত মই সেইবোৰক চৰাম।\n14মই উত্তম ঘাঁহনিত সেইবোৰক চৰাম, আৰু ইস্ৰায়েলৰ ওখ পৰ্ব্বতৰ ওপৰত সেইবোৰৰ চৰণীয়া ঠাই হ’ব; সেইবোৰে তাত উত্তম চৰণীয়া ঠাইত শয়ন কৰিব, আৰু ইস্ৰায়েলৰ পৰ্ব্বতৰ ওপৰত পুষ্টিকৰ ঘাঁহনিত চৰিব। 15ময়েই মোৰ ভেড়াবোৰক চৰাম আৰু ময়েই সেইবোৰক শয়ন কৰাম, এয়ে প্ৰভূ যিহোৱাৰ বচন। 16মই হেৰোৱাটোক বিচাৰিম, খেদি নিয়াটোক ঘূৰাই আনিম, হাড় ভগাটোৰ ভগা ঠাই বান্ধিম, ৰোগীয়াটোক সবল কৰিম, হৃষ্টপুষ্ট আৰু বলীটোক সংহাৰ কৰিম, আৰু ন্যায়েৰে সেইবোৰক প্ৰতিপালন কৰিম।\n17আৰু হে মোৰ ভেড়াৰ জাক, তোমালোকৰ বিষয়ে হ’লে, প্ৰভূ যিহোৱাই এই কথা কৈছে, চোৱা, মই এটা এটাকৈ ভেড়াৰ জাকৰ বিচাৰ কৰিম, মতা ভেড়া আৰু মতা ছাগৰ সমানে বিচাৰ কৰিম। 18এয়ে তোমালোকৰ মানত সামান্য বিষয় নে, যে, তোমালোকে উত্তম ঘাঁহনিত চৰিছা, আকৌ তোমালোকৰ চৰণীয়াৰ অৱশিষ্ট ঘাঁহ তোমালোকৰ ভৰিৰে গচকিছা, আৰু নিৰ্ম্মল জল পান কৰি, তোমালোকৰ ভৰিৰে অৱশিষ্ট ভাগ ঘোলা কৰিছা? 19মোৰ ভেড়াবোৰে হ’লে, তোমালোকে তোমালোকৰ ভৰিৰে গচকা ঘাঁহহে খাবলৈ পায়, আৰু তোমালোকৰ ভৰিৰে ঘোলা কৰা পানীহে পান কৰিবলৈ পায়।\n20এই হেতুকে প্ৰভূ যিহোৱাই তেওঁবিলাকক এই দৰে কৈছে, মই ময়েই হৃষ্টপুষ্ট আৰু ক্ষীণ ভেড়াবোৰৰ মাজত বিচাৰ কৰিম। 21তোমালোকে দুৰ্ব্বলবোৰক বাহিৰ কৰি ছিন্ন-ভিন্ন নকৰালৈকে, কোৰেৰে আৰু কান্ধেৰে ঠেলা, আৰু শিঙেৰে আটাইকে খোচা।\n22এই নিমিত্তে মই মোৰ ভেড়াৰ জাকক ৰক্ষা কৰিম; সেইবোৰ আৰু লুটদ্ৰব্য নহ’ব, আৰু মই এটা এটাকৈ ভেড়াৰ জাকৰ বিচাৰ কৰিম। 23আৰু মই সেইবোৰৰ ওপৰত এজন মাত্ৰ ৰখীয়া মোৰ দাস দায়ুদক নিযুক্ত কৰিম; তেওঁ সেইবোৰক প্ৰতিপালন কৰিব; তেৱেঁই সেইবোৰক প্ৰতিপালন কৰি সেইবোৰৰ ৰখীয়া হ’ব। 24মই যিহোৱাই মোৰ লোকবিলাকৰ ঈশ্বৰ হ’ম, আৰু মোৰ দাস তেওঁবিলাকৰ মাজত অধিপতি হ’ব, ইয়াক মই যিহোৱাই কলোঁ।\n25আৰু মই তেওঁবিলাকৰ লগত এটি শান্তিৰ নিয়ম স্থাপন কৰিম, আৰু দেশৰ পৰা হিংসুক জন্তুবোৰ দূৰ কৰিম; তাতে তেওঁবিলাকে অৰণ্যত নিৰ্ভয়ে বাস কৰিব, আৰু কাঠনিত টোপনি যাব। 26আৰু মই তেওঁবিলাকক, আৰু মোৰ পৰ্ব্বতৰ চাৰিওফালে থকা ঠাইবোৰ আশীৰ্ব্বাদ যুক্ত কৰিম, আৰু মই উচিত সময়ত বৃষ্টি অনাম, আৰু আশীৰ্ব্বাদযুক্ত বৃষ্টি পৰিব। 27আৰু পথাৰৰ গছে নিজৰ ফল উৎপন্ন কৰিব,পৃথিৱীয়ে নিজৰ শস্য দিব, আৰু তেওঁবিলাক নিজৰ দেশত নিৰ্ভয়ে থাকিব; যেতিয়া মই তেওঁবিলাকৰ যুৱলিৰ শলমাৰি ভাঙি তেওঁবিলাকক বন্ধীকাম কৰোঁৱাবোৰৰ হাতৰ পৰা তেওঁবিলাকক উদ্ধাৰ কৰিম, তেতিয়া মই যে যিহোৱা, তাক তেওঁবিলাকে জানিব।\n28আৰু তেওঁবিলাক জাতিবিলাকৰ লুটদ্ৰব্য আৰু নহ’ব, বা বনৰীয়া জন্তুবোৰে তেওঁবিলাকক গ্ৰাস নকৰিব; কিন্তু তেওঁবিলাকে নিৰাপদে বাস কৰিব, আৰু তোনেও তেওঁবিলাকক ভয় নলগাব। 29মই গৌৰৱৰ অৰ্থে তেওঁবিলাকৰ নিমিত্তে এটি পুলি উৎপন্ন কৰিম; তেওঁবিলাক দেশত আকালৰ দ্বাৰাই আৰু বিনষ্ট নহ’ব, বা জাতিবিলাকে দিয়া লাজ তেওঁবিলাকে আৰু ভোগ নকৰিব।\n30আৰু প্ৰভূ যিহোৱাই কৈছে, তেওঁবিলাকৰ ঈশ্বৰ মই যিহোৱা যে তেওঁবিলাকৰ লগত আছোঁ আৰু তেওঁবিলাক ইস্ৰায়েল বংশ যে মোৰ প্ৰজা, তাক তেওঁবিলাকে জানিব। আৰু প্ৰভূ যিহোৱাই কৈছে, মোৰ ভেড়াবোৰ, মোৰ চৰণীয়া ভেড়াবোৰ যি তোমালোক, তোমালোক মানুহ, আৰু মই তোমালোকৰ ঈশ্বৰ।\nইদোমৰ বিষয়ে কোৱা বাক্য।


ৰাজধানী দিল্লীত সৰ্বানন্দ সোণোৱাল, কেন্দ্ৰীয় মন্ত্ৰীসভাত স্থান লাভ সোণোৱালৰ! – News Time Assam by Pratham Khabar\nঘৰ/ৰাজনৈতিক/ৰাজধানী দিল্লীত সৰ্বানন্দ সোণোৱাল, কেন্দ্ৰীয় মন্ত্ৰীসভাত স্থান লাভ সোণোৱালৰ!\n৮ জুলাইত কেন্দ্ৰীয় মন্ত্ৰী পৰিষদৰ সম্প্ৰসাৰণ কৰিব মোদীয়ে\n0 567 এক মিনিটতকৈ কম\nশীঘ্ৰেই মন্ত্ৰীসভাৰ সালসলনি কৰিব দেশৰ প্ৰধানমন্ত্ৰী নৰেন্দ্ৰ মোদীয়ে। ২০১৯ চনৰ চৰকাৰ গঠনৰ পাছত প্ৰথমবাৰৰ বাবে ৮ জুলাইত কেন্দ্ৰীয় মন্ত্ৰী পৰিষদৰ সম্প্ৰসাৰণ কৰিব মোদীয়ে।\nউল্লেখযোগ্য যে, বিজেপিৰ ৬ গৰাকী নেতাই কেন্দ্ৰীয় কেবিনেটৰ মন্ত্ৰী হিচাপে শপত গ্ৰহণ কৰিব। প্ৰধানমন্ত্ৰীৰ মন্ত্ৰী পৰিষদৰ বাবে মহাৰাষ্ট্ৰৰ নাৰায়ণ ৰানে, মধ্যপ্ৰদেশৰ জ্যোতিয়াদিত্য সিন্দিয়া, অসমৰ সৰ্বানন্দ সোণোৱালৰ নাম আগশাৰীলৈ আহিছে।\nমঙলবাৰে, মন্ত্ৰীসভাৰ সম্প্ৰসাৰণৰ বাবে দিল্লীত উপস্থিত হৈছে অসমৰ প্ৰাক্তন মুখ্যমন্ত্ৰী সৰ্বানন্দ সোণোৱাল। সোণোৱালৰ লগতে মহাৰাষ্ট্ৰৰ নাৰায়ণ ৰানে, পশ্চিমবংগৰ শান্তনু ঠাকুৰ, উত্তৰপ্ৰদেশৰ বিজেপিৰ সাংসদ অজয় কুমাৰ মিশ্ৰ উপস্থিত হৈছে ৰাজধানী দিল্লীত।\nCabinet Reshuffle Modi Government Narendra Modi News Time Assam prathamkhabar24X7 prathamkhabartv Sarbananda Sonowal Union Minister


প্ৰৱন্ধঃ যেতিয়া কবিতাই দিয়ে মানুহৰ মুক্তি-পথৰ সন্ধান ::ডo কমল কুমাৰ তাঁতী - অসমীয়াৰ সুখ-দুখ\nHome ARTICLE KAMAL KUMAR TANTI KAMAL-KUMAR-TATI RECENT কমল-কুমাৰ-তাঁতী প্ৰৱন্ধ প্ৰৱন্ধঃ যেতিয়া কবিতাই দিয়ে মানুহৰ মুক্তি-পথৰ সন্ধান ::ডo কমল কুমাৰ তাঁতী\nপ্ৰৱন্ধঃ যেতিয়া কবিতাই দিয়ে মানুহৰ মুক্তি-পথৰ সন্ধান ::ডo কমল কুমাৰ তাঁতী\nxukhdukh.com March 03, 2019 ARTICLE, KAMAL KUMAR TANTI, KAMAL-KUMAR-TATI, RECENT, কমল-কুমাৰ-তাঁতী, প্ৰৱন্ধ,\nকৈশোৰ-যৌৱনৰ সন্ধিক্ষণত কটন মহাবিদ্যালয়লৈ পঢ়িবলৈ আহি যেতিয়া পঢ়াশুনাৰ লগে লগে ক্ৰমান্বয়ে কবিতা লেখা আৰু পিছলৈ ছাত্ৰ-ৰাজনীতিৰ সৈতে জড়িত হৈ পৰিছিলোঁ, তেতিয়া আন কেইবাটাও অসমীয়া কবিতাৰ দৰে মোৰ অন্যতম প্ৰিয় কবিতা দুটা আছিল: ‘ৰাতিৰ কবিতা’ আৰু ‘মৃতদেহ চিনাক্তকৰণ’।\nএতিয়াও যেতিয়া নিজৰ সৈতে মুখামুখি হ’ব খোঁজো, তেতিয়াও পুন:পুন: মনত পেলাওঁ এই কবিতা দুটাৰ অবিস্মৰণীয় পংক্তিবোৰ: “ৰাতিয়ে উপহাৰ দিব নোৱাৰে সূৰ্য / কিন্তু ৰাতিৰ কবিতাই পাৰে” (ৰাতিৰ কবিতা); “চাই যোৱা মুখবোৰ / চিনি উলিওৱা তাহানিৰ আপোনজনক / নাই নাই / ওভতাই পাবলৈ নহয় নহয় / চিনি উলিওৱা আজি আৰু ভালদৰে হেৰুৱাবলৈ” (মৃতদেহ চিনাক্তকৰণ)। দ্বিতীয়টো পংক্তিৰ মাজেৰেই আচলতে হেমাংগদা যেন মোৰ সন্মুখত জীৱন্ত হৈ আমাৰ চ’ৰাঘৰৰ চকীখনত বহি লৈ মাত দিয়েহি: কেনে আছা কমল ? মোৰ মুখৰ মাত পিছে নোলায়। কিয়নো ‘তাহানিৰ আপোনজন’ হেমাংগ কুমাৰ দত্তক ‘আজি আৰু ভালদৰে হেৰুৱাব’ নোখোঁজো।\nপ্ৰকৃততে মই কোনোদিনেই হেমাংগ কুমাৰ দত্তক মোৰপৰা নিলগলৈ গুছি যাবলৈ দিয়া নাই; বৰং যোৱা প্ৰায় দুটা দশকধৰি মই হেমাংগ কুমাৰ দত্তক লৈ ফুৰিছোঁ নিজৰ মগজুৰ অভ্যন্তৰত, মনৰ মাজত, প্ৰতি মুহূৰ্ততে; যিবোৰ মুহূৰ্তত মই নিজৰ সৈতে মুখামুখি হওঁ, যিবোৰ মুহূৰ্তত মই হেজাৰ হেজাৰ মানুহৰ সন্মুখত থিয় হৈ মানুহৰ মুক্তিৰ সপোন দেখোঁ। মানুহৰ মুক্তিৰ সপোন আৰু কবি হেমাংগ কুমাৰ দত্ত যেন সমাৰ্থক !\nযোৱাটো শতিকাৰ নব্বৈৰ দশকৰ আৰম্ভণিতে আত্মপ্ৰকাশ কৰি কবি হেমাংগ কুমাৰ দত্তই অসমীয়া কবিতাৰ অপাৰ সম্ভাৱনীয়তাসমূহ আটকীয়াকৈ আঙুলিয়াই দিয়ে ৷ সেইজন তৰুণ অসমীয়া কবি আছিল তদানীন্তন অসমীয়া কবিতাৰ সকলোতকৈ উজ্জ্বলতৰ জ্যোতিষ্ক’সমূহৰ নৱতম জ্যোতিষ্ক’৷ পিছে যোৱা প্ৰায় এটা দশকতকৈও অধিককাল অসমীয়া কবিতাৰপৰা আৰু অসমীয়া সমাজ-জীৱনৰপৰা হেমাংগ কুমাৰ দত্ত সম্পূৰ্ণভাৱে নিৰুদিষ্ট হৈ আছে ৷ কোনেও নাজানে হেমাংগ কুমাৰ দত্ত ক’ত আছে ! সাম্প্ৰতিক অসমীয়া কবিতাৰ বাবে এইটোৱেই হয়তো সকলোতকৈ দূখ:জনক ঘটনা !! কেৱলমাত্ৰ ২৫টা কবিতা সন্নিবিষ্ট “অথবা” শীৰ্ষক এখন ক্ষুদ্ৰকায় কবিতাপুথি আৰু পৰৱৰ্তী সময়ত বিভিন্ন কাততে-পত্ৰই প্ৰকাশিত কেইটামান কবিতা, গীত আৰু কেইখনমান ৰচনাৰ জৰিয়তে আজিও অসমীয়া সাহিত্যজগতত নিজৰ সুকীয়া, একক, সবল স্থিতি ঘোষণা কৰি তাৰ জৰিয়তে অসমীয়া পাঠকসমাজক বিস্ময়-বিমুগ্ধ কৰি ৰখা কবি হেমাংগ কুমাৰ দত্তৰ প্ৰসংগ উত্থাপন হ’লেই একেলগে অনেক প্ৰশ্ন উঠে – কেনে আছে হেমাংগ কুমাৰ দত্ত ? ক’ত আছে নিৰুদ্দিষ্ট কবি? জীৱিত নে মৃত? যদি জীয়াই আছে, ক’ত আছে তেওঁ? এইবোৰ প্ৰশ্নৰ উত্তৰ এই মুহূৰ্তত কাৰোবাৰ ওচৰত আছে বুলি মই নাভাবোঁ।\nপ্ৰায়েই গধূলি সময়ত মনত পৰে হেমাংগদালৈ। কেনে আছে বাৰু কবি? কায়িকভাৱে কৰিব নোৱাৰিলেও, মানসিকভাৱে সন্ধান চলি থাকে হেমাংগদাৰ। মোৰ মনত দোলা দি যায় বহুকেইটা প্ৰশ্নই: হেমাংগদা কেতিয়াকৈ ঘূৰি আহিব? ঘূৰি আহি ওলাবহি নেকি মোৰ ঘৰ? ক’ব নেকি যে কমল, নতুন কবিতা শুনিবা? শুনিবা নেকি মই লিখা নতুন গীত? তেনেবোৰ প্ৰশ্নই মনত খুন্দিয়াই থকাৰ সময়তে হঠাতে কাম এটা কৰিলোঁ।\nজনপ্ৰিয় সামাজিক মাধ্যম ‘ফেচবুক’ত ২০১৮ চনৰ ৩০ মাৰ্চৰ দিনা এটা আপডেট দিলোঁ: “হেমাংগ কুমাৰ দত্তৰ ‘অথবা’ শীৰ্ষক কবিতা-সংকলনখন প্ৰকাশিত হৈছিল ২০০০ চনৰ ডিছেম্বৰ মাহত; যিখন গ্ৰন্থই আমাৰ দৰে অসমীয়া কবিতাৰ সাধাৰণ পাঠকক আজিও বিস্ময়-বিমুগ্ধ কৰি আহিছে৷ কিতাপখন এতিয়া বজাৰত পাবলৈ নাই; কিয়নো ২০০০ চনত কেৱল কেইশমান কপি প্ৰকাশিত হোৱাৰ পিছত কিতাপখনৰ দ্বিতীয় সংস্কৰণ ওলোৱা নাই ৷ বহু পাঠকে বহু সময়ত আমাক কিতাপখন বিচাৰি যোগাযোগ কৰিলেও নিজৰ কপিটো নিজৰ হাতত নথকাৰ বাবে সকলোকে নিৰাশ কৰি আহিছিলোঁ ৷ তেনে সময়তে এদিন ব্যক্তিগত আলোচনাৰ মাজতে, অসম বিশ্ববিদ্যালয়ৰ অধ্যাপিকা ড° সূৰ্যশিখা পাঠক বাইদেৱে জনালে যে তেওঁৰ ব্যক্তিগত সংগ্ৰহত কিতাপখনৰ কপি এটা আছে৷ আলোচনামৰ্মে ঠিক হ’ল যে, তেওঁ কিতাপখনৰ এটা Scanned PDF কপি কৰি উলিয়াব, যাতে কোনো সদাশয় আগ্ৰহী পাঠকে কিতাপখনৰ কবিতাবোৰ পঢ়িবলৈ আগ্ৰহ প্ৰকাশ কৰিলে, তেওঁলৈ ই-মেইল বা WhatsApp যোগে কিতাপখন পঠিওৱা হ’ব ৷ সুখৰ খবৰ যে, হেমাংগ কুমাৰ দত্তৰ “অথবা”ৰ সেই Softcopy এতিয়া মোৰ হাতত পৰিছেহি, সূৰ্যশিখা বাইদেউৰ অনুগ্ৰহত ৷ যিসকল সদাশয় পাঠকে হেমাংগদাৰ “অথবা” খন পঢ়িব বিচাৰে, তেওঁলোকে মোৰ সৈতে যোগাযোগ কৰিব পাৰে; তলৰ Email Id নাইবা WhatsApp No.-ত; নিজৰ নাম-ঠিকনা উল্লেখ কৰি ৷”\nহঠাতে যেন ক’ৰবাত জুই লাগি গ’ল, ক’ৰবাত যেন যুদ্ধৰ ঘোষণা হ’ল !! তাৰপিছত প্ৰায় এমাহমানতকৈও অধিক সময় ধৰি অসম আৰু অসমৰ বাহিৰৰ বিভিন্ন ঠাইৰপৰা অজস্ৰজনৰ কেৱল ফোন, মেছেজ আৰু ইমেইল – সকলোকে তুৰন্তে সেই PDF ফাইলটো লাগে। সকলোৱেই অধৈৰ্য-অধীৰ-অস্থিৰ; মুহূৰ্ততে হেমাংগদাৰ কবিতা পঢ়িবলৈ লাগে !!\nআমি অবাক বিস্ময় আৰু আনন্দেৰে সৈতে তেনে প্ৰতিটো অনুৰোধ ৰক্ষা কৰি, প্ৰত্যেকজন আগ্ৰহী পাঠকলৈ সেই ফাইলটো পঠিয়াবলৈ ধৰিলোঁ। আমি যিসকললৈ পঠিয়ালোঁ, তেওঁলোকে আন বহু আগ্ৰহী পাঠকলৈ পঠালে; তেওঁলোকে আকৌ আন সকললৈ। ময়েই চাগে’ প্ৰায় সাত-আঠশজন আগ্ৰহী পাঠকলৈ হেমাংগদাৰ ‘অথবা’ৰ সেই ডিজিটেল কপিটো পঠিয়াইছিলোঁ। কবি-লেখক-প্ৰকাশক, অগ্ৰজ ভাতৃপ্ৰতিম কমল কুমাৰ মেধিয়ে ফেচবুকতে লিখিলে: “হেমাংগ কুমাৰ দত্তৰ কবিতাৰ ডিজিটেল উৎসৱ এটা চলি আছে৷ উদ্যোক্তা- কমল কুমাৰ তাঁতী, সূৰ্যশিখা পাঠক৷ কমলে পঠিয়াই দিয়াৰ পিছত আকৌ এবাৰ কবিতাকেইটা পঢ়িলোঁ৷ সঁচাই কি অপূৰ্ব এই শব্দ৷ মন আৰু মগজুক একেলগে আলোড়িত কৰিব পৰা এই কবিতা ৷ হেমাংগদালৈ মনত পৰিছে ৷ ‘অথবা’ প্ৰকাশৰ আগতে পাণ্ডুলিপিটোৰ কবিতাবোৰ এদিন এফালৰ পৰা মাতি শুনাইছিল ৷ মনত পৰিছে সেই গানবোৰ ! গানবোৰতো ৰেকৰ্ডিং নহ’ল৷ পাৰফেক্ট গায়ক এজন তেওঁ বিচাৰি ফুৰিছিল ৷ কি অভিমানত ক’লৈ গুচি গ'ল হেমাংগদা ! এবাৰ উভতি অহা হ’লে ! উভতি আহক, হেমাংগদা ৷ মহামায়াত আড্ডা মাৰি ফেৰীৰে উত্তৰ গুৱাহাটী গুচি যাব ৷ আহক, এইবাৰ আপোনাৰ ফেৰী মিচ হ’বলৈ নিদিওঁ৷”\nবিভিন্নজনে এনেদৰে বিভিন্ন প্লেটফ’ৰ্মত হেমাংগদাৰ কবিতাখিনিৰ প্ৰতি তেওঁলোকৰ আগ্ৰহ আৰু কবিতাখিনি পঢ়ি হোৱা তেওঁলোকৰ অনুভৱসমূহ (ৰাজহুৱাভাৱে আৰু ব্যক্তিগতভাৱে) ব্যক্ত কৰিছিল। ৩০ মাৰ্চৰ দিনাই ৰাতিলৈ ভাতৃপ্ৰতিম সুব্ৰত তালুকদাৰৰ ফোন আহিল। তেওঁ আগ্ৰহ প্ৰকাশ কৰিলে ‘অথবা’ৰ পুনৰ-প্ৰকাশৰ বাবে। মই লগে লগেই হেমাংগদাৰ বন্ধু, বিশিষ্ট অধিবক্তা শান্তনু বৰঠাকুৰদাৰ সৈতে কথা পাতিবলৈ দিলোঁ। তেনেদৰেই কথাবতৰা বহুখিনি আগবাঢ়িল আৰু ঠিক হ’ল যে, ‘অথবা’খন পুনৰ-প্ৰকাশ কৰি উলিওৱা হ’ব আৰু এই নতুন কিতাপখনত ‘অথবা’ত সন্নিবিষ্ট কবিতাখিনিৰ বাহিৰেও, হেমাংগদাৰ ‘অথবা’-পৰৱৰ্তী কবিতাখিনি আৰু আন আন প্ৰবন্ধ-ৰচনা, গীত, ‘অথবা’ কাব্যগ্ৰন্থৰ সমালোচনা আৰু হেমাংগদা সম্পৰ্কীয় লেখা-মেলা আদি অন্তৰ্ভূক্ত কৰা হ’ব।\nক্ৰমান্বয়ে বিভিন্নজনলৈ যোগাযোগ কৰা হ’ল, পৰিয়ালবৰ্গৰ সৈতেও এই সম্পৰ্কে আলাপ-আলোচনা কৰা হ’ল। তেনেবোৰ আলোচনাৰ জৰিয়তেই ঠিক হ’ল যে, বিশিষ্ট গল্পকাৰ-লেখক আৰু হেমাংগদাক তেওঁৰ কৈশোৰৰ সময়ৰপৰাই খুউব ভালদৰে জনা জয়ন্ত কুমাৰ চক্ৰৱৰ্তীদেৱক এই গ্ৰন্থখনৰ সম্পাদনাৰ বাবে অনুৰোধ জনোৱা হ’ব আৰু প্ৰত্যাশিতভাৱেই তেখেতে সাগ্ৰহে আমাৰ অনুৰোধ ৰক্ষা কৰি সম্পাদনাৰ দ্বায়িত্ত্ব গ্ৰহণ কৰি প্ৰচেষ্টাটোক অধিক ত্বৰান্বিত কৰি আগবঢ়াই লৈ গ’ল। বিভিন্নজনে বিভিন্ন সময়ত হেমাংগদাৰ লেখা বিচাৰি দিয়াৰ লগতে গোটেই প্ৰক্ৰিয়াটোত ওত:প্ৰোতভাৱে জড়িত হৈ থাকি সকলোকে সমূহীয়াভাৱে অনুপ্ৰেৰণা যোগাই থাকিল। তেনে কেইজনমান সদাশয় ব্যক্তিৰ নাম এই লেখাটোত উল্লেখ নকৰাকৈ থাকিব নোৱাৰিলোঁ: সৰ্বশ্ৰী গুণমণি শৰ্মা, দীপক বৰ্মন, দিগন্ত ওজা, কুশল দত্ত, অৰিন্দম বৰকটকী, শৈলেন বৰকটকী, টুনুজ্যোতি গগৈ, বেদান্ত পূজাৰী, গীতাশ্ৰী ফুকন, মুক্তি দুৱৰা আদি।\nআৰু এই সমূহীয়া প্ৰচেষ্টাৰ অন্ত পৰিল ২০১৮ চনৰ ৯ নবেম্বৰ তাৰিখে। প্ৰকাশিত হৈ ওলাল হেমাংগ কুমাৰ দত্তৰ “অথবা আৰু অন্যান্য” শীৰ্ষক গ্ৰন্থখনি; সম্পাদক: জয়ন্ত কুমাৰ চক্ৰৱৰ্তী; প্ৰকাশক: ব্ৰহ্মপুত্ৰ বুকছ এণ্ড পাব্লিকেশ্যনছ, চানমাৰি, গুৱাহাটী; প্ৰথম প্ৰকাশ: নৱেম্বৰ, ২০১৮।\nএই গ্ৰন্থখনিত সন্নিবিষ্ট হৈছে ‘অথবা’ত সন্নিবিষ্ট ২৫ টা কবিতা, ১১ টা অন্যত্ৰ প্ৰকাশিত কবিতা, এটা অনুবাদ কবিতা, ৫ টা গীত, তিনিটা প্ৰবন্ধ, এখন ৰম্য-ৰচনা, ৩ টা ‘অথবা’ কাব্যগ্ৰন্থ সন্দৰ্ভত সমালোচনামূলক লেখা আৰু তিনিটা অন্যান্য লেখা। এক কথাত এক অসম্পূৰ্ণ ৰচনা-সমগ্ৰ। ১৪৪ পৃষ্ঠাৰ এই নতুন কিতাপখনে হেমাংগদাৰ কেইবাটাও অনাৱিস্কৃত দিশ পাঠকৰ সন্মূখত মুকলি কৰাৰ লগে লগে হেমাংগদাৰ কেইবাখনো (প্ৰায় হেৰাই যাবলৈ ধৰা) অনন্য ৰচনাৰ পুনৰ-পাঠ কৰাৰ কৰাৰ সুবিধা দিছে। সকলোতকৈ উল্লেখযোগ্য হৈছে হেমাংগদাৰ ৰম্য-ৰচনাখন। তদুপৰি অনুবাদ কবিতাটো আৰু হেমাংগদা ৰচিত গীতকেইটায়ো কবি হেমাংগ কুমাৰ দত্তৰ সৃষ্টিশীল যাত্ৰাৰ আন আন দিশসমূহৰ সম্যক পৰিচয় আমাৰ সন্মুখত দাঙি ধৰিছে। মোৰ ভাৱ হৈছে, সমকালীন অসমীয়া কবিতাৰ সকলো পাঠক, সকলো কবি আৰু সমালোচকে হেমাংগ কুমাৰ দত্তৰ সকলোখিনি প্ৰকাশিত কবিতা আৰু অন্যান্য ৰচনাসম্ভাৰ পঢ়াটো আৰু সেই সম্পৰ্কে নিৰন্তৰ চৰ্চা অব্যাহত ৰখাটো অসমীয়া সাহিত্যৰ বাবেই এক মংগলজনক কথা হ’ব। হেমাংগ কুমাৰ দত্তৰ কবিতা সম্পৰ্কে বিশিষ্ট অসমীয়া সমালোচক অৰিন্দম বৰকটকীদেৱৰ কেইশাৰীমান সমালোচনামূলক মন্তব্যৰ উল্লেখৰ জৰিয়তেই এই নাতিদীৰ্ঘ, অসম্পূৰ্ণ আৰু আবেগিক লেখাটো শেষ কৰিব বিচাৰিছোঁ: “… হেমাংগৰ কবিতাই দাৰ্শনিক চেতনাৰ আয়তন লাভ কৰিছে। এই দাৰ্শনিক চেতনাবোধ জাগতিক চিন্তা-চৰ্চাৰ আধাৰত গঢ় লোৱাৰ বাবে এইকেইটি কবিতাত প্ৰকাশ পোৱা কবিৰ মননশীলতা আধুনিক পলায়নবাদী চিন্তা হোৱাৰ পৰিৱৰ্তে আধুনিকতালৈ ৰূপান্তৰিত হোৱা বাস্তৱৰ মাজত চেতনা বিচাৰি চোৱাৰ আগ্ৰহ হিচাপে দেখা দিছে। হেমাংগৰ সমসাময়িক কোনোজন কবিয়েই এতিয়ালৈকে এই যোগ্যতা আহৰণ কৰিব পৰা নাই। ”\n(লেখকৰ ফোন: ৮২৫৭০৬৭২৯৭; ই-মেইল: maarangburu@gmail.com)\nTags # ARTICLE # KAMAL KUMAR TANTI # KAMAL-KUMAR-TATI # RECENT # কমল-কুমাৰ-তাঁতী # প্ৰৱন্ধ\nBy xukhdukh.com on March 03, 2019\nLabels: ARTICLE, KAMAL KUMAR TANTI, KAMAL-KUMAR-TATI, RECENT, কমল-কুমাৰ-তাঁতী, প্ৰৱন্ধ\nbloggersonit March 3, 2019 at 4:12 PM\nভাল পালো পঢ়ি। ধন্যবাদ।


আদিপুস্তক 19 - पवित्र बाइबिल [ইণ্ডিয়ান ৰিভাইচ ভাৰচন] - (আদি 19)\nসেইদিনা সন্ধিয়া দুজন দূত চদোম নগৰলৈ আহিল। লোট তেতিয়া চদোম নগৰৰ প্রৱেশ দুৱাৰত বহি আছিল। তেওঁলোকক দেখা পাই লোটে উঠি সাক্ষাৎ কৰিবলৈ গ’ল আৰু মাটিত উবুৰি হৈ প্ৰণিপাত কৰিলে।\nতেওঁ ক’লে, “হে মোৰ প্ৰভুসকল, অনুগ্রহ কৰি আপোনালোকৰ এই দাসৰ ঘৰলৈ আহঁক আৰু ভৰি-হাত ধুই ৰাতিটো আজি ইয়াতে কটাওক। পুনৰ ৰাতিপুৱাতে উঠি নিজ বাটেদি গুচি যাব।” তেতিয়া তেওঁলোকে ক’লে, “নহয়, ৰাতিটো আমি নগৰৰ চকতেই থাকিম।”\nকিন্তু বৰকৈ জোৰ কৰিবলৈ ধৰাত, তেওঁলোক লোটৰ লগত গৈ তেওঁৰ ঘৰত সোমাল; লোটে তেওঁলোকৰ কাৰণে খমীৰ নিদিয়া পিঠা সেকি এসাঁজ আহাৰ যুগুত কৰিলে আৰু তেওঁলোকক খাবলৈ দিলে।\nকিন্তু তেওঁলোকে শুবলৈ যোৱাৰ আগতে নগৰৰ লোকসকলে অৰ্থাৎ চদোমৰ ল’ৰা-বৃদ্ধ আদি কৰি সকলো লোক নগৰৰ চাৰিওফালৰ পৰা আহি ঘৰটো বেৰি ধৰিলেহি।\nতেওঁলোকে লোটক মাতি ক’লে, “আজি ৰাতি যি কেইজন লোক তোমাৰ ইয়াত সোমাল, তেওঁলোক ক’ত আছে? তেওঁলোকক আমাৰ ওচৰলৈ উলিয়াই আনা; আমি সিহঁতৰ পৰিচয় লওঁ।”\nতেতিয়া লোটে দুৱাৰৰ বাহিৰত ওলাই গৈ দুৱাৰখন জপাই ক’লে,\n“হে ভাইসকল, মই বিনয় কৰিছোঁ, আপোনালোকে এনে কু-আচৰণ নকৰিব;\nচাওঁক, মোৰ দুজনী ছোৱালী আছে; কোনো পুৰুষৰ সৈতে সিহঁতৰ সংস্পৰ্শ হোৱা নাই; সিহঁতকে মই আপোনালোকৰ ওচৰলৈ উলিয়াই আনো; সিহঁতৰ লগত আপোনালোকে যি ভাল দেখে কৰক; কেৱল এই লোকসকলক একো নকৰিব; কিয়নো তেওঁলোকে এতিয়া মোৰ ঘৰৰ ছাঁত আশ্ৰয় লৈছে।”\nতেতিয়া তেওঁলোকে ক’লে, “যোৱা, আমাৰ পথৰ পৰা আঁতৰ হৈ যোৱা!” তেওঁলোকে আকৌ ক’লে, “এইজন বিদেশী হিচাবে আমাৰ ইয়ালৈ আহিছিল আৰু এতিয়া আমাৰে বিচাৰক হ’বলৈ গৈছে। এতিয়া আমি সিহঁততকৈ তোৰ লগত আৰু বেয়া আচৰণ কৰিম।” এই বুলি কৈ লোকসকলে সেই মানুহৰ বিৰুদ্ধে আগবঢ়িল আৰু লোটক ঠেলা মাৰি দুৱাৰ ভাঙিবলৈ কাষ চাপি গ’ল।\nতেতিয়া সেই দুজন পুৰুষে হাত মেলি লোটক ঘৰৰ ভিতৰলৈ টানি নিলে আৰু ভিতৰৰ পৰা দুৱাৰ বন্ধ কৰি দিলে;\nতাৰ পাছত লোটৰ অতিথিসকলে ঘৰৰ দুৱাৰৰ বাহিৰত থকা সৰু বৰ সকলো মানুহকে আঘাত কৰি কণা কৰিলে; তাতে সেই মানুহবোৰে দুৱাৰ বিচাৰি বিচাৰি হাবাথুৰি খালে।\nতাৰ পাছত সেই লোক দুজনে লোটক সুধিলে, “এই ঠাইত তোমাৰ আৰু কোনোবা আছে নেকি? তোমাৰ জোঁৱাই, পো, জী বা কোনো আত্মীয়-স্বজন আদি কৰি যিসকল লোক এই নগৰত আছে, সেই সকলোকে এই ঠাইৰ পৰা উলিয়াই লৈ যোৱা।\nকিয়নো আমি এই নগৰ ধ্বংস কৰিবৰ কাৰণে যুগুত হৈছোঁ। যিহোৱাৰ আগত এই ঠাইৰ লোকসকলৰ বিৰুদ্ধে ভীষণ হৈ চৈ হৈছে আৰু সেইবাবে তেওঁ তাক ধ্বংস কৰিবলৈ আমাক পঠাইছে।”\nতেতিয়া লোটে বাহিৰলৈ গৈ তেওঁৰ হবলগীয়া জোৱাঁইসকলক ক’লে, “সোনকাল কৰা! এতিয়াই এই ঠাই এৰি গুছি যোৱা; কিয়নো যিহোৱাই এই নগৰ ধ্বংস কৰিবলৈ যুগুত হৈছে।” কিন্তু জোঁৱায়েকহঁতে ভাৱিলে, তেওঁ ধেমালি কৰিছে।\nতাৰ পাছত ৰাতিপুৱা সেই দুজন দূতে লোটক সোনকাল কৰিবলৈ দিলে আৰু ক’লে, “ইয়াত থকা তোমাৰ ভার্য্যা আৰু দুজনী জীয়ৰীক লৈ গৈ থাকা; তেতিয়াহে নগৰৰ লগত তোমালোকক এই শাস্তিত ধ্বংস কৰা নহ’ব।”\nলোটে সংকোচ কৰি পলম কৰিবলৈ ধৰিলে। কিন্তু যিহোৱাৰ দয়া তেওঁৰ ওপৰত থকা কাৰণে সেই পুৰুষ দুজনে তেওঁক, তেওঁৰ ভার্য্যাক আৰু দুজনী জীয়েককো হাতত ধৰি টানি নগৰৰ বাহিৰলৈ উলিয়াই আনিলে।\nসকলোকে বাহিৰ কৰি অনাৰ পাছত তেওঁলোকৰ এজনে লোটক ক’লে, “প্ৰাণ বচাবলৈ হ’লে পলোৱা! পাছলৈ ঘূৰি নাচাবা আৰু এই সমভূমিৰ কোনো ঠাইতে নৰখিবা; পাহাৰটোলৈ পলাই যোৱা; নহ’লে তোমালোকো বিনষ্ট হ’বা।”\nতেতিয়া লোটে তেওঁলোকক ক’লে, “নহয়, হে মোৰ প্ৰভু, তেনে নকব!\nচাওঁক, পলাই যাবলৈ হ’লে যথেষ্ট কাষতে সেইখন সৰু চহৰ আছে। প্রাণ ৰক্ষাৰ বাবে মোক তালৈকে পলাই যাবলৈ দিয়ক। ই জানো সৰু নহয়? তাতেই মোৰ প্ৰাণ ৰক্ষা পৰিব।”\nতেতিয়া দূতে ক’লে, “বাৰু, মই তোমাৰ এই অনুৰোধ ৰাখিলোঁ। যি চহৰখনৰ কথা তুমি ক’লা, তাক মই ধ্বংস নকৰোঁ;\nকিন্তু সোনকাল কৰা! বেগাই সেই ঠাইলৈকে পলোৱা; কিয়নো তুমি সেই ঠাই নোপোৱালৈকে, মই একো কৰিব নোৱাৰোঁ।” সেয়ে সেই চহৰখনৰ নাম হ’ল চোৱৰ ।\nলোটে যেতিয়া চোৱৰ গৈ পালে তেতিয়া সূৰ্য উদয় হৈছিল।\nতেনেতে যিহোৱাই আকাশৰ পৰা চদোম আৰু ঘমোৰাৰ ওপৰত গন্ধক আৰু অগ্নি বর্ষাবলৈ ধৰিলে।\nতেওঁ সেই নগৰকেইখন, গোটেই সমথল, নগৰৰ সকলো লোক আৰু ভূমিত গজা সকলো বস্তুকে বিনষ্ট কৰিলে।\nকিন্তু পাছত গৈ থকা লোটৰ ভার্য্যাই পাছফালে উভটি চালে, তাতে তেওঁ লোণৰ এটা স্তম্ভ হৈ গ’ল।\nঅব্ৰাহামে অতি পুৱাতে উঠি যি ঠাইত পূৰ্বতে যিহোৱাৰ সন্মুখত থিয় হৈছিল, সেই ঠাইলৈ গ’ল।\nতেওঁ তলৰ ফালে চদোম, ঘমোৰা আৰু গোটেই সমতল ভূমিলৈ চাই দেখিলে যে অগ্নিকুণ্ডৰ ধুঁৱাৰ দৰে সেই সকলো ঠাইৰ পৰা ধুঁৱা উঠিছে।\nযেতিয়া ঈশ্বৰে সমথলৰ নগৰবোৰ বিনষ্ট কৰিলে, তেতিয়া ঈশ্বৰে অব্ৰাহামক সোঁৱৰণ কৰিলে; তেওঁ লোটে য’ত বাস কৰিছিল, সেই নগৰবোৰৰ ধ্বংসস্তূপৰ মাজৰ পৰা তেওঁক বাহিৰলৈ উলিয়াই পঠালে।\nপাছত লোটৰ চোৱৰত থাকিবলৈ সাহস নহ’ল আৰু সেয়ে তেওঁ জীয়েক দুজনীক লগত লৈ চোৱৰৰ পৰা ওলাই পাহাৰত বাস কৰিবলৈ উঠি গ’ল; তাত তেওঁ জীয়েক দুজনীৰে সৈতে এটা গুহাত বাস কৰিলে।\nপাছত ডাঙৰ জীয়েকে সৰু জনীক ক’লে, “আমাৰ পিতৃ বৃদ্ধ হৈ গৈছে। এই এলেকাত এনে কোনো পুৰুষ নাই যেয়ে পৃথিৱীৰ নিয়ম অনুসাৰে আমাৰ লগত সম্বন্ধ কৰিব পাৰে।\nআহাঁ, আমি আমাৰ পিতৃক দ্ৰাক্ষাৰস পান কৰাই তেওঁৰ লগত শয়ন কৰোঁহক। তাতে আমি আমাৰ পিতৃৰ বংশ ৰক্ষা কৰিব পাৰিম।”\nসেই কথা অনুসাৰে সেইদিনা ৰাতি তেওঁলোকে বাপেকক দ্ৰাক্ষাৰস পান কৰাই মতলীয়া কৰিলে। তাৰ পাছত ডাঙৰজনীয়ে সোমাই গৈ বাপেকৰ লগত শয়ন কৰিলে; কিন্তু কেতিয়া তাই শুলে আৰু কেতিয়ানো উঠি গ’ল লোটে গমকে নাপালে।\nপাছদিনা ডাঙৰজনীয়ে সৰু জনীক ক’লে, “শুনা, যোৱাকালি ৰাতি মই পিতৃৰ লগত শয়ন কৰিলোঁ; আহাঁ আজি ৰাতিও আমি পিতৃক দ্ৰাক্ষাৰস পান কৰাওঁ আৰু তুমি সোমাই গৈ তেওঁৰ লগত শয়ন কৰিবা। তাতে পিতৃৰ পৰা আমি আমাৰ বংশ ৰক্ষা কৰিব পাৰিম।”\nএইদৰে সেইদিনা ৰাতিও তেওঁলোকে নিজৰ বাপেকক দ্ৰাক্ষাৰস পান কৰালে আৰু সৰু জীয়েকে গৈ বাপেকৰ লগত শয়ন কৰিলে; কিন্তু কেতিয়া যে তেওঁৰ ওচৰত শুলে আৰু কেতিয়ানো উঠি গ’ল, তাক লোটে গম নাপালে।\nএইদৰে লোটৰ দুয়ো জনী জীয়েক নিজ বাপেকৰ দ্বাৰা গৰ্ভৱতী হ’ল।\nপাছত ডাঙৰজনীৰ এটি পুত্ৰ হ’ল আৰু তেওঁ তাৰ নাম মোৱাব ৰাখিলে; এই মোৱাবেই বর্তমানৰ মোৱাবীয়াহঁতৰ আদিপিতৃ।\nপাছত সৰুজনীয়েও এটি পুত্ৰ প্ৰসব কৰিলে আৰু তাৰ নাম বিন-অম্মি হ’ল; তেওঁ বর্তমানৰ অম্মোনীয়াহঁতৰ আদিপিতৃ।


পইচা কেনেকৈ পানীত পৰে-কৃষ্টি কেন – ফটাঢোল\nSeptember 1, 2021 ভিন্নস্বাদ\t3 Comments\nপইচা কেনেকৈ পানীত পৰে-কৃষ্টি কেন\nএবাৰ এখন গাঁৱলৈ এজন ডাঙৰ উদ্যোগপতি আহিল। আহি তাতেই এটা অফিচ পাতিলে কিবা ব্যৱসায় বঢ়োৱাৰ ক্ষেত্ৰত। গাঁৱৰ মানুহবোৰৰ তেখেতৰ ঐশ্বৰ্য বিভুতি দেখি আচৰ্যৰ সীমা নোহোৱা হ’ল।\nদুদিন যোৱাত সেই উদ্যোগপতিজনে ঘোষণা কৰিলে যে, যিয়ে তেওঁক এটা বান্দৰ ধৰি আনি দিব পাৰিব তেওঁ সেইজনক ১০০ টকা দিব।গাঁৱৰ মানুহবোৰৰ মাজত কথাটো প্ৰচাৰ হৈ গ’ল। যিহেতু সেইখন গাঁৱত বান্দৰৰ অভাৱ নাছিল, আৰু গাঁৱৰ সকলো মানুহ বান্দৰৰ উৎপাতত অতিষ্ঠ হৈছিল, তেনেস্থলত সকলোৱে ভাৱিলে এটা বান্দৰৰ বিনিময়ত ১০০টকা দিব? মানুহজন ইমান মূৰ্খ! ভালেই হ’ল আমিও সস্তাতে পইচা পাম।সেইবুলি ভাৱি প্ৰায় গোটেই গাঁৱৰ মানুহে বান্দৰ ধৰাত লাগি গ’ল। যিয়ে যিয়ে বান্দৰ নি উদ্যোগপতিজনক দিলে সকলোকে তেখেতে ১০০ টকাকৈ দিলে। গাঁৱৰ মানুহবোৰৰ মাজত ফূৰ্তিৰ ঢৌ খেলি গ’ল। এটা সময়ত এইটো বিষয় তল পৰিল।\nতেতিয়া উদ্যোগপতিজনে ঘোষণা কৰিলে যে, যিয়ে তেওঁক এটা বান্দৰ ধৰি আনি দিব পাৰিব সেইজনক তেখেতে ২০০টকা দিব। লগে লগে গাঁৱৰ মানুহৰ মাজত আকৌ উৎসাহ লাগি গ’ল।এটা বান্দৰৰ বিনিময়ত ২০০ টকা ধেমালি নেকি! গতিকে ৰাইজে আকৌ বান্দৰ ধৰাত লাগি গ’ল। উদ্যোগপতিয়ে বান্দৰ ধৰি অনা প্ৰতিজনকে ২০০ টকাকৈ দিলে। আগতকৈ বেছি সংখ্যক মানুহে বান্দৰ দিলে এইবাৰ। লাহে লাহে এইটোও কমি আহিল। মানুহবোৰেও পাহৰিলে। কিছুসময় পিছত উদ্যোগপতিজনে ঘোষণা কৰিলে যে এইবাৰ যিয়ে তেখেতক বান্দৰ এটা ধৰি আনি দিব তেখেতে সেইজনক একেবাৰে ৫০০ টকাকৈ দিব।ৰাইজৰ মাজত হৈ চৈ লাগি গ’ল। এটা বান্দৰত ৫০০টকা! বাপৰে বাপ! সকলো ৰাইজ এইবাৰ উঠিপৰি লাগি গ’ল বান্দৰ ধৰিবলৈ। এইফালে কোনো বিশেষ কাম ওলোৱাত উদ্যোগপতিজন চহৰলৈ যাব লগা হ’ল। তেখেতে নিজৰ এচিচটেণ্ট এজনক সকলো দায়িত্ব দি গাঁৱত থৈ গ’লগৈ।আনফালে গাঁৱৰ ৰাইজে বান্দৰ বিচাৰি হাবি বন সকলো ঠাই বিচাৰি পাত কৰিলে কিন্তু এইবাৰ এটাও বান্দৰ কাৰো হাতত নপৰিল। আগৰ বাৰ ১০০ আৰু ২০০ টকাত সকলো বান্দৰ দিয়াৰ পিছত ৫০০ টকাত দিবলৈ বান্দৰ নোহোৱা হ’ল।অৱশেষত সকলো ৰাইজে বান্দৰ বিচাৰি ভাগৰি পৰিল। নিৰাশ হৈ উদ্যোগপতিৰ অফিচ ঘৰটোলৈ গৈ এচিচটেণ্টজনক দুখৰ কথা ক’লেগৈ। কিবা বেলেগ উপায় আছেনে বুলি সুধিলে। তেতিয়া এচিচটেণ্টজনে ৰাইজক এটা বুদ্ধি দিলে যে, আগৰ বান্দৰবোৰ তেওঁলোকৰ তাত মজুত অাছে, গাঁৱৰ ৰাইজে ইচ্ছা কৰিলে তেওঁৰ পৰা ৪০০টকাৰে কিনি নিয়ক আৰু পিছদিনা উদ্যোগপতিজন অহাৰ পিছত তেওঁক বান্দৰ আদায় দি ৫০০ টকা লৈ লওক। এই প্ৰস্তাৱত সকলো ৰাইজ মান্তি হ’ল। সকলোৰে চকুত ৫০০টকা জিলিকি উঠিল। লগে লগে আনন্দ মনে আটাইবোৰ বান্দৰ ৪০০ টকাকৈ গাঁৱৰ ৰাইজে কিনি লৈ গ’ল। পিছদিনাখন ৰাতিপুৱাই হাতে হাতে বান্দৰ লৈ ৰাইজ উদ্যোগপতিৰ উপস্থিত হ’ল।কিন্তু..কিন্তু..না তাত উদ্যোগপতি আছিল,না এচিচটেণ্ট,না অফিচ।আছিল মাত্ৰ, বান্দৰ আৰু বান্দৰ!(এটা হিন্দী চুটিগল্পৰ ছাঁ লৈ)\n« ফেইচবুক ষ্টেটাচ-বিনীতা বৰশইকীয়া\nকাহিনী মে জেংগো টুইস্ত -অপূৰ্ব কলিতা »\nমজাৰ কাহিনী😍অকমান হাঁহিলো😁\nBah momi baa dhuniya likhoni\nতাত দুটা প্ৰজাতিৰ জন্তু আছিল, এক বান্দৰ আৰু আনবোৰ গাধ…\nLeaveaReply to ৰ‌ুপম Cancel reply


হাঁহি বিৰিঙিব চৰকাৰী কৰ্মচাৰীৰ মুখত! বৃদ্ধি পাব নেকি তেওঁলোকৰ দৰমহা? | Asom Live 24\nহাঁহি বিৰিঙিব চৰকাৰী কৰ্মচাৰীৰ মুখত! বৃদ্ধি পাব নেকি তেওঁলোকৰ দৰমহা?\nচৰকাৰী কৰ্মচাৰীসকলৰ বাবে এটা ডাঙৰ খবৰ। পৰৱৰ্তী ফিটমেণ্ট ফেক্টৰ সন্দৰ্ভত চৰকাৰে এক গুৰুত্বপূৰ্ণ সিদ্ধান্ত ল’ব পাৰে। ইয়াৰ ফলত কৰ্মচাৰীসকলৰ নূন্যতম বেছিক দৰমহা বৃদ্ধি হ’ব। ইয়াৰ বাবে এখন খচৰা প্ৰস্তুত কৰি থকা হৈছে। অৱেশ্যে এয়া কেৱল কেন্দ্ৰীয় চৰকাৰৰ কৰ্মচাৰীৰ বাবেহে৷\nবিশেষ সূত্ৰৰ মতে এই খচৰা দাখিল কৰাৰ পিছত জুলাই মাহৰ শেষৰ ফালে এই বিষয়ত এখন বৈঠক অনুষ্ঠিত কৰা হ’ব। ইউনিয়ন কেবিনেটো ইয়াৰ ইংগিত দিয়া বুলি সূত্ৰটোত কোৱা হৈছে। যদি এই তথ্য শুদ্ধ হয় আৰু এই বিষয়ত চুক্তি হয়, তেন্তে ফিটমেণ্ট ফেক্টৰৰ অধীনত ৫২ লাখৰো অধিক কেন্দ্ৰীয় কৰ্মচাৰীৰ বেছিক দৰমহা বৃদ্ধি কৰিব পৰা যাব।\nলগতে পঢ়ক ১৬ বছৰতে স্বেচ্ছাৰে বিয়া হ’ব পাৰিব মুছলমান ছোৱালীয়ে, উচ্চ ন্যায়ালয়ৰ\n২০২২ চনৰ ১ জুলাইৰ পৰা কেন্দ্ৰীয় কৰ্মচাৰীৰ বাবে নতুন ডিয়াৰনেছ ভাট্টা প্ৰযোজ্য হ’ব পাৰে। আচলতে AICPI ৰ তথ্য অনুসৰি ২০২২ চনৰ ১ জুলাইৰ পৰা ডিয়াৰনেছ ভাট্টা ৪ৰ পৰা ৫% অৰ্থাৎ ৩৮ৰ পৰা ৩৯ শতাংশ ডিএ বৃদ্ধি হ’ব পাৰে। এতিয়ালৈকে এপ্ৰিল মাহলৈকে AICPI সূচকাংকৰ সংখ্যা আহিছে। জুন মাহৰ পিছত চৰকাৰে এই সংখ্যা ঘোষণা কৰিব পাৰে। ইফালে, যদি ফিটমেণ্ট ফেক্টৰৰ ওপৰত একমত হয়, তেন্তে কেন্দ্ৰীয় কৰ্মচাৰী আৰু পেঞ্চনাৰসকলৰ দৰমহা আৰু পেঞ্চন বৃদ্ধি পাব।\nউল্লেখ্য যে যে ৭ম দৰমহা আয়োগে কেন্দ্ৰীয় কৰ্মচাৰীৰ দৰমহা ফিটমেণ্ট ফেক্টৰৰ দ্বাৰা নিৰ্ধাৰণ কৰে। যদি ফিটমেণ্ট ফেক্টৰ বৃদ্ধি হয়, তেন্তে কেন্দ্ৰীয় কৰ্মচাৰীৰ নূন্যতম দৰমহা বৃদ্ধি হ’ব। এই সূত্ৰৰ বাবে কেন্দ্ৰীয় কৰ্মচাৰীৰ দৰমহা ডেৰ-দুগুণতকৈও অধিক বৃদ্ধি পালে। বৰ্তমান কৰ্মচাৰীসকলৰ ফিটমেণ্ট ফেক্টৰ ২.৫৭ গুণৰ হাৰত। ইয়াৰ ভিত্তিত নূন্যতম বেছিক দৰমহা ১৮০০০ টকা আৰু সৰ্বোচ্চ মৌলিক দৰমহা ৫৬৯০০ টকা।\nTags: 7th Pay Commissionasom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in Assam